
ভূমিকা 


লেরিক এহান মৌলিক গবেষণাগরন্হান নাগই। ছান্দসিক অমুল্যধন মুখোপাধ্যায়, প্রবোধচন্দ্ 
সেন বা রবীন্দ্রনাথর চিন্তাহানিরে আকপেই করিয়া বিষ্প্রিয়া মণিপুরী ছন্দ শিক্ষার্থীর সালেদে 
ইকরেছিহান। 


ছন্দ এহান কবিতার তঙাল শক্তি আহান। এহানরে আয়তু করে পারলে কবিগই তঙাল পাংকাল 
আহান পার। বাংলা কবিতাৎ ছন্দোরীতি লেপয়া হদাছে। অসমীয়া ভাষার প্রধান কবিয়ে বাংলা 
ছন্দোরীতিরে অনুসরণ করতারা। তানুর ছন্দগ্রন্থ তা হাবি বাংলা ভাষার ছন্দশান্ত্র নির্ভর । 
বিষ্ুপ্রিয়া মণিপুরী ভাষার ছন্দর প্রকৃতিহানৌ বাংলা ছন্দর সাদে। বাংলা অসমীয়া বার 
বিষ্ুপরিয়া মণিপুরী এরে ভাষা তিনহানাতৌ সংস্কৃতর সাদে স্বভাবদীর্ঘ বা স্বভাব-ুস্ব স্বর নেই। 
উহানে বিষ্ণুপ্রিয়া মণিপুরী ছন্দশান্ত্র বাংলার সাদে অইতই । হিন্দি, উর্দু, মণিপুরী (মেইতেই) 
ভাষার উচ্চারণপদ্ধতি তঙাল থাতে তানুর ছন্দর প্রকৃতি বাংলা বা বিষ্ুপ্রিয়া মণিপুরীর লগে না 
তিলর । বাংলা ভাষার ছন্দল আলোচনা করলু বা বিভিন্ন কবিরে ছন্দ বাগাদিলু বাকা বা বাংলা 
ছন্দর প্রবন্ধ ইকরলু বাকা নানান সমস্যার উদয় অইল। বিশেষ করে অতি আধুনিক কবিতার 
ছন্দ আলোচনার ক্ষেত্রৎ। উবাকা তাল ছান্দসিক এরবোধচন্দ্র সেন, কবি অলোকরঞ্জন দাশগুপ্ত 
বার অন্যান্য ছান্দসিকর লগে আলোচনা করেছু। 


বিষুপরিয়া মণিপুরী ছন্দর আলোচনা প্রসঙ্গৎ সহায়তা পানা বা বিতর্ক করানির সুযোগ নেই। 
ওঁহানে নিজর পথগ নিজে হংকরানি ছাড়া উপায় নেয়ছিল। পয়লাগদে ছান্দসিক অমূল্যধন 
মুখোপাধ্যায় গিরকর মতল প্রভাবিত অছ্িলু। উহানর পরিচয় বর্তমান লেরিক এহানর পরিশিষ্ট 
অংশৎ আছে। তার পিছেদে রবীন্দ্রনাথর ছন্দ লেরিক উহান মোর দিন বাতিকার চিন্তার 
মারুপগ অয়া থাইল। ছান্দসিক বার কবি, দ্বিয়গিরাত কারে নিয়াম গুরুত্ব দেনা। আসলে 
দ্বিয়পিরমা প্রকৃত বিরোধ নেই। তাই কবি আগই নিয়াম মনোযোগ পানা থকর। 


কিন্তু আরাক কৰি আগ, সত্যেন্দ্রনাথ দত্তর মত আহান গ্রহণ করানি হিনপেইলু। গিরকর 'দেড় 
মাত্রার ছন্দ'-এহান গ্রহণ করলে ছন্দহান শিল্পহান নায়া শৃঙ্খলহান অইতই, কবিতাহান নায়া 
অইতইতা কবিতার ব্যায়াম। যেতাউ অক. পিছেদে প্রবোধচন্দ্রয়ো মোরে গ্রভাবিত করেছে। 
তিনগ ছান্দসিকরাংত সহজ অইব মত তা গ্রহণ করিয়া লেরিক এহানাৎ দিলু । লেরিক এহানর 
ছন্দ পরিচয় অংশ ওঁহানাৎ (পরিশিষ্টা'র আগ পেয়া) লেখকে বর্তমান মতহান ব্যাখ্যা 
করেছেতা । “ছন্দ পরিচয়' অংশর ছন্দর হাৰি ধারণাহানি থাইল। 'পরিশিষ্ট' অংশর “অক্ষরবৃত্ত 
ছন্দ' প্রবন্ধ হানাৎ অক্ষরবৃত্ত সম্পর্কে বিস্তৃত ব্যাখ্যা দেছু। উ প্রবন্ধ হান শিক্ষার্থীর সালেদে 
ইকরেছিণুহান। ওঁপেই পরিভাষা বর্জন বরানির চেষ্টা করেছু, সিলেবলর আলোচনাৎ নাগেছুগা । 
কিন্তু ছন্দ পরিচয় অংশ উহানাৎ ছন্দর পরিভাষা বার ছন্দব্যাকরণর বৈজ্ঞানিক মত উহানন 
আলোচনা করে গেছুগা । যেতাউ অক, লেরিক এহানর "ছন্দ পরিচয়” অংশ ওঁহান মূল গরন্থহান 
বার লেখকর এরাকার মতহান। এতিসরশতি বার অন্যান্য পত্রিকাৎ নিকুলেছিল প্রবন্ধ তা 
স্বয়ংসম্পূর্ণ নাগই। তা বিভিন্ন সময়র বিভিন্ন চিন্তার ফল। লেরিকহান ইকরতেগা উতার সূত্র 
উতা নুয়া করে মূল গ্ন্থহানর আলোচনাৎ আহেছে । হানে পাঠকে হাদি হাদিৎ পুনরাবৃত্তি 
দেখতাঙাই। 


আমার সাহিত্যর আদি নিদর্শন ওঁতা সুর নির্ভর । ছন্দ নাগই সুরে তারে চালিত করেছে। 
পয়লা ছন্দর আভাস পেয়ারতা পৌরেইর মা। পয়লাগদে ইকরলা কবি গিরক লকেই যথা- 
গীতিস্বামী গোকুলানন্দ, রামায়ণ রচয়িতা আমুসেনা সিংহ, লেইখমসেনা সিংহর বিখ্যাত নাটক 
মণিপ্রর বিজয়র এলা বা পিছেকার যুগর গোষ্ঠবিহারী সিংহর এলা ওঁতা সম্পূর্ণ সুরনির্ভর। সুর 
নিরপেক্ষ কবিতা হিসাবে ওতারে পাকরে নুয়ারিয়ার। বিষ্ুপরিয়া মণিপুরী ভাষার প্রথম 
ছন্দসচেতন কবিগ অইলতাই ধীরচন্দ্র চট্টোপাধ্যায়। এইগার ছন্দসচেতনতা এবাকাউ আমারে 
মুগ্ধ বার বিস্মিত করের । কিন্তু গীতিস্বামী, আমুসেনা, লেইখমসেনা গাছির প্রভাব পিছেকার কৰি 
এতারাং নিয়াম করে পড়ানিয়ে পিছেকার যুগর কবি এতায়ো সুর নির্ভর কবিতা ইকরলা ছন্দ 
অবহেলা করিয়া। ওঁতার পিছেকার আধুনিক ধারার কৰিয়ে মুক্তছন্দ বা গদ্য ব্যবহার করেছি। 
৬০'র দশকে ছন্দসচেতন কবিগ আছিলতা চন্দ্রবদন সিংহ। কিন্তু আমার দুর্ভাগ্যহান গিরক 
দীর্ঘজীবী নাইল। ছন্দসচেতন কবি নাথানিয়ে আমার কাব্যৎ ছন্দর এঁতিহ্যহান নেয়ছেতা। অথচ 
কাব্যর প্রধান উপকরণ দুহান, ছন্দ বার অন্ত্যমিল। মুক্তছন্দৎ যানার আগে আমারতা দ্বিয়হানাৎ 
দক্ষতা অর্জন করানি লাগতই। যেতাই ছন্দ বাগেছি উতারতা ছন্দর ডিগল এতিহ্য আহান 
আছে। ছন্দ নাজানিয়া ছন্দোহীন অইলে আমি সম্মান নাপেইতাঙাই । 


এত্তিদতি পত্রিকা সম্পাদনা করলু বাকা মোরাং বিভিন্ন কবিরাংত কবিতা আহিল। উ 
ছন্দোহীন কবিতা 'ওুঁতা পাকরিয়া ধারণাহান অইলতা ছন্দল প্রায় আন্দোলন আহান অকরানি 
থক। বনস্থানীয় বার অনুজপ্রতিম দুগ আগ কবিরে ছন্দ বিষয়ে ধারণা দেনার চেষ্টা আহান 
করলু। ওতাৎ কতগ উপকৃত অইলা, কতগ নাইলা, কতগই উপহাস করলা । পথ উগল নাইল 
আরো এতিশ্রপতিৎ ছন্দ প্রবেশিকা বুলিয়া অতি প্রাথমিক প্রবন্ধ আহান ইকরলু। উঁহানর অতি 
প্রশংসা করলতা কবি সেনারূপ সিংহই। মোহনপুরর শ্রী বীরেন্দ্র কুমার সিংহ গিরকে উঁহান প্রায় 
সম্পূর্ণ মুখস্থ মাতল। উৎসাহিত অয়া আরাকৌ প্রবন্ধ আহান দুহান ইকরলু। তার পিছেদে 
সাহিত্য সভা আহানাৎ ছন্দ বিষয়ে বন্তৃতা দেনারকা আমন্ত্রিত অছিলু। উপেয়ো শ্রোতায় বক্তৃতা 
ওহান হুনিয়া হারৌ অছিলা। সভাপতি গিরকে অতি প্রশংসা করেছিল। উতার পিছেদে ব্রিপুরার 
পাঞ্চজন্যৎ 'চারিমাত্রার ছন্দ' বুলিয়া আলোচনা আহান ইকরেছিলু। মোর অনুজ কৰি আগই 
মোরাং প্রবন্ধ আহান দাবী করেছিলতা, শর্তহান ছন্দর আবিজাবি প্রবন্ধ দেনা না। উবাকাত্ত 
লাজপেয়া অন্য পত্রিকাৎ ছন্দর প্রবন্ধ না ইকরুরি। পাঞ্চজন্যর আলোচনা উহান পাকরিয়া কবি 
বিশ্বজিৎ সিংহই উপকৃত অছে বুলিয়া মাতানিয়ে বার সাহস পেইনু। গ্রতিশ্রদতিৎৎ নুয়া 
শিক্ষার্থীরকা 'ক্ষরবৃত্ত বা পয়ারর ছন্দ" বুলিয়া প্রবন্ধ আহান প্রকাশিত অছিল। ওঁহানর নিন্দা 
বা প্রশংসা কিৎতাউ নাহুনেছু। আকাশবাণীত্ত শৌর উপযোগী ছন্দ সম্পর্কে কথিকা আহান 
মাতানিরকা আমন্ত্রিত অয়া দশ মিনিটর ফামে পরায় ব্রিশ মিনিটর প্রবন্ধ আহান পাকরলু। হান 
মূলত 'চারিমাত্রার ছন্দ'র ('পরিশিষ্ট' দ্রঃ) বিস্তৃত রূপহান। পিছেদে আর ছন্দর প্রবন্ধ ইকরানি 
মনেয়াও না ইকরেছু। 

তার পিছেদে 'বরাক উপত্যকা বঙ্গ সাহিত্য ও সংস্কৃতি সম্মেলন'-এতত কৰি নীরেন্দ্রনাথ 
চক্রবর্তী বার বর্তমান লেখকরে আধুনিক কবিতার ছন্দল বন্তৃতা দেনারকা আমন্ত্রণ করেছিলা 
উবাকাত্ত বিষুরপরিয়া মণিপুরী ভাষাৎ পূর্ণাঙ্গ ছন্দরস্থ আহান ইকরানির খৌরাংহান মনহানাৎ 
জাগিল। ওঁহানর ফলহান বর্তমান লেরিক এহান। 


ছন্দ এহান কসরতহান নাগই, শিক্পহান। এরে শিল্প এহান হারনাপেয়া মুক্তছন্দ বার গদা ছন্দতৌ 
দক্ষ শিল্পীগ অনা সম্ভব নাগই। ছন্দ হিকানি কৰি আগরতা আবশ্যিক। ছন্দল কবি আগই নিজর 
লগে নিজে প্রতিযোগিতা করেরতা। ছন্দশিল্প এহানাৎ দক্ষ অইলে বহু বিচিত্র বার বিবিধ ধরনর 
কবিতা ইকরিয়া নিজরে প্রমাণ করে পারতই। ছন্দ নাজানে উগই পল্বলরমা পড়িয়া থাইতই। 
সরোবরগর থাম্পাল অনা নুয়ারতই ইহজনমে ৷ 


কিন্তু আমার কবিয়ে এবাকাউ অমাটিক ছন্দসচেতন নাগই । ছন্দ হিকানির আরাক উপায় আহান 
অইলতা কবিতাহান পাকরানি ছন্দহান থয়া, এ উদ্দেশ্যল ডাঙর করে দুহান আবৃত্তি 
প্রতিযোগিতার আয়োজন করেছিলু পশ্চিমবঙ্গ বার আকাশবাণীত্ত বিচারক আনিয়া । উহানাৎ 
কোন কৰি আগ যোগ নাদেছিলা । 


আমার কবি বিশেষ করে কনাক দাপা এহানে ছন্দর বারাদে আকৃষ্ট অকা বুলিয়া লেরিক এহান। 
তানু ছান্দসিকর লেরিক তা পাকরিয়া ছন্দবিবূপ অইতাই। বিভিন্ন বিশ্ববিদ্যালয়ে অমৃল্যখন 
বার প্রবোধচন্দ্রর ছন্দোগরস্থণ্ুতা পাঠ)। কিন্তু দুঃখর বিষয়হান লেরিক তা অধ্যাপক বার 
ছাত্রছাত্রীয়ে হারপানি হিনপেইতারা। ওঁ বিষয়ে প্রচলিত টীকাগন্থ নির্ভুল নাগই। বর্তমান 
লেখকর উদ্দেশ্যহান অতি সহজে কবিয়ে নির্ভুল ছন্দ হিকে পারানি। কবিয়ে লেরিক এহান 
পাকরিয়া ছন্দর বারাদে আকৃষ্ট অইলে, ছন্দসচেতন অইলে লেখকর শ্রম সার্থক অইতই। 
কবিতা ইকরতে ইকরতে ছন্দল নানা পরীক্ষা করতাই, নুয়া নুয়া সমস্যা নিকুলতই উঁতা তানু 
সমাধান করতাই। তা ভবিষ্যতর ছান্দসিকর বিষয়হান অইতই। 


পরিভাষা 

বাংলা ছন্দশাস্ত্রর প্রধান ক্রটিহান পরিভাষা । দুগ ছান্দসিকর পরিভাষা তিল নেই। এরে 
পরিভাবার নিগুর জঙ্গল এগৎ ছন্দশিক্ষার্থীয়ে পথ মাংকরিয়া বিরুলা অইতারা। সর্বজনমান্য 
পরিভাষা আহান নাথাইলে শাস্ত্র আহানর বৈজ্ঞানিক ভিত্তিহান লেপনি হিন্পার। পরিভাষাহান 
সহজ বার ভরি অনা থকর। লেরিক এহানাৎ প্রবোধচন্্র সেন গিরকে ব্যবহার করেছে 
ছন্দোরীতির নাঙ উঁহানি গ্রহণ করেছি। যথা- মাত্রাবৃতত, স্বরবৃত্ত বার অক্ষরবৃত্ত। নাঙ এহানি 
শ্রদ্ধেয় কবি শঙ্খ ঘোষ বার আরতায়ো গ্রহণ করেছি। নাঙ এহানি উচ্চারণ করানি নুঙেই বার 
হবাউ লাগের। 


হাবিত্ত ডাঙর সমস্যাহান সিলেব্ল্‌ শব্দ এগর পরিভাষাল। অমুল্যধনে অক্ষর বুলের, প্রবোধ 
চন্দ্রই দল বুলের। কিন্তু ছিয়হানিষ্ ক্রটিমুক্ত নাগই। দল শব্দ এগ পরিভাবাহান হিসাবে ভরি 
নাগই। 


লেরিক এহানাৎ সিলেবলর প্রতিশব্দ ব্যবহার নাকরিয়া মূল ইংরেজি শব্দ উঁগ ব্যবহার করলাং। 
আমার কবি বার সুমালোচকে সনেট শব্দ এগ গ্রহণ করেছি। ওঁসাদে সিলেবুল্‌ শব্দ এগ গ্রহণ 
করতেউ আপত্তি থানা থক নেই। কবি শঙ্খ ঘোষ গাছিয়ে এবাকা সিলেবুল্‌ ব্যবহার করতারা। 


মূল লেরিকাহানাৎ (ছন্দ পরিচয়) ব্যবহার করেছি পরিভাষা ওঁতা বর্তমান লেখকে গ্রহণ 
করেছেতা বুলিয়া নিংকরেদিবাং। পরিশিষ্ট্রর পরিভাষা এবাকা আর ব্যবহার নাকরুরি। 


কৃতজ্ঞতা স্বীকার 

লেরিক এহান প্রকাশ অনার কোন সম্ভাবনা নেয়ছিল। বাংলাদেশর 'পৌরি” সংস্থাই প্রকাশর 
দায়িত্ব নেনাই লেরিক এহান পাঠকর আতে ফৌঅনি পারল। *পোরি” কর্তৃপক্ষরে কৃতজ্ঞতা 
প্রকাশর ভাষা বর্তমান লেখকরাং নেয়ছে। শ্রীমান সুশীল কুমার সিংহ বার কবি শুভাশিস সিংহ 
সমীরে না থৌকরলে পান্ুলিপিহান এ জনমে লই নাইলইছ। তার গজে শ্রীমান সুশীলে 
এহানর মুদ্রণর দায়িত্ব গ্রহণ করেছে। তারে স্নেহাশিস দিয়ৌরি। শ্রী বরুণ কুমার সিংহ বার শ্রী 
সুধন্য সিংহই মোর পুরানা প্রবন্ধ দুহান আহান সংঘহ করে দিলা। শ্রী নিশিকান্ত সিংহ 
(অভিনেতা), শ্রী হেমকান্তি সিংহ, ডাঃ অশোক সিনৃহা, শ্রী নীলকান্ত সিংহ গাছিরে নিংশিৎ অনা 
মনাউরি। দিলীপ কুমার সিংহ বার "উত্তম কুমার সিংহই লেরিক এহানি না দেখলা ওঁহান ডাঙর 
দুঃখ আহান। 


বাংলাদেশর বাবু পদ্মাসেন সিংহ, শ্রী চন্দ্র কুমার সিংহ, শ্রী নীলমণি সিংহ জেনকল্যাণ কেন্দ্র), 
রী রাজকান্ত সিংহ, শ্রী কৃষ্ণ কুমার সিংহ, শ্রী সুরেন্দ্র কুমার সিংহ, কৰি অধ্যাপক শ্রী রণজিৎ 
সিংহ, শ্রী মণিলাল সিংহ গাছিয়ে দিতারা উৎসাহ বার পাংলাক তার খণ এ জনমে হজে 
নুয়ারতৌ । বাংলাদেশর মণিপুরী সমাজরাং মোর কৃতজ্ঞতার অন্ত নেই। হাবির নাঙ য়ৌকরলে 
ওঁহানে তঙাল লেরিক আহান অইতই। 


বাংলাদেশদর্শন মোরাং এ জনমর তীর্থদর্শনহান। বাংলাদেশর মণিপুরী সমাজরে হমা দিয়ৌরি । 


আশ্রম রোড, হাইলাকান্দি ব্রজেন্্রকুমার সিংহ 
আসাম, ভারত ৮ কার্তিক ১৪০৭ বাংলা 


১৭. 


৯৫ 


প্রস্তাবনা 


০) 

“হো হয়াৎ নাছে” অথবা “বরনহান পড়িল” কথা এতা নিক্কাকার কাম কাজর ধুলি 
লাগিয়া মতছে। এতা কথারে আমি চিরকালর কথা বুলিয়া গ্রহণ করে নুয়ারিয়ার। কারণ 
কথা এহানিৎ যেহানি মাতিলতা মাতিয়া লয়ইল । শব্দ এগিয়ে অচেতন .অন্তরগর ঘুমহান 
বাগিয়া হজাক করে নুয়ারল আমারে চৈতন্যরে চঞ্চল নাকরল। কিন্ত্র কবিতাৎ মাতিল 
কথাহানি মাতিয়া লইনার, বারে বারে আঘাত করিয়া অচেতন চিত্তর দুয়ারহান 
আংকরিয়া বর্তিগ লাগাদিয়া ঙালকরেদের আমারে । ভাবর লগে মনহানর মিলন_ 
ওহানেই শিল্প সাহিত্যর মূল কথাহান। 

ভাবর অভিসার নিয়াম মৃদু, কোমল বার নম । আটানিহান লাজহানে তাপ। মেইথংহান 
গোপন। ভাবরে বরণ করানিরকা সদা স্তৃত নাগৈ মন এহান। নানান অকিঞ্চিৎকরতাল 
বিভুলা মনহানে পাহুরিয়া না মাতেইলে ভাব গিথানক অভিমানর আহির পানি সিটাল 
আলথক অয়া যেইরিগা। 


ভাবর জাঙে নূপুর, আতে কল্কণ, কানে কুগুল -এসাদে করে অলংকার্ল সাজাদিলেতে 
তেইর পারাহানলেহে রুনুঝুনু শব্দ অইতৈ, আতহানর আন্দোলনে কন্কণ কন্‌ কন্‌ করে 
রহিতৈ, কিন্কিণী কিনি কিনি ধ্বনিল আমার মনহানিরে মাততৈ _ ওঁরে কোমল কগালা 
মৃদুগমনী ভাব আহিরি _ তেইরকা প্রস্তুত অই, অন্তরগৎ তেইরে বরণ করানিরকা 
সংসারর আর হাবি কামেত্ত বিমুক্ত অয়া দুয়ারহান আংকরিয়া বাসেয়া থাই । তেই আয়া 
আচ্ছন্ন করক আমার অন্তর ৷ মনহানাৎ লাগাক বর্তিগ । 


কবিতার ভাবরে ছন্দর ধ্বনিল সাজাদিলে মনহানে প্রসন্ন আয়া, প্রস্তুত অয়া থার গ্রহণ 
করানিরকা। ছন্দর তালে তালে অভিসারিকা ভাবর পারাহান পড়িয়া আগেত্ত 
আন্দোলিত করের আমার ইন্দ্রিয় এতারে। উৎসুক অর মনহান। ওঁহানলহে কবিতাৎ 
ছন্দর প্রয়োজন । ভাবর স্বভাবহানর পরিচয় দের ছন্দই। 


(২) 
ছন্দ মানে শিল্পর শাসন আহান। নিয়মর নির্দেশ আহান। আমার মনর আবেগ এতারে 
প্রকাশ করতেগা সর্বদা আমি নিয়মর শাসনল না বাধিয়ার। ৪ অসংযমী ভাব প্রকাশ 
শুতা শিল্প নাগৈ। ভাবরম়া নিত্যকালর গভীর সৌন্দর্য আহান আছে, ওঁহানরে প্রকাশ 
করানি উহান শিল্পকর্মহান। আবেগর হাদিৎ যে চিরকালীন সত্য আহান আছে ওঁ 
সত্যরে শিল্পীর ধ্যানর আহিগল দেহানি বার ওঁহানরে মূর্তি পালকরানি ওঁহান শিল্পহান। 
আমার অন্তরে দুঃখ, বিষাদ, শোক এতা উৎপন্ন য়া বার বিলীন অর। গুতা ব্যক্তিগত, 
নিজস্ব বারো অস্থায়ী ; সমগ্র পৃথিবীর ভাবুকর সম্পত্তি নাগৈ। কিন্তু করোঞ্মিথুনর দুঃখ 
ওহানাত্ত উৎপন্ন অইল শোক ওহানরে ছন্দর সংযমল বাধিয়া বাল্লীকিয়ে যে শ্লোকহান 

১৭ 


রচনা করেছিল ওঁহান আজি পেয়াউ সম পৃথিবীর সম্পত্তিহান অয়া আছে। বালীকিয়ে 
বাকা অসংযমী শোক প্রকাশ করিয়া চিকারি-মিকারি দিয়া নিষাদ গর লগে কৌলি 
আহান লাগিলইছতে তার দুঃখ হান আমারাং তুচ্ছ অইলইছ। হাবি সৌন্দর্যৌ শাসন 
আহানল সংযত। 

বিশববক্ষাপ্তর চলন এহানৌ নিয়মর শৃঙ্খল আহান পিদেছে। কিন্তু ওঁ শৃঙ্খল ওঁহান হুনার 
নৃপুর অলছে বিশ্বনিয়মর জাংহানাৎ। কবিতারমাউ ছন্দর সুনির্দিষ্ট নিয়ম আহান আছে 
যেহানর তালে তালে মনর তন্ত্রী এতা রহের। সাধারণতঃ আমার দুঃখ, বেদনা, হারৌ 
পিয়মর প্রকাশ এতাৎ শাসনর কৃত্রিমতা নেই। কিন্ত ৃত্যল যেবাকা শিল্পময় করিয়ার 
বাকা তালর কৃত্রিমতা আহান থয়ার। কথারে কবিতার শিল্প আরোপ করলেউ ছন্দর 
সংযম আহান থয়া - সৃষ্টি করানি নিত্যকালর বিশ্বমানবর ধ্যানর মূর্তিগ ৷ 


ছন্দ পরিচয় 


গদ্য বার পদ্য 


গদ্য বার পদ্যর পারে আহান পাকরতে আমি হাদি হাদিৎ খাময়ার। পাকরিয়ার বেগ 

হান বার খামনি ওঁহানাৎ উথ্থান-পতনর তরঙ্গভঙ্গী আহান সৃষ্টি অর। উহানরে 

ছন্দস্পন্দ (7170) বুলতারা। পারেঙ আহান পাকরতে হাদি হাদিৎ খামনি উহানরে 
যতি বুলতারা। গদ্য বার পদ্যর পার্থক্যহান যতির অবস্থানর.গজে। গদ্যর যতি অনির্দিষ্ট 

বার অনিয়মিত। . 

উ (১) আকদিন * মাদানেতত * সিংগারেইর'গৎ পানা অকরলু। ** হারৌ আহানে বুজিল 
মন এহান। ** গরর কামে মনহান না বহের। * আকগর কথাউ হুনানি নাহের। 
সক মি কুংগা +স 

অথবা 

উ (২) হাকহানর ফুতি চুটিগত্ত * কেলয়া পড়িল * খানিপৃপারা মিঙাল, ** লেইরাপা 
প্রকৃতির যুঙহানাৎ * বাত কুপাঙহানর সাদে। *** 

গজর উদাহরণ দ্বিয়হানিৎ &*) চিহ্ন এহান্ল লঘ্মুযতি, (**) চিহ্ন এহানল দীর্ঘযতি বার 

(৯৮%) এহানল অতিদীর্ঘযতি হারপুয়ানি অইল। উদ্ধৃতি দ্বিয়হানিৎ যতি তা নিয়মিত 

বার সুনির্দিষ্ট অয়া না পড়েছে। অর্থবোধ অনারকা ভাব প্রকাশর সুবিধা অনুযায়ী যতি 

উতা পড়েছে। এতা গদ্যর পারেঙ। গদ্যর পারঙে সুনির্দিষ্ট ফামে যতি না পড়ের। 
গদ্যর পর্ব মান্না নাগই । অপরিমিত, অসমান পর্বল সৃষ্টি অরতা গদ্য । পাঠকর অভিরুচি 
অনুযায়ী গদ্যৎ যতির ফাম তগাল করানি য়াকরের। 

উ (৩)  হুরুবাউ * গরে যাগানে। *স%* 
এসাদে মাতানি য়াকরের। বার 


উ (৪)  হুরুবাউ গরে যাগানে। *%* 
এসাদেউ মাতানি য়াকরের। এপেই প্রবোধচন্দ্র সেনর কথা আহান উদ্ধৃত করানি 
য়াকরের। 


"গদ্য বার পদ্যর ছন্দর রূপহান আকহান নাগই। গদ্যভাষার ছন্দ কোন সময় 
অতিনির্দিষ্ট রূপ আহান নানেরগা। এরে অনতিনি্দিষ্ট বা অনতিনিরূপিত গদ্যছন্দরে 
মাতে পারিয়ার বাক্ছন্দ (99960 1750701)। বেগ বার বিরতিজাত উ্থানপতনময় 
তরঙ্গভঙ্গী, উহানর সাধারণ নাঙহান ছন্দস্পন্দ (7100) | এরে ছন্দস্পন্দ গদ্য বার 
পদা দ্বিয ভাষাতৌ আছে।" (নৃতন ছন্দ পরিক্রমা) 


সুপরিমিত পর্বল উৎপন্ন অরতা পদ্যস্পন্দ। 


১৯ 


উ(৫) জলসিটা না | পানি সিটা | কিতা দিতেই | মোরে ! ॥ 
ছেয়াগ না | বরন আহান | দিতেই ভিটা | গরে৷ 

এপেই পারেঙহানির হাদিৎ পড়েছে যতি ওতা অতিনির্দষ্ট, সুনিয়ন্ত্রিত বার নিয়মিত । 
উঁহানে এতারে আমি পদ্য বুলিয়ার। পদ্যর মূল কথাহান যতির নির্দিষ্টতা ৷ পদ্যছন্দর 
পর্ব দুহানর যতি পরিমিত। যতি সুপরিমিত নাইলে ছন্দপতন দোষ বুলতারা। 
পদ্যরচনার যতি বা পর্ব কিসাদে পরিমিত অর ওুঁহান নির্ণয় করানিহানেই ছন্দ শাস্ত্র 
প্রাথমিক কামহান। যতি বা পর্বর আলোচনাৎ যানার আগে পদ্যর চরণ কিহানরে 
মাত্তারা ওহান হারপানি থকর। 


চরণ 

আগেদে মাতলাঙ, গদ্য বার পদ্য তঙাল অরতা বিরামস্থলর ব্যবধানল। পদ্যরমা 

বিরামস্থলহানি (যতি) নিয়মিত বার সুনির্দিষ্ট । 

উ(৬) কুংগই আয়া | মাল বকুল | বসম্ত আহি | তই 
হে মধুমালতী | অছ এমাটিক | গই ॥ 

উ(৭) পৃথিবী এহানে | নাদেছে আমারে | কথা ॥ 
কিহানল তোরে | বিরহ কাক | রানি 

উ (৮) বসন্ত রাতি | ইঙাল মিঙালে | গৎ॥ 
মায়াৎ বাহিয়া | ইঙ্গিতে ডাক | লতা॥ 

উ (৯) দলর মানু | নেয়া আজি | বলর বাপক | কলছে॥ 
এমাটিকর | বেকা এগই | মেকা বাতগ | অলছে॥ 


গজর উদাহরণ এহানিৎ দেহিয়ারতা পারেহান লয়ছে উপেই পূর্ণ বিশ্রাম বা পূর্ণযতি 
পড়েছে। পূর্ণযতিল নির্দিষ্ট ছন্দোবিভাগর নাঙ চরণ বা পংক্তি। উদ্ধৃত উদাহরণ এতাৎ 
দবিদ্বিান করে চরণ আছে। 


এপেই আরাক কথা আহান মাতানি থক। ছন্দর চরণ বার লিখিত বা মুদ্রিত পারে 

আকতা নাগই। ছন্দর চরণ আহানরে মনেইল ওঁসাদে আহান বা আহানাথতৌ নিয়াম 

পারেঙল ইকরানি যাকরের। অবশ্য তা ইকরানিওঁ পর্বযতির গজে নির্ভর করের। 

মনেইল ওসাদে চরণ বাগিয়া পারেঙ হংকরানি নাকরের । 

উ (১০) আহিলে মেঘে মেঘে | বরন বাদলে তি | বিজুলি ঝলকিয়া | বারে বারে । 
নিক্করের এরে | গারিগ হাবিগউ | ঠইগ খলকিয়া | আজি থারে ॥ 


এরে দ্বিয়ছরণরে বাগিয়া চারি পারেঙেউ ইকরানি য়াকরের। 


২০. 


উ (১১) আহিলে মেঘে মেঘে | বরন বাদলে তি | 
বিজুলি ঝলকিয়া | বারে বারে ॥ 
নিক্করের এরে | গারিগ হাবিগউ | 
ঠইগ খলকিয়া | আজি থারে ॥ 
কবিগই দৃষ্টিনন্দন করানিরকা মনেইব ওসাদে পারেঙ নিয়াম করিয়া চরণ আহান সাজা 
পারের চরণহান লয়ছে চিহ্ন উহান ॥ এসাদে দিতারা। 


যতি বার পর্ব 


লক্ষ করলে দেখতাঙাই উদাহরণ (৬)র চরণ দ্বিয়হানি মান্না নাছে। উ(৬)র ২য় চরণ 
উহানাত্ত প্রথম চরণ ওঁহানে ডিগল অছে। তলর উদাহরণ শুহানি চেইক। 


উ (১২) ছেয়া এগ | জনম এহান | পিঠিৎ অয়া | বুকগ ছকর ॥ 
কিগ থকর ॥ 


উ (১৩) রূপা খানি | পেইলে মিতে | বিদেশ থকইং ॥ 
তোরে সকইং ॥ 
বকচা এহান | আই তুলেদে ॥ 
তোর দ্বি আতে ॥ 
ঠইগ বুজে | হাতে হাতে 


উ (১৪) আধারে আধারে | গেলেগা লালয়া | থয়া বানা হাবি | গদে॥ 
খৌরাডে ফুল | আছে ঠইগর | লতে ॥ 
বাজের বিরহ | বিয়ানর পরে & 
উতা পিদাদিয়া | মিাল হানরে ॥ 
অউ সুরগল | সালছে এ দিন | আধারহানর | পথে ॥ 


গজর উদাহরণ এহানিৎ দুহান পূর্ণযতির বা চরণ দুহানর দৈর্ঘ মান্না নাছে। উতাউ 
ছন্দর গুণহানি নষ্ট নাছে। এরে উদাহরণ এহানিত্ত হারপেয়ারতা পূর্ণযতি বা চরণর 
দৈর্ঘ্য ছন্দর ভিত্তি নাগই। ছন্দর ভিত্তিহানতে কুরাং? পদ্যর চরণ আকেইহান বিশ্লেষণ 
করলে পেয়ারতা চরণর হাদি হাদিৎ লঘু বিরামস্থল আকেইহান আছে। 

উ (১৪)ৎ দেহিয়ারুতা- আধারে আধারে |* বুলিয়া জুহানে ক্ষণিক বিশ্রাম আহান 
লয়া বার- গেলেগা লালয়া |* বুলিয়া ক্ষণিক বিশ্রাম আহান লর। তার পিছেদে- 
থয়া বানা হাৰি | * বুলিয়া ক্ষণিক বিশ্রাম আহান লয়া_ গদে |. ** বুলিয়া পূর্ণ বিশ্রাম 
গ্রহণ করের। এসাদে অকরানিত বিশ্রাম আহান পেয়া ব্যবধান আহানরে অর্ধযতি, 
উপযতি, হত্বযতি বা যতি বুলতারা। চরণর আদিংত বার যতি আহানাত্ত আরাক 


২১ 


যতি আহানর নাঙ পর্ব। পর্ব এহানই ছন্দর প্রাণহান, পর্ব আহানাৎ ছন্দর পরিচয়, 
- চরণহানাৎ নাগই | চরণর দৈর্ঘ্য ডিগল করলে বা কমেইলে ছন্দোভঙ্গ নার । 


উ (১৫) খোৌরাঙে ফুল | আছে ঠইগর | লতে॥ 

চরণ এহানরে ডিগল করিক -_ 

উ (১৬) খৌরাঙে ফুল | শাতয়া বাসেয়া | আছে ঠইগর | লতে ॥ 

এপেই - শাতয়া বাসেয়া | বুলিয়া পর্ব আহান নিয়াম করলাং থাঙো ছন্দপতন নাইল। 
এখুরুম চরণ এহানরে হুস্ব করিক। 

উ (১৭) আছে ঠইগর | লতে ॥ 

এপেই পর্ব আহান য়াত্করলাঙ থাঙো ছন্দোভঙ্গ নাইল। কিন্তু পর্ব আকেইহানর দৈর্ঘা 
নিয়াম করলে বা য়াতৃকরলেতে ছন্দোভঙ্গ অইতই। 

উ (১৮) ৌরাঙে কুসুম | আছে ঠইগর | লতে ॥ 


এপেই চরণহানর ১ম পর্বৎ মাত্রা আহান নিয়াম অয়া উচ্চারণকালহান ডিগল অইল 

থাংতে ছন্দপতন অইল। 

উ (১৯) বানাল ফুল | আছে ঠইগর | লতে ॥ 

এপেয়ো চরণহানর ১ম পর্ব হানাৎ মাত্রা আগ কমিয়া উচ্চারণ কালহান হুস্থ অইল 

থাংতে ছন্দপতুন অইল। প্রথম পর্ব শিচ্চিল নাগই, চরণহানর যে কোন পর্ব আহানর 

মাত্রা সংখ্যা কমেইলে বা নিয়াম করলে ছন্দপতন অইতই। কিন্তু হাবিগি পর্বৎ সমান 

করে মাত্রা সংখ্যা নিয়াম করলে বা য়াতকরলে নুয়া ছন্দ আহান অইতই, ছন্দোভঙ্গতে 

নাইতই। উ (১৫) ওহানর পর্বগ লেহে ৬ হান করে মাত্রা আছে। উহানরে-_ 

উ (২০) আছেতা খৌরাঙে | ফুলগি ঠইগর | লতে ॥ 

এসাদে করে মূল পর্বগিৎ আকেইহান করে মাত্রাবৃদ্ধি করিয়া সপডমাত্রিকমাত্রবৃত্ ছন্দহান 

'অইল। কিন্তু হাবি মূল পর্বগির মাত্রা সংখ্যা মান্না অনাই ছন্দোভঙ্গ নাইল। উ (১২)ৎ 

প্রথম চরণে ৪ হান পর্ব, দ্বিতীয় চরণে ২ হান পর্ব। উ (১৩) ১ম পারেঙে তিনহান পর্ব, 

২য় পারেঙে আহান পর্ব, ৩য় পারেঙে ২ হান পর্ব, ৪র্থ পারেঙে আহান পর্ব, ৫ম পারেঙে 

দুহান পর্ব। উ (১৪)ৎ প্রথম পারেঙে ৪ হান পর্ব, পয়লাকার ৩ হান পর্বৎ ৬ হান করে 

মাত্রা আছে, ৪র্থ পর্বৎ ২ হান শিচ্চিল মাত্রা। ১ম চরণহান বিশ্লেষণ করলে ৬ + ৬ + 

৬+২ এসাদে পেয়ার। পয়লাকার তিনহান পর্বরে মাতিয়ারতা পূর্ণপদী পর্ব বার য়াত 

মাত্রার ৪র্থ পর্ব ওঁহানরে মাতিয়ারতা অপূর্ণপদী পর্ব। পূর্ণপদী পর্ব ওভাল ছন্দর ! 
পরিচয়। ছন্দর বিচারে অপূর্ণপদী পর্বর গুরুত্ব নেই। অপূর্ণপদী পর্ব তা চরণহান | 
খামনিরকা দিতারাতা। পূর্ণপদী পর্বৎ কইহান মাত্রা আছে তাল ছন্দহান সৃষ্টি অরতা-। 


২২ 


উ (২১) এরে যিঙাল হানাৎ | লুকেয়া থাইলে | কিয়া ॥ 
এপেই'এরে*পর্ব এগ ছন্দর হিসাবর অতিরিক্তগ। এগরে তঙাল করে উচ্চারণ করিয়া 
পিছেদে মূল চরণহান পাকরানি। এসাদে চরণহান অকরতে আগে থার য়াতমাত্রার 
অতিরিক্ত পর্ব ওগরে অতিপর্ব বুলতারা । 


উ (২২) তোর জাঙর পারার | তালে তালে | নৃপুরে র | হের? 


এপেয়ো 'তোর' শব্দ এগ অতিপর্বগ । পর্বরে নানান নক্সাল সাজেয়া নানান আকৃতির 
পারেঙ বার স্তবক লেংকরানি যাকরের। 


উ (২৩) এলাল আছিল | খেলাল আছিল | 
কগালা লেহাও | ফুল ॥ 

পাতার হাদিৎ | বাসেয়া আছিল | 
পানারকা তোর | চুল ॥ 


উ (২৪) বরনে বরনে | আধারে মেশছে | পথ! 
ডেডে ডেঙে কুড়ি | লাজে নিক্কর | তারা 

তোর চুলে আজি | কই জনমর | গৎ॥ 
মোর হৃদিগরে | থায়া থায়া দের | লারা ৷ 


উ (২৫) পাগালা মিঙালে | ডাহেরতা লৌ | দিয়া ॥ 
পথগ কইতে | কই ॥ 
ডেই ডেই হারা | দেছে এরে রাগ | এগ ॥ 
ডালে দেই বুজে | ঠই॥ 


উ (২৬) ঠইগৎ তিতে | লৃকেয়া আছৎ | কি বর্তিগল | চেইতৌ ॥ 
আহির পানির | বরিঘা লালয়া | কিসাদে তোরে মি | পেইতৌ ॥ 

বিরহ বাদলে | আধারে মামছে | পথ॥ 

তি কোন মিলন | যমুনার পার | গৎ॥ 

এ মাম রাতিৎ | হৃদির নৌগ | কিসাদে করে মি | বেইতৌ ॥ 


উ (২৭) কিয়াকা মালতী | মাদানে শাতছে। 
কামিনী কুসুম | পথেদে নঙেছে | তোর ॥ 
বসন্ত বনে | মৃদঙ্গ ধ্বনি। 

“  ,নুয়া রাগহান | বাজেয়া বিরুলা | অর ॥ 
আবথুলা দিন | নেই তোর চিন | হান 
আহির পানিৎ | জডেছিল অভি | মান 
দিনহান থায়া | এবাকাতে কিয়া | 

নুংশি গণ্ল | উতলা মাদান | পর ॥ 
চি 


এরে উদাহরণ এহানির (উ ২৩, ২৪, ২৫, ২৬, ২৭) ছন্দোরীতি আকহান। ছয় মাত্রার 
মাত্রাবৃত্ত। কারণ এতা হাবিতৌ পর্বহান লেহে ৬গ করে মাত্রা আছে। এরে ৬ মাত্রার পর্ব 
এতারেল নানান আকৃতির স্তবক সাজাছিতা শিচ্চিল। 


যতি লোপ 
ছন্দর ক্ষেত্রৎ পর্ব যতি এহান হাবিৎ্ত গুরুত্বপূর্ণ বিষয়হান অইলেরগায়ো হাদি হাদিৎ 
যতির লোপ অর। 
উ (২৮) দিনরাতি | পথে থার | গরে যানা | নেই 
কাম দুম | নেই তার | ঘুম খানা | নেই॥ 
উ (২৯) চন্দন | মাচুহান | অছে জোনা | কর॥ 
ভালে ঙালে | রাতিহান | বিরুলাগ | অর॥ 
এরে উদাহরণ এহানির (উ ২৮, ২৯) ছন্দোরীতিহান আকহান। চারি মাত্রার মাত্রাবৃত্ত। 
পাকরিয়া সংশয় অনার সন্ভাবনা নেই। কিন্তু- 
উ ৩৩০) বরনে তি : ঙের রাতি | লগুকেদে | থায়া 
হাদিৎ ডা : হের কারে | গরে গরে | আয়া 


উ (৩১) জনমর | দিন রাতি | মিঙাল আ : ধার॥ 
হারৌ পি : যম বার | বিরহ আ : মার॥ 
তোর রূপ | তোর রঙে | আছেতা বু : জিয়া ঃ 
উতাউ তো : রেতে মুঙে | নাদেহুরি | কিয়া 


এরে উদাহরণ এহানির (উ ৩০, ৩১) ছন্দোরীতিও আগেকার উহানির সাদেতা। 
ওতাউ উ ২৮, উ ২৯র সাদে যতি তা নির্দিষ্ট ফামে না বহিয়া হাদি হাদিং লুপ্ত অছে। 
হারৌ পি : যম বার" বুলতে, “হারৌ পি' - বুলিয়া জুহানে না খামর। আকসাটে 
'হারৌ-পিয়ম বার'- বুলিয়া খামরগা। এপেই পর্বর হাদির বিরামস্থল তা লুপ্ত অছে। 
এসাদে হাদিৎ হাদিৎ যতিলোপ করলে ছন্দরমা বৈচিত্র্য আহান আহের বার কবিগরতাউ 
ভাব প্রকাশর সুযোগহান নিয়াম অর। যেপেই যতিলোপ অছে উঁপেই আগেকার বার 
পিছেকার পর্বহানি যুক্ত আয়া যুক্তপার্বিক পদ উৎপন্ন অর। 


ছেদ, ভাবযতি বা অর্থযতি 


গদ্য বার পদ্য যেহানাতৌ আমি খামো খামো উচ্চারণ করিয়ার। বিশিষ্ট অর্থবাচক 
শব্দসম্টি যেপেই লয়র ওঁপেই খানি খাময়ার গুঁহানরে ছেদ, ভাবযতি বা অর্থযতি 


২৪ 


বুলতারা। ভাবযতি নাদিয়া পাকরলে অর্থবোধ নার। সাধারণতঃ যতি চিহ্ন দিয়া ভাব 
যতিরে খেইকরিয়া দেহেয়ার। 
উ (৩২) কুরাং দূরেয়ে * আছত্তা * কাদা আয়া * * ॥ 
বেয়ক, * মারুপ * মোর * * ॥ 
এপেই (*) চিহ্ন এহানল ছেদ বার (**) চি এহানল পূর্ণচ্ছেদ দেহুয়েইলাং। 
হাৰি ফামে ভাবযতি বার ছন্দযতি আকপেই নাপড়ের। 
গজর চরণ দ্বিযহানির ছন্দযতি এসাদে অইতই- 


উ (৩৩) কুরাং দূরেয়ে | আছততা কাদা | অয়া॥ 


বেয়ক মারুপ | মোর ৷ 
সিলেব্ল্‌ 


ইংরেজি সিলেবৃল্‌ (35114)19) শব্দ এগর প্রতিশব্দ আমার ভাষাৎ নেই। বাংলা ভাষাৎ 
অক্ষর, দল, ধ্বনি, বর্ণনর্মাণ ইত্যাদি বিভিন্ন পরিভাষা ব্যবহৃত অর। কোন কোন 
ছান্দসিক কবিয়ে ইমে সিলেব্ল্‌ শব্দ এগরে ব্যবহার করেছি। নির্দিষ্ট পারিভাষিক শব্দ 
নাথানিয়ে এগল অযথা বিতর্ক বার বিভ্রান্তির সৃষ্টি অছে। বর্তমান লেখকে আগেদে 
অমূল্যধনর মতহান অনুসরণ করিয়া সিলেবৃল্‌ অর্থাৎ 'অক্ষর' শব্দ এগ ব্যবহারর 
পক্ষপাতী আছিল। সংস্কৃতৎ 'অক্ষর" শব্দ এগ সিলেবল্‌ অর্থতৌ ব্যবহৃত অর। কিন্ত 
অক্ষর শব্দ এগর আরাক অর্থ আহান “মেয়েক' ৷ গরহানে বিভ্রান্তির সম্ভাবনা থার। 
বিভ্রান্তি হান নেয়ক বুলিয়া আমার ভাষাৎ দিলেব্ল্‌ শব্দ ব্যবহার করানি মনেয়ার। 
কবি ছান্দসিক শঙ্খ ঘোষ গিরকেউ সিলেব্ল্‌ শব্দ এগ ব্যবহার করের। বিষ্ুপিয়া 
মণিপুরী চিন্তাবিদ্‌ গিরক আগয়ে। বর্তমান লেখকরে সিলেবৃল্‌ শব্দএগ ব্যবহার করানির 
পরামর্শ দেছিল। ওঁহানে আমি সিলেবুল্‌ শব্দএগ থইলাং। 


বাগ্যন্ত্র স্বল্পতম প্রয়াসল উৎপন্ন অর ধ্বনি ওঁহান সিলেবুল্‌। সিলেবৃল্হান লেহে স্বরবর্ণ 
আগ থার। স্বরর উচ্চারণর লগে ব্যঞ্জনবর্ণ আগ বা দুগ থানা য়াকরের। 


খা, দে, মৌ, শৌ ইত্যাদি শব্দ এতাৎ সিলেব্ল আকগ । আত্‌, বাত্‌, মাতৃ, কর্‌, খার্‌, 
দের্‌, শ্ব্দ এতাতৌ সিলেবুল্‌ আকেইগ করে আছে। বাগা, যাগা, খাগা ইত্যাদি শব্দৎ 
বা, গা|যা, গা]খা, গা| এসাদে দুগ করে সিলেব্ল্‌ আছে। যারগা, খারগা, দেরগা 
ইত্যাদি শব্দতৌ দুগ করে সিলেব্ল, যথা- যার, গা |খার, গা] দের্‌, গা | শব্দএতার 
পয়লাকার সিলেব্‌ল্‌ যার্‌ ব্যঙ্জনাত্ত, ২য় সিলেবুল্‌ গা- স্বরান্ত। কারণ যার্‌ - সিলেবলর 
লয়ইলগা বর্ণগ বঞ্রনগ(র্)। গাঁ সিলেব্লর লয়ইলগা বর্ণগ স্বরবর্ণগ (আ)। ওঁহানে 
গা- সিলেবুল্‌ এগ স্বরান্ত সিলেব্ল্গ । 


অমর, চামন ইত্যাদি বর্ণতৌ দুগ করে সিলেব্ল্‌ অ, মর্‌ |চা, মরু | এপেইৎ পয়লাকার 
সিলেবৃল্গি স্বরান্ত (অ, চা), দ্বিতীয় সিলেবলগি মেরু) ব্যঞ্জনাত্ত 


২৫ 


ংসেং, নংসাং, ইঞ্চিক, শব্দ এতাতৌ দুগ করে সিলেব্ল্‌ আছে সেং, সেং 
সাং] ইন্‌, চিক | দ্বিয়গিয়ৌ ব্যাজ নান্ত। 

যে সিলেব্ল্গর অন্তৎ স্বরবর্ণ থার ওতারে স্বরাস্ত সিলেব্ল্‌ বুলতারা । যথা চা, দে, অ, 
মি ইত্যাদি সিলেব্লর অন্তৎ আ, এ, অ, ই এরে স্বরবর্ণ এতা আছে। ওঁহানে এতা 
স্বরা্ত সিলেব্ল্‌। 

যে সিলেবলরে আশ্রয় করিয়া অন্তৎ ব্যঞ্জনবর্ণ থার বার ওঁ ব্যঞ্জনবর্ণর উচ্চারণ হসন্ত 
অর অর্থাৎ স্বরবর্ণ, নেয়র উঁতারে হসভ্ত বা হলভ্ত সিলেব্ল্‌ বুলতারা। যথা তিক্‌, নখ্‌, 
বাঘ্‌, দিছ, কট্‌, মঠ্‌, পাপ্‌ ইত্যাদি সিলেবলে কৃ, খু, ঘৃ, ছু, ট্‌, ঠ., পৃ ইত্যাদি লয়নির 
ব্যঞজজনবর্ণ তার অন্তৎ স্বরবর্ণ নেই। 

ললিতা, বিশাখা শব্দ এতাৎ ল, লি, তা |বি, শা, খা| এসাদে তিনগ করে সিলেবল্‌ 
আছে। তিনগিয়ো স্বরান্ত সিলেব্ল্‌। 

ইন্দুরেখা, তুঙগবদ্যা শব্দ এতাৎ চারিগ করে সিলেব্ল্‌ আছে। ইন্‌, দু, রে, খা [ইন্‌- 
হস্ত, দু- স্বরাস্ত, রে- স্বরাত্ত, খা- স্বরাত্ত। তুং- হস্ত, গ- স্বরাত্ত, বিদ্‌- হসত্ত, দা- 
স্বরান্ত। 

রবীন্দ্র (তিনগ সিলেব্ল্‌) র,- স্বরান্ত, বিন্‌- হস্ত, দ্র- স্বরাত্ত। 

ইন্দ্রজিৎ (তিনগ সিলেবৃল্‌) ইন্‌- হস্ত, দ্র- স্বরান্ত, জিৎ হসস্ত। 

কলঙ্ক (তিনগ সিলেব্ল্‌) ক- স্বরান্ত, লং- হস্ত, ক- ্বরান্ত। 

অর্াটান (তিনগ সিলেবৃল্‌) অর্- হসন্ত, বা-স্থরান্ত, চীন্_ হসন্ত। 

জ্যোতল্না দেগ সিলেব্ল্) জ্যোৎ্- হস্ত, স্বা- স্বরান্ত। 

মিলন (দুগ সিলেব্ল্‌) মি- স্বরান্ত, লন্‌-* হসত্ত। 

স্বরান্ত সিলেবলরে মুক্ত সিলেব্ল্‌ বার হসত্ত সিলেবলরে রুদ্ধ সিলেব্ল্‌ বুলানি 
য়াকরের। 'জ্যোত্মা" শব্দর জ্যোৎ- রুদ্ধ সিলেবৃল্‌ বার স্না_ মুক্ত সিলেব্ল্গ। “জনক' 
শব্দর জ- মুক্ত সিলেব্ল্গ, নক্‌- রুদ্ধ সিলেবৃল্গ। 

এপেই আরাক কথা আহান মাতানি থক। সিলেব্লু খেইকরানি এহান বর্ণ বিশ্লেষণ 
করানিহান নাগই। শব্দ আগর স্বাভাবিক উচ্চারণবিভাগ ওহানরে দেহুয়ানিহান। 
বিষ্কুপ্রিয়া মণিপুরী ভাষার উচ্চারণে হাদি হাদিৎ দুগ স্বরবর্ণ তিলয়া উচ্চারিত অইলে 
স্বরবর্ণ আকগ শিচ্চিলর ধ্বনিহান পেয়ার। 'তাও গরে গেলগা'- বাক্য এহানাৎ তাও 
আকগ স্বর। কিয়া বুললেতে আগেকার আ-কার উহানর লগে ও- ধ্বনি এহান তিলয়া 
আছে। উঁহানে 'তাও'_ সিলেব্ল আকগ। 


চা 


নং 


'তিও মাদানে আহিছ'- এপেই তি- বার ও_ রে আমি তঙাল করে উচ্চারণ করিয়ার ৷ 
উহানে তি (ই), ও, দুগ স্বর বার দুগ সিলেবৃল্‌। 

বিষ্ুপ্রিয়া মণিপুরী ভাষাৎ সংক্কৃতর সাদে নিঅহুস্থ বার নিত্যদীর্ঘ স্বর নেই। উতা 
বুলিয়া স্বরর দীর্ঘ হুস্বতা নেইতা নাগই। -গিদেই! তোরে মি না চিনেছুগ নাগই।'_ 
এরে বাক্য এহানাৎ 'গি*হুম্ব বার 'দেই' দীর্ঘ উচ্চারণ অর। “আইতা গিদেই , চাংতা 
তোরে'- বুলতে গি- বার দেই- দ্বিয়গি সিলেবলৌ হুস্ব উচ্চারণ করিয়ার। আমার 
ছন্দশাস্্রর আলোচনাৎ সংস্কৃতর হুম্ব দীর্ঘ হান গ্রাহ্য নাগই। আমার স্বাভাবিক দীর্ঘ 
কুস্ব উুহানলহে ছন্দহান স্বাভাবিক অইতইতা । 'পানি' শব্দ এগর পা- সংস্কৃত মতে দীর্ঘ 
নি- কুস্ব। আমারতাতে দ্বিয়হানিয়ো হুম্ব। কিন্ত গাঠি লাগলে পানির গুরুত্বহান 
হারপুয়ানিরকা ছ্বিয়গিরৌ দীর্ঘ করে পা-নি-এসাদে উচ্চারণ করিয়ার ৷ 

“কিয়াকা' শব্দ এগরে আকতাই “ক্যাকা* বুলিয়া উচ্চারণ করতারা । কিয়াকা- তিনগ 
সিলেব্ল্‌, ক্যাকা_ বুললে দুগ সিলেব্ল্‌। আমার মতহান অইলতাই ক্যাকা- উচ্চারণ 
করলে বানান হানৌ ওসাদে ইকরানি থক। কিয়াকা- ইকরিয়া ক্যাকা_ পাকরানি থক 
নেই। 

ছন্দর আলোচনাৎ সাধারণতঃ স্বরাত্ত সিলেবৃল্‌ হুস্ব বার হসন্ত সিলেবলরে দীর্ঘ 
ধরতারা। গুতা বুলিয়া স্বরাস্ত সিলেব্ল্‌ দীর্ঘ নারতা নাগই। তলর উদাহরণ এহান 
চেইক। 


উ (৩৪) খেইলতা মুঙে | দেখলে মাতের | দে দে |দে॥ 
লেরিক চানার | পরে দেখতেই | ঘুমে জাতা | ছে 
এপেই ১ম চরণর ৩য় পর্বর দে _ দে -: দীর্ঘ উচ্চারিত অছে। 
উ (৩৫) ইচুদিনর | পিছে আজি | তি _ আইলে | থাংঃ 
এপেই তি- উচ্চারণ দীর্ঘ । 
হসত্ত সিলেবলৌ হাদিৎ হুস্ব বার হাদিৎ দীর্ঘ উচ্চারিত অর- 
উ ৩৬) হপন দেহিং | আহি হবগিৎ | ঘুম আনে | দে] 
এপেই ঘুম সিলেব্ল্‌ এগরে অস্বাভাবিক দীর্ঘ উচ্চারণ করিয়ার | কিস্তৃ- 
উ ৩৭) ঘুমহান মোর | বাগেছে বাদল | রাতি | 


উ (৩৭)র ঘুমু- সিলেবলর উচ্চারণ উ (৩৬)র ঘুম সিলেবলর উচ্চারণেংত ত্স্ব। 
এতারে সাধারণ নিয়ম বুলিয়া ধরানি থকনেই। কবিয়ে হাদি হাদিৎ হুম দীর্ঘর খেলা 
খেলতারা। ওুঁবাকা কবির অভিপ্রায় অনুযায়ী পাঠকে হুম্ব সিলেবলরে দীর্ঘ করে 
পাকরতারা। 

৭ 


মাত্রা নিরূপণ 


মীয়তে অনয়া ইতি মাত্রা । যেহান্ল পরিমাপ করানি য়াকরের ওঁহানরে মাত্রা বুলতারা । 
মাত্রার মূল কথাহান কাল পরিমাণ। সিলেব্ল্‌ আগ উচ্চারণ করতে সময়র যে 
পরিমাণহান লাগের ওঁ অনুযায়ী মাত্রা পরিমাপ করতারা । ছন্দর রীতি ইলয়া মাত্রা স্থির 
অর। সংস্কৃতৎ সিলেবলর মাত্রা নির্দিষ্ট । হুম্বস্বর একমাত্রা, দীর্ঘস্বর দ্িমাত্রা। আগেদে 
মাতেছি, বিষ্টপ্রিয়া মণিপুরী ভাষাৎ নিত্যহস্থ বা নিত্যদীর্ঘ স্বর নেই। “কিগ'_ শব্দ 
সিলেবৃল্‌ দিয়গিরমাউ হুস্বস্বর আছে। সংস্কৃত রীতি অনুযায়ী দ্বিয়গিওঁ হুস্ব বাঁ একমাত্রা 
করে উচ্চারণ করানি। আমারতাউ একমাত্রা করে উচ্চারণ করানি। কিন্ত আমিতে হাদি 
হাদিৎ দ্বিয়গিও দীর্ঘ করে উচ্চারণ করিয়ার কি- গ-, এসাদে করে । উতাউ সাধারণত 
আমি “কিগ' শব্দ এগর সিলেব্ল্‌ আকেইগিরে মাত্রা আকেইহান করে উচ্চারণ করিয়ার। 
“সীতা শব্দর সিলেবৃল্‌ দ্বিয়গিতৌ সংস্কৃত উচ্চারণ অনুযায়ী দীর্ঘস্বর আছে। ওঁহানে সী_ 
দ্বি মাত্রা তা- দ্ধি মাত্রা। কিন্তু আমিতে সীতা শব্দর দ্বিয়গি সিলবলরেউ হুস্ব উচ্চারণ 
করিয়ার। ওঁহানে আমারাং সী- মাত্রা আহান তা- মাত্রা আহান, হাবিতাই ছিমাত্রা । 
সংস্কৃতর উচ্চারণর লগে আমার উচ্চারণ মান্না নেই। আমার উচ্চারণে তুম্ব দীর্ঘ 
অমাটিক নির্দিষ্ট নাগই। ছন্দর ক্ষেত্রৎ ছন্দর রীতি অনুযায়ী মাত্রা স্থির অর। 

ইন্দ্রজিৎ' শব্দ এগৎ তিনগ সিলেবৃল্‌- ইন্‌ (হস্ত), দ্র স্বরান্ত), জিৎ (হসন্ত)। 
অক্ষরবৃত্ত ছন্দৎ ইন্দ্রজিৎ' শব্দ চারিমাত্রা অইতই। কারণ অক্ষরবৃত্ত ছন্দৎ শব্দমধ্যস্থ 
হসত্ত সিলেব্ল্‌ ন্‌) মাত্রা আহান, স্বরাস্ত দ্র) মাত্রা আহান বার শ্দানতস্থ হসন্ত (জিৎ) 
দ্বি মাত্রা। অর্থাৎ অক্ষরবৃত্ত ছন্দৎ হসন্ত বা রুদ্ধ সিলেব্ল্‌ আগ শব্দগর হাদিৎ থাইলে 
মাত্রা আহান, শব্দগ লয়ইতেগা থাইলে মাত্রা দুহান। হাবি স্বরান্ত বা মুক্ত সিলেব্ল্‌ 
যেপেয়ো থাক মাত্রা আহান। 

উ (৩৮) সংসার হানাৎ তোর | সং নেয়ছিতা ॥ 


এপেই “সংসার'র সং- সিলেব্ল্‌ এগ সংসার শব্দর হাদিৎ আছেথাংতে মাত্রা আহান। 
লয়ইতেগা আছে সং- সিলেবুল্‌ এগ শব্দর অন্তৎ আছে থাংতে এগরে মাত্রা দুহান 
লেহানি। জিং_ শব্দৎ ছবিমাত্রা। জিংতা- শব্দৌ দ্বিমাত্রা। 

মাত্রাবৃত্ত ছন্দৎ ইন্দ্রজিৎ শব্দর পাচহান মাত্রা অইতই। ইন্‌ হেসত্ত) দিমাত্রা, দ্র (স্বরান্ত) 
মাত্রা আহান বার জিৎ হেসন্ত) দ্িমাত্রা। মাত্রাবৃত্ত ছন্দৎ হসন্ত দ্বিমাত্রা স্বরান্ত মাত্রা 
আহান । জিং- ছিমাত্রা, জিংতা- তিন মাত্রা । হসন্ত সিলেবুল্‌ যেপেয়ো বহক দ্িমাত্রা। 
স্বরবৃত্ত ছন্দৎ ইন্দ্রজিৎ ইন্‌ দ্র জিৎ তিনগ সিলেবুল্‌ তিন মাত্রা । স্থরাত্ত সিলেবৃল্‌ 
মাত্রা আহান, হসত্ত সিলেবলৌ মাত্রা আহান। অর্থাৎ সিলেবৃল্গ লেহে মাত্রা আকেইহান 
লেহানি। 'পারা' শব্দৎ দুগ সিলেবুল্‌, দ্বিমাত্রা। অঙ্গদ অং- গ _ দ তিনগ সিলেবলর 
তিনহান মাত্রা । 


২৮ 


ছন্দোরীতি 


স্বরবৃত্ত ছন্দ 

ছন্দোরীতিহান লেপরতা মাত্রা বিন্যাসর পদ্ধতিল। যে ছন্দৎ সিলেব্ল্‌ আগরে স্বেরাস্ত, 
হসন্ত) মাত্রা আহান লেহেইতারা ও ছন্দ উহানরে স্বরবৃত্ত ছন্দ বুলতারা। এরে ছন্দ 
এহানাৎ সিলেবল্‌ আগরে মাত্রা আহান ধরিয়া চারিগ সিলেবল্ল পর্বহান গঠন করতারা। 
বাংলা ছড়ারমা এরে ছন্দ এহান ব্যবহৃত অর। বাংলা ছড়াৎ ছন্দ এহানর প্রথাগত 
রূপহান চরণহানাৎ চারিগ পর্ব। পর্ব তা ৪+ ৪ +৪ + ২ এসাদে করে সাজেইতারা । 
অবশ্য ৪ + ৪ + ৪ + ১ এসাদৌ অর। ৪ +৪+৪8 +৩ এসাদৌ অর। 
উ (৩৯) আহি দ্ধগির | পানি হানাৎ, | হাতুরলে তি | আয়া । 

হুনা রঙহান | অলরতানাই | হৃদি এগৎ | থায়া ॥ 
এরে উদাহরণ এহানাৎ ডে ৩৯) মূল পর্বহান লেহে চারিগ সিলেবৃল্‌ বা চারিমাত্রা, 
অপূর্ণপদী পর্ব গুগ ছ্রিমাত্রারগ । চরণ আকেইহানাৎ ৪+৪-+৪+২ করে পর্ব যোজনা 
করেছি। 
উ (৪০) লপুক বুজে | হাওন মাহার | বরন আহে | ছে ৪+৪+8+১ 

ধলেশ্বরীর | পার দ্িয়গি | চপ্প পাহে | ছে ৪+৪+8+১ 


উ (৪১) দরা অছে | বরাচাউবা | আহির পানি | ফুটি নেই | ৪+৪+৪+৩ 
এলা এতা |-হেলা করের | লগে প্রেমর | ফুতি নেই! ৪+৪+৪+৩ 


ছন্দ এহানল বিভিন্ন পর্বসংখ্যার চরণ, বার বিভিন্ন পারেঙর স্তবক রচনা করানি 
য়াকরের । 


উ ৫৪২) দুঃখহানাৎ | পুড়িয়া তি | 


তোর মাটিকর | কর! 
বিরহল | দেনে নিংসিং | 
হে মোর ধ্িয় | বর! 


উ (৪৩) আহি দ্ধগিৎ | আহিলে ঘুম | হান! 
যাউরিগরা মি | হপন হানর | লামে। 
কুরাংকুরাং | গিয়া বুলা | নিং 
ইমার কাদাৎ | নাথাউরি নাই | ফামে ॥ 


উ (8৪) কনাক কাঁলে | গাহিয়াগ। 
অছিলুতা | গাউরি ॥ 
লেহাও জারিৎ | আয়া মিতে ॥ 
এলা হানি | দিতে দিতে 
কিসাদে থাং | গরে আইনু। 
উহান নিংসিং | নাউরি। 


২৯ 


গজর উদাহরণ এতাৎ দেহিয়ারতা স্বরবৃত্ত ছন্দৎ পর্বহান লেহে চারিহান করে মাত্রা 
সিলেব্ল্‌ দিয়া স্তবক চরণ ওঁতারে বিভিন্ন আকৃতিল সাজাছি। উ (8৪) চেইক প্রথম 
পর্বৎ ক- নাক_ কা-_ লে, চারিগ সিলেব্ল্‌। ক- এরে স্বরাত্ত সিলেব্ল্‌ এগরে যেসাদে 
মাত্রা আহান লেহাছি, নাক্‌- এরে হসন্ত সিলেবৃল্‌ এগরৌ মাত্রা আহান লেহাছি। স্বরবৃত্ত 
ছন্দর হাবি উদাহরণেউ এহান পেয়ার । 

এরে ছন্দোরীতি এহানাৎ পর্বগৎ চারিগ সিলেবুল্‌ বা চারিগ করে মাত্রা থার। এহান 
সাধারণ নিয়মহান। হাদি হাদিৎ নিয়ম এহানর ব্যতিক্রম দেহিয়ার। (দ্রঃ পরিশিষ্ট, 
স্বরবৃত্ত ছন্দ)। 

উ &8৫) জাম জার না | গার পানি ॥ 

কুংগইতে | উহান জানি ॥ 
বিয়ান মাদান | মন এহানে। 
খালকরিয়া | থারতা ॥ 


এপেই উ (৪৫) প্রথম বার দ্বিতীয় চরণর ১ম পর্ব উগিৎ জাম্‌- জার্‌- না বার কু 
গই- তে এসাদে তিনগ করে সিলেবৃল্‌ বা তিনগ করে মাত্রা আছে। 


উ (৪৬) বিরহী ডেঙে | আহিলতা পৌ| প্রিয় আহি | তই 7 

এপেই ১ম পর্বৎ বি_ র- হী_ ডে- ঙে- পাচগ সিলেবৃল্‌ বা পাচ মাত্রা আছে। এহানৌ 
হাদি হাদিৎ যাকরের। স্বরবৃত্ ছন্দর স্বাভাবিক রূপহান পর্বগৎ চারিগ মাত্রা থানা। 
স্বরবৃত্ত ছন্দর পর্বর আকৃতিহান নির্দিষ্ট বুলিয়া এরে ছন্দ এহানাৎ মূল শব্দ আগরে 
বাগিয়া পর্ব দুগৎ দেনা য়াকরের। 

উ ৫৪৭) চাকামে হ | মেয়া আজি | দেখলু ইমার | দৌ॥ 

উ (৪৭) এ 'হমেয়া' শব্দ এগরে বাগিয়া দুগ পর্বৎ নেছিগাতা 'চাকামে হমেয়া'- এরে 
শব্দ দ্বিয়াগিরে পর্ব আগৎ নেনা সম্ভব নাইল থাংতে। কারণ চাকামে-_ তিন মাত্রা । ১ম 


পর্বৎ আরাক মাত্রা আগ লাগেরতা চারি মাত্রা ফাকরানিরকা। হমেয়া- শব্দতত মাত্রা 
আগ আনিয়া ১ম পর্বর চারি মাত্রা ফাকরিয়া অতিরিক্ত থাইল তা দ্বিতীয় পর্বৎ গেলগা । 


মাত্রাবৃত্ত ছন্দ 
মাত্রাবৃত্ত ছন্দরে বিভিন্ন ছান্দসিকে আধুনিক মাত্রাবৃত্ত ছন্দউ বুলতারা। সংস্কৃতৎ মাত্রাবৃত্ 
ছন্দ আছে। কিন্তু আধুনিক মাত্রাবৃত্ত এহানর রূপহান সংস্কৃত মাত্রাবৃত্তধত সম্পূর্ণ 
তঙাল। আমি অবশ্য মাত্রবৃত্ত বলতে আধুনিক মাত্রাবৃত্ত উঁহান হারপেইতাঙাই। 


৩০ 


মাত্রাবৃত্ত ছন্দৎ স্বরাত্ত বা মুক্ত সিলেব্ল্গরে মাত্রা আহান লেহেইতারা। হসত্ত 
সিলেবলগরে ছ্বিমাত্রা। ব্রত- বর স্বরান্ত ত স্বরান্ত হানে মাত্রা আকেইহান করে ছিমাত্রা 
লেহানি। সুবত- শব্দৎ সুব্_ হেসন্ত) দ্বিমাতরা, ব্র- স্বরাত্ত ১ মাত্রা, ত স্বরান্ত ১ মাত্রা । 
এরে ছন্দোরীতিৎ যুক্তবর্ণর আগেকার বর্ণগরে দ্িমাত্রা লেহানি ওঁহান নিয়মহান। দুঃখ 
(ডিচ্চারণ-দুক্খ) দুক্‌- হস্ত দ্বমাত্রা, খ-্বরান্ত মাত্রা আগ । অংতা- অং- হসন্ত দবিমাত্রা, 
তা- স্বরাস্ত মাত্রা আগ । জ্যোৎল্না- জ্যোৎ_ হস্ত, মাত্রা দুগ, স্সা- স্বরান্ত মাত্রা আগ। 
এ - (অই) বা ও (অউ) স্বরবর্ণ ছবিয়গিরে দ্িমাত্রা করে লেহেইতারা। এপেই আরাক 
কথা আহান মাতানি থক। 'অমৃত' শব্দ এগরে আকতাই 'অগ্্রিত' উচ্চারণ করিয়া 
চারিমাত্রা ধরতারা। গুহান নাগইহান। খ-কার এহান আসলে স্বরবর্ণগ। ওঁহানে অমৃতর 
উচ্চারণ অ_ মৃত, তিন মাত্রা অইতই। এহান ডাঙর কৰিয়ে পেয়া ভুলকরতারা। 
মাত্রাবৃত্ত ছন্দর পর্ব আহানাৎ চারিগ, পাচগ, ছয়গ বা সাতগ করে মাত্রা থার। 


চারিমাত্রার বা চতুরাত্রিক মাত্রাবৃত্ত 
উ (৪৮) ঝলকার | জমকাগি | তোর দ্বিয় | কানে ॥ 
বুকগর | বেরুনিয়ে | বানাহান | জানে 


উ€৪৯) আয় আয় | ডিল নাক | এখুরুম | তোর ঠুম | লাগলে ॥ 
হাবি বানা | পুন্লাপে | দেনা তোরে | আয়া তিতে | ডাকলে ॥ 


উ (৫০) বসন্ত | পঞ্চমী | তিথিৎকু £ মেই॥ 
ঝলমল | করেছেতা | আহো আজি | চেই 
উ ৫১) দুঃখর | নুংশিৎ | 
তোর মায়া | হান্‌ 
হদিগৎ | বুজে দিয়া 
দের তোর | দান ॥ 


উ ৫৫২) জম জম | বরনর | সময়র | গই 
দশরথ | কমলর | মহনক | কই॥ 
থক থক | ধর ফল | সরসর | মজ॥ 
পড় পড় | উপ টপ | গরগর | গজ & 
আয় আয়,| হবা পাতা | কালাতা | অয়া ॥ 
গাছ জার | সাজা সাজা | বানাহান | থয়া॥ 
বাদলর | মাম মাম | মাদানর | পর॥ 
জাম জার | কালা অয়া | মজা ফল | ধর॥ 
ইউ ই | দিনহান | কতি কালি | রাতা॥ 
খঙ বিল | পানিগই | টিপ টিগ | চাতা॥ 


৩১ 


পিনপিনি | পিনপিনি | বার জম | জম ॥. 
দিনহান | তিঙাতিঙা | পাহিয়ার | জম ॥ 
শচীরাণী | লাতলর | পাতাখানি | আন॥ 
সীতা আন | ভারভীর | হবা চাতি | হান ॥ 
মালতীর | নীল নীল | ইনাফির | সাজ 
বীণা আজি | য়ারি দিরি | থয়া কাম | কাজ? 
উঠানর | বকুল | হুরুহরু | ফুল ॥ 
পুলকর | আগ দুগ | জাকাগৎ | তুল ॥ 
উমজ্কুতি | উরানির | আজি দিন | হান ॥ 
উঠ উঠ | হুনামানু | শালহান | আন 
চূড়ামনি | ফলমূল | ধয়া ধয়া | আন।॥ 
রূপবতী | ধূপ দিয়া | কর পূজা | হান 
উারাণী | যুখিকার | নৃপুর গি | কই 
রূপা দিয়া | লছিলুতা | নাকরিয় | চই! 
মাতৃভূমি | ভারতর | নাঙহান | কাক ॥ 
কৃতি জিপু £ তর কথা | পাচুরানি | নাক ॥ 
ভারতর | হাবিতাউ | অমৃত আ 2 মার ॥ 
হুদিগ পা; হিয়া পাছি | বানাউ অ ? পার 
সেনাতলে | খেলা খেলা | আছেহান | চেই॥ 
বেলা ইচে | বুলে বুলে | আছে লেই | কেই 
এলা দেতা [বাবুসেনা |কাদিরি সে : বাই॥ 
ডাকগল | মেরা তিতে | নাছে নাছে | আই 
মৈ তোর খৈ | খার | ছাগল আ ; গই 
মৈরাঙে | লাহুলেদে | করেরতা | গই॥ 
খৈনাঙ | জারে কায়া | ভৈরব | চান ॥ 
লামে নুয়া | রিয়া আছে | লৈলাট | হান 
সোমবারে | মোহিনীর | গরে মহা | রাস॥ 
শোভারাণী | বিসারেয়া | আছে হবা | সাজ ॥ 
গোপীগির | অজাগতে | গোলোকর | দাদা ॥ 
বারুলোক | ভুত কর | দিন অছে | কাদা॥ 
গৌরর | মৌহান | মৌরই | খার ॥ 
টোরিয়া | শৌগই | পাক্দিয়া | চার॥ 
লৌদের | গৌরই | সাজৌতে | কই॥ 
হুনাশৌ |মৌহান | রাহে রাহে | থই 


৩২ 


এরে উদাহরণ এতাৎ পর্বহান লেহে চারিহান করে মাত্রা আছে। এপেই অমৃত, মাতৃভূমি 
প্রভৃতি শব্দর “মৃ" মাত্রা আহান করে লেহাছি। 


এবুরুম আরাক দৃষ্টান্ত আহান চেইক। 

উ (৫৩) কালাচানে | বালা নায়া | বিসারার | তালাগ & ৪+৪+8+৩ 
পালা উলি | বয়া আছি | বছে ফিজাঙ | আলাগ ॥ ৪+৪+৪+৩ 
দারা নালা | নেয়া তার | কর্মউ | তাকরের॥ ৪+৪+8+8 


বালা নাআ : টিয়াচানে [তার |কিরা | তাধরের॥ ৪+8+৪+8 
কাদে কাদে | মাতের তা | _জামিরালা | যেইগা। ৪+৪+৪+৩ 
হালাক উগ | আছে নেই | বিসারেয়া | চেইগা॥ . ৪+৪+৪+৩ 


কালাপানি | নাগইক | ইমে এরে | কাদাগ ॥ ৪+৪+৪+৩ 
জালা এগি | উপুগৎ | থঙ, হুনা | দাদাগ ॥ ৪+8+৪+৩ 
আলা সালা | কাম এতা | নুয়ারুরি | জারানি ॥ ৪+৪+৪+৩ 
শরাতর | আগে মোরে | মনাহতা | মারানি ৪+৪+৪+৩ 


এহানর ছন্দ বিশ্লেষণ করিয়া চেয়ারতা এহান চারি মাত্রার মাত্রাবৃত্ুল লেংকরেছি 
কবিতাহান। কিন্ত দ্বিতীয় চরণর তৃতীয় পর্বৎ 'বছে ফিজাং, বার ৬ষ্ঠ চরণর ১ম পর্বৎ 
'হালাক উগ'- পাচগ ঘ্রেয়েক। দৃষ্টিথাহ্য পাচগ মাত্রা । উতাউ ছন্দ বিশ্লেষণ করতে ৪গ 
মাত্রা ধরেছি। হুনতেউ ছন্দপতন নাছে। এপেই 'ফিজাং আলাগ' সন্ধি করিয়া 
ফিজাঙালাগ পাকরানি। এসাদে- 
উ ৫৪) পালা উল | বয়া আছি |বছে ফিজা | ঙালাগ। 
৬ষ্ঠ চরণর ১ম পর্বউ এসাদে অইতই- 'হালাক উগ" সন্ধি করিয়া করেছিতা হালাকুগ। 
উ ৫৫) হালাকুগ | আছে নেই | বিসারেয়া | চেইগা। 
'ওয়া' এরে মেয়েক দ্বিয়গিয়ে তিলয়াও সিলেবৃল্‌ আহান উচ্চারিত অর। 
উ ৫৬) হাওয়া ফুটি | আনেদেগা | মওয়া নেই | গরেদে ॥ 

কিসাদে আ ; ধারে থানা | এ দওয়ার | পরেদে 

পা সায়া | আওয়া অয়া | নাথাই তি | বহিয়া 

খওয়া নুয্নু : রিয়া বাত | আছু মিতে | ডহিয়া ॥ 
এগেই হাওয়া, মওয়া, দওয়া, আওয়া, খওয়া শব এতাৎ দৃশ্যমান তিনগ করে মেয়েক 
থাইলৌ দ্িদ্িগ করে স্বরাত্ত সিলেবল আছে, হা-ওয়া, ম-ওয়া, দ-ওয়া, আ-ওয়া, 
ওয়া। 'ওয়া' এগ হিন্দি বার অসমীয়াৎ বর্ণ আগল ইকরতারা । এপেই বর্ণ দুগ অয়াও 
আগ করে সিলেবলর মূল্য পাছে। 


পাচ মাত্রার বা পঞ্চমাত্রিক মাত্রাবৃত্ত ছন্দ 

উ ৫৭) মধুর রাতি বিধুর অয়া | ছেয়ায় ঙালে | পালয়া ৷ 
মধু মাহান | আহেছে কোন | অমরাবতী | লালয়া ॥ 
কুমেই তার |বরিয়া লই | এপেই আহো | হাবিয়ে ॥ 
খতুরাজা | রে কলকরগা | যুবতী লেই | সাবিয়ে ॥ 


এপেই ৫+৫+৫+৩ এসাদে করে চরণহান লেহে মাত্রা যোজনা করেছি। 


উ (৫৮) তোর সালেদে | দুঃখ জ্বালা | হাবিতা পানা ॥ 
তোর সালেদে | মোর বুকেদে | পুলর বানা॥ 
তোর সালেদে | জনমহান | মাংকরানি ॥ 
তোর সালেদে | আহি দ্িয়গি | মামকরানি ॥ 
তোর সালেদে | হারৌ অনা | নাকরলু মি ॥ 
তোর সালেদে | নুডেইহান | পাহুরলু মি ॥ 
তোর সালেদে | নেয়ছে মোর | রাতির ঘুম ॥ 
তোর সালেদে | মরণহান | অরতা ঠুম ॥ 


উ ৫৫৯) লুকেয়া তিতে [ কলিরা মেঘে | এ হাক বুজে | থাইলেতা ৷ ৫+৫+৫+৪ 
বিজুলি য়া | ইসারা দিলে | অন্তরে তি | নাইলেতা ॥ ৫+৫+৫+৪ 


উ (৬০) কালা তোর | কাস্তিহান | 


উ (৬১) তোরে দেনার | ফুলর ডাল | দরিয়া আতে | থাইলুতা ॥ 
বর্তিগল | ঙালকরিয়া | মিঙালে পথ | আইনুতা ॥ 
সঙ্গী নেই | হাকর তলে | আধারহানে | কাদলতা ॥ 
মৃত্যুরঙে | সাঙছে তোর | বানায় মোরে | বাধলতা ॥ 


উ (৬২) আহিগি তোর | বুজে আছিল | কথা ॥ 
মধুর সুর | বুনের বুকে | হাবি 
গোপন এলা | গারিগ বেরা | বেরা 
ফিজেৎ অর | তোরাং লেই | সাবি ॥ 


৩৪ 


উ (৬৩) বকুল বনে | ছেয়ায় গাঢ় | পথগদে 
উতলা বউ | অছেতা উদা | সিনী 
পাতার লগে |মাতিরি তেই | কার কথা ॥ 
কার নৃপুরে | বাজের কিনি | কিনি ॥ 


এপেই ডে ৬৩) ৫+৫+৪, ৫+৫+২, ৫+৫+৪, ৫+৫+২ এসাদে করে চরণ সাজাছি। 
পঞ্চমাত্রিক মাত্রাবৃত্তৎ মাত্রা পাচোগিরে ৩ +২ অথবা ২+৩ করে দেনা য়াকরের। তাই 
৩+২ করে দিলে হুনতে নুধশি অর । 


ছয়গ মাত্রার বা ষন্মাত্রিক মাত্রাবৃত্ত। 
মাত্রাবৃত্ত ছন্দর হাবিতত প্রচলিত বার কৰিয়ে নিয়াম নুঙেই পেইতারা পদ্ধতিহান 
যন্মাত্রিক পর্বর মাত্রাবৃত্ত। 
উ ড১৪) মেইথঙেথ্ত | সেচেইলে মেই | খুম ॥ 
সেচতই মাম | তোর আহিগির | ঙালে ॥ 
সেন্দা হানরে | তেরাগ যেসাদে | আয়া ॥ 
মাঠিয়া দেরতা | ঙালহান ডালে | ডার্লে 


উ ৬৫) এলার সুরল | পথগ অছেতা | থৎ॥ 
এতার হাদিৎ | তিতে কিয়া লুকা | ছৎ 


উ ৬৬) মিঙালে মাতের | তাতে নেই, তাতে | নেই! ৬+৬+২ 
আধারে মাতের | মোর বুকগণ | তেরাগি লাগেয়া | চেই॥ঢ ৬+৬+৬+২ 


উ ৬৭) বরনে বাদলে | মেঘ মন্লারে | কার পৌহান | বাহিয়া যারগা | হাকে ॥ 
এপারর লগে]হৌপারহান | সামো নুয়ারেছে | সুরগর লুরি | নানে ॥ 
টেইপাঙ হান | চেপো নুয়ারের | হপনহানর | কাদাৎ মিকুপ | হান॥ 
কিতাল বাদানি | থঙ্হান এরে | আহির পানির | পার নেই হৌ | পারে ॥ 


উ (৬৮) বসন্ত বনে | জঙলে ফিজেৎ | তোর ॥ 
খৌরাঙহানে | ঠুনিৎসা বেলা | বেলা॥ 
তোর খুখ্তল ; মনার লক্ক ; রানি ॥ 


উ (৬৯) দূরেয়ে মিকুপ | দেহেছিলু তোর | হুনার ইনাফি | আবরণ ॥ 
+ নুয়া চম্পক | 'আভরণ ॥ 
কাদাৎ চাছু মি |অভিনব করে ॥ 
গাঢুয় নীলুয়া | ইনাফি হানরে ॥ 
চল চপলার | চকিত চমকে ["্করের চরণ | বিচরণ ॥ 
কই চম্পক | আত্তরণ ॥ 
_রবীন্দ্রনাথ, “আবির্ভাব (অনুবাদ) 


৩৫ 


উ (৭০) সন্াসী উপ | গুপ্ত ॥ 
মথুরা পুরীর | প্রাচীর তলে | আকদিন আছে | সুপ্ত ॥ 
নগরে বর্তি | নিবেছে পবনে ॥ 
দুয়ার গাটেছি | পৌর ভবনে ॥ 
রাতিকার তেরা | হাওন হাকেদে | গাঢ় মেঘে অব | লুপ্ত 
-রবীন্দ্রনাথ, 'অভিসার' (অনুবাদ) 


উ ৭১) ঠইগ বুজিল | বাশির সুরে ॥ 
দূরেই পথর | আহিল ডাক ॥ 
মামছে ছেয়াগ | সাঙছে বনে ॥ 


এলারে ডালের | মেঘালা হাক ॥ 


এরে উদাহরণ এহানাৎ (উ ৭১) পূর্ণপদী পর্ব তা ছয়মাত্রার বার অপূর্ণপদী পর্ব হাবিৎ 
পাচগ করে মাত্রা আছে। 
উ ৭২) কিসাদে চিনানি | তোরে এ আধারে | 
মাতনে মাত ॥ 
তোর বানাহান | পানার সালেদে | 
পাতেছু আত ॥ 


এরে উদাহরণ এহানাৎ ১ম বার ৩য় পারের পর্ব ঁগিৎ ছয়হান.করে মাত্রা আছে। ২য় 
বার ৪র্থ পারের অপূর্ণপদী পর্ব উগিৎ পাচহান করে মাত্রা । 


সপ্তমাত্রিক পর্ব 

সপ্তমাত্রিক ছন্দর মূল পর্বগিৎ সাতহান করে মাত্রা থার। 

উ ণে৩) আহির পানি সিটা | করিয়া খুত্তাঙে ॥ 
শাতছে মামহান | দিতৌ কার নাঙে ৷ 
কইতে মেঙশেল | আহির মুঙে কই ॥ 
হাদির ছেয়া এগ | কুরাং অর চই ॥ 

উ (৭8) মাতিল কথাহানি | মাতিয়া লই নাছে। 

শাচাক নিকুলিল | গালয়া ॥ 
মিকুপে রাতিহান | লালয়া গেলগাতা | 

হমাজি যাউরিগা | আলয়া ॥ 
তিঙেছে বৌহান | বানাল আছে তাতে ॥ 
শাতছে দলা তেরা | কি কথা মাতে মাতে ॥ 
বাসাছে তোর সালে | হারৌয়ে খুত্তলে | 


মাতৌয়ে মঙহানে | পালয়া 


৩৬ 


এরে উদাহরণ দিয়হানির পয়লকার ওঁহানাৎ উে ৭৩) চরণহানাৎ ৭|৭ করে মাত্রা 

আছে, অপূর্ণপদী পর্ব নেই। কিন্তু পিছেকার উদাহরণ ওঁহানর (উ ৭৪) মূল পর্বগিৎ 

সাতগ করে মাত্রা আছে। অপূর্ণপদী পর্ব ওুঁতাৎ আছেতাই তিনগ করে মাত্রা । 

৭]৭]৭[৩, ৭|৭, ৭1৭, ৭1৭]|৭|৩ এরে পদ্ধতি এহানল মাত্রা যোজনা 
। 


উ (৫) আহিলে মেঘে মেঘে | বরনে বাদলে তি | 
বিজুলি ঝলকিয়া | বারে বারে ॥ 
নিক্রের এরে | গারিগ হাবিগউ | 
. ঠইগ খলকিয়া | আজি থারে ॥ 
শক্কা উপজের | বরন কলরবে ॥ 
মাধবী মন্লিকা | কঙালা পল্পবে ॥ 
চরণ শব্দর | সঘন ঝন ঝন ॥ 
তোর এ মঞ্জীরে | লই নারে ॥ 


সপতমাত্রিক পর্বরে ৩]৪ করে মাত্রা সাজেইলে ছন্দর প্রবহমানতা নষ্ট নার। অবশ্য 
রবীন্দ্নাথে ২য় পর্বগৎ ৪ |৩ করেউ মাত্রা সাজাছে। উহানর অনুকরণে উদাহরণ আহান 
দেনা য়াকরের। 


উ (৭৬) শাতছে ঃ বনে বনে | আশাহানি ঃ কুড়ির। 

এসাদে করিয়া (ছিলাম ঃ নিশিদিন | আশাহীন ঃ প্রবাসী) অপ্মাত্রিক ছন্দর মসৃণতাহান 
বাগেদিয়া বৈচিত্র্য সৃষ্টি করেছে। কিন্তু সাধারণভাবে সপ্তমাত্রিক পর্বৎ রবীন্দ্রনাথে ৩+৪ 
করে মাত্রা যোজনা করিয়াও সৌন্দর্য সৃষ্টি করেছে। থ্রাটীন কবিতাৎ সপ্তামাত্রিক 
মাত্রাবৃত্তর ব্যবহারর দৃষ্টান্ত আহান তলে দিলাং। 

উ (৭৭) নন্দ নন্দন | চন্দ চন্দন | গন্ধনিন্দিত | অঙ্গ। 

এরে উদাহরণ এহানাৎ ৩ £৪+৩ $ ৪+৩ £৪+৩ এসাদে মাত্রাযোজনা করেছি। 


সপ্তমাত্রিক মাত্রাবৃত্ত বার সংস্কৃত মন্দাক্রান্তা ছন্দ 

সংস্কৃত মন্দাক্রান্তা ছন্দর বিশেষ করে মেঘদূতর অনুবাদ করতেগা অধিকাংশ অনুবাদকে 
যথা, প্যারীমোহন সেনগুগ, বুদ্ধদেব বসু বার আরতায়ো সপ্তমাত্রিক পর্ব ব্যবহার 
করেছি। কিন্তু সংস্কৃত ছন্দর লগে বাংলা অসমীয়া বার বিস্ুপরিয়া মণিপুরী ছন্দর প্রধান 
পার্থক্যহান অইলতাই সংস্কৃত ছন্দৎ কুম্পেই স্ব বার কুম্পেই দীর্ঘ ওঁহান নির্দিষ্ট । 


উ (৭৮) কশ্চিদৃকান্তা | বিরহগুরুণা | স্বাধিকার | প্রমত্ঃ ॥ 
এপেই পর্বহানিৎ ৮ | ৭] ৭|৫ এসাদে মাত্রা যোজনা অছেতা শিচ্চিল নাগই, লঘু গুরুর 
সমাবেশ ওহানৌ নির্দিষ্ট । রবীন্দ্রনাথে মেষদৃতর ১ম বার ২য় শ্লোক হানি কতখুরুম 


৩৭ 


অনুবাদ করেছে। অনুবাদ আহান এসাদে_ 
উ (৭৯) কোনো এক যক্ষ সে | গ্রভুর সেবা কাজে ] প্রমাদ ঘটাইল | উন্মনা। 


এপেই ৮1৭|৭18 করে মাত্রা যোজনা করেছে হায়হান হাদিৎ হেইরাপ মধ্যমিল 
আহানৌ দেছে) ওতাউ এহান সংস্কৃত মন্দাক্রান্তাহান নাগই। সংস্কৃত মন্দাক্রান্তাৎ প্রথম 
পর্বৎ চারিগ গুরু অক্ষর । ২য় পর্বৎ পয়লাকার পাচগ লঘু, পিছেকার গগ গুরু (দ্বমাত্রা) 
এসাদে করে অয়া যিতইগা। ওঁ মাত্রা যোজনার ব্যতিক্রম অনা নাকরের। সত্যেন্রনাথ 
দত্ই সংস্কৃতর লঘু গুরু এহান যথাসম্ভব থয়া স্বরচিত কবিতা আহানাৎ বাংলা 
মন্দাক্রান্তা এসাদে আনছে_ 
উ (৮০) পিঙ্গল বিহ্বল | ব্যথিত নভতল | কই গো কই মেঘ | উদয় হও ॥ 
সন্ধ্যার ত্দার | মুরতি ধরি আজ | মন্ত্র মন্থর | বচন কও! 

কেহ ও কেকা, 'যক্ষের নিবেদন') ] 
এপেই যথাসম্ভব আনেছে, সম্পূর্ণ আনে নুয়ারেছে। কারণ বাংলা, অসমীয়া বার | 
বিসুপিয়া মণিপুরীৎ স্বভাবগুরু, স্বভাবলঘু সিলেবৃল্‌ নেই। এরে ভাষা এতাৎ পর্বৎ 
কইহান মাত্রা থাইতই উঁহান নির্দিষ্ট কিন্তু লঘু গুরুর সমাবেশ নির্দিষ্ট লাগই। কুম্পেই 
লঘু বার কুম্পেই গুরু ওঁহান নিরূপিত নাগই। 


উ (৮১) ন্দ্া নেই রাতি মুগ্ধ দৃষ্টিল| চাউরি অন্তরে | হে প্রিয়তম ॥ 


এসাদে যুক্তবর্ণ বা গুরু সিলেবলর সমাবেশ করানি য়াকরের। অথবা এসাদৌ ইকরানি 
য়াকরের। 
উ (৮২) নেয়ছে ঘুমহান | হজাক আহিগিল | চাউরি ঠইগৎ | হে ্রিয়তরম. 
এসাদে সম্পূর্ণ লঘু সিলেবলর সমাবেশ করলেউ বিজ্ুপ্রিয়া মণিপুরীৎ ছন্দহান লাল 
নাইতই। কারণ, দ্িয়হান উদাহরণেউ (উ ৮১, ৮২) ৭+৭+৭+৫ করে মাত্রা সমাবেশ 
করেছি। 
আধুনিক অনুবাদকে ৮+৭+৭+৫ মন্দাত্রান্তার এরে পর্বসমাবেশ এহান নাউ 
য়াকতারার। সাধারণতঃ সপ্তমাত্রিক পর্বল মেঘদৃতর মন্দাক্রান্তা ছন্দ ওঁহানর অনুকরণ 
করতারা। এরে পদ্ধতি এহান ইলয়া সংস্কৃত মেঘদৃতর অনুবাদ আহান দিলাং। 
উ (৮৩) তন্বী শ্যামা | শিখর দশনা | পক বিষ্বা | ধরোষ্ঠী। 

মধ্যেক্ষামা | চকিত হরিণী | প্রেক্ষণা | নিন নাভিঃ॥ 

শ্রোণী ভারা | দলস গমনা | স্তোক না | স্নাভ্যাৎ। 


যা তর স্যাদ্‌ | যুবতী বিষয়ে | সৃষটরাদ্যে | ব ধাতুঃ॥ 
(উত্তরমেঘ, শ্লোক ২২) 


৩৮ 


তলে অনুবাদর ছন্দহান-_ 
উ ৮৮৪) তন্বী শ্যামা তেই | শিখর দশনাগ | পক্‌ বিস্বর | সাদানে অট ॥ 
কাকালি অতিক্ষীণ | গভীর নাভি উগ | চকিতা অরিঙিগ | আহির পট ॥ 
স্তনর ভরিহানে | নঙেছে খানি খানি | শ্রোণীর ভরিহানে | আটানি তাপ ॥ 
ধাতাই রচেছেগ | প্রথম যুবতীগ | হাবিতা হবাহানি | করেছে নাপ ॥ 
এপেই সংস্কৃত রীতির অনুসরণ নাকরেছি। ওঁহান করানি সম্ভবৌ নাগই। কিয়া বুললেতে 
সংস্কৃত বার বিষ্ুপ্রিয়া মণিপুরী উচ্চারণ পদ্ধতির মৌলিক পার্থক্য থানাই ছন্দ আহানরে 
আরাক ছন্দ আহানাৎ আনানি নাউ অইতই। আনানির চেষ্টা করলে ওঁহান বিষ্রপ্রিয়া 
মণিপুরীর স্বাভাবিক উচ্চারণর পরিপন্থী বার কৃত্রিম অইতই। 
অনুবাদর ছন্দ হানে (উ ৮৪) বার তলর (উ ৮৫) উদাহরণ উহানে ছন্দ আকহান। 
পর্ব আকেই হানাৎ সাতগ করে মাত্রা আছে অর্থাৎ দ্বি়হানৌ স্তমাত্রিক মাত্রাবৃত্ ছন্দ । 


উ ৮৫) মাতিল কথা নেই | হাওন পৃথিবীৎ॥ 


মনর গাটহান | মানা পারগিৎ ॥ 

হদির গজে আজি |  ছেয়াগ পুলছেতা ॥ 

ঠইগ বুজে তোর | সুরভি খানি দেতা ৷ 
অক্ষরবৃত্ত ছন্দ 


অক্ষরবৃত্ত ছন্দ এহান গন্ভীর। রৌহান শেলুপু্হানর সাদে। ওঁহানে মহাকাব্যৎ ছন্দ 
এহান ব্যবহার করতারা কবিয়ে। কতগ ছান্দসিকে অক্ষরবৃত্তরে ফ্রুপদ জাতীয় ছন্দৌ 
বুলতারা। এলারমা ধ্রুপদ যেসাদে হাবিত্ত গণ্তীর, ছন্দরমাউ অক্ষরবৃত্ত হাবিত্ত গন্ভীর । 
অক্ষরবৃত্ত ছন্দর মাত্রা গণনার পদ্ধতিহান অইলতাই শব্দমধ্যস্থিত হস্ত বা রুদ্ধ সিলেবৃল্‌ 
মাত্রা আগ, শন্দাততস্থ হস্ত সিলেবৃল্‌ ছিমাত্রা লেহানি। হাবি স্বরান্ত সিলেব্ল্‌ মাত্রা আগ 
লেহানি। ্ 

উ ৮৬) সংসার এহান বুজে | পাছু তোর সং ॥ 


এগেই 'সংসার' শব্দর সং- শব্দগর হাদিৎ আছে হসত্ত বা সিলেব্ল্গ থাংতে মাত্রা আগ, 
বার শবান্তস্থ হসত্ত সিলেব্ল্‌ দ্িমাত্রা এ- স্বরান্ত সিলেব্ল মাত্রা আগ, হান্‌_ শবদান্তস্ 
হসত্ত সিলেবল দবিগাত্রা, বু- জে দিমাত্রা। প্রথম পর্বৎ মাত্রা আটগ । দ্বিতীয় পর্বৎ পা- ছু 
ছিমাত্রা। তোর্‌- দিমাত্রা সং- (অর্থহান সঙ্গ) দবিমাত্রা। দ্বিতীয় পর্বৎ ছয়গ মাত্রা। 
হাবিতাই (৮+৬)_ ১৪ মাত্রা। এপেই 'সংসার' শন্দর সং সিলেব্ল্গ শব্দগর হাদিৎ 
আছে বুলিয়া আগ মাত্রা, কিন্ত ২য় পর্বৎ সং- ছবিমাত্রা লেহেইলাং। 


৩৯ 


উ ৮৮৭) জ্বি এগ লাগিল চানে | বুরুৎ বুরুং ॥ 

রুং- দ্বিমাত্রা অছেতা শব্দাত্তস্থ হসন্ত সিলেব্ল্গ আরো । 

অক্ষরবৃত্তরে নাঙ এহান মাত্তারাতা ছন্দ এহানাৎ দৃশ্যমান অক্ষর সংখ্যাল আগেদে মাত্রা 
লেহেইলা আরো । 

উ ৮৮) দুর্গম পর্থাগ অক | নায়োনে আঞ্চিল 

এপেই দৃশ্যমান ১৪গ অক্ষর আছে, মাত্রাউ ১৪গ। কিন্তু অক্ষরল মাত্রা লেহানি এহান 
বৈজ্ঞানিক পদ্ধতিহান নাগই। সিলেবৃল্‌ লেহেয়া মাত্রার হিসাব করলে হাবি সংশয় দূরেই 
অর। 


পয়ার 
অক্ষরবৃত্তর আদি বার অতি প্রচলিত রূপহান পয়ার। বাংলা রামায়ণ, মহাভারত, 
মঙ্গলকাব্য কিতা পয়ার ছন্দল লেংকরেছিতা। 


পয়ার এহান অক্ষরবৃত্তর বিশেষ ছন্দোবন্ধ আহান। এরে ছন্দোবদ্ধ এহানর চরণহানাৎ 
চৌদ্দ মাত্রা থার। চরণহানর চৌদ্দ মাত্রারে বার প্রথম পর্ব আটগ মাত্রা, দ্বিতীয় পর্বৎ 
ছয়গ মাত্রা করে বহানি। অক্ষরবৃত্ত ছন্দর হাবিগি পর্বৎ মাত্রাসংখ্যা সমান নার বুলিয়া 
এহানরে অসম পর্বর ছন্দৌ বুলতারা। হাবি পর্বৎ মাত্রাসংখ্যা সমান নাথার আরো ছন্দ 
এহান বাকস্পন্দর নিয়াম কাদাকাদি। 

“পয়ায়র প্রকৃত রূপহান চৌদ্গগ অক্ষরে নাগই, ওঁহান প্রথম অংশর আটগ অক্ষর বার 
দ্বিতীয় অংশর ছয়গ অক্ষরর পরবর্তী যতি ছবিয়হানাৎ”- রবীন্দ্রনাথ, ছন্দ 


উ (৮৯) শাতছৎ আজি | ফাজাবি কাপক | লেই॥ 
নুংশি হানাৎ | চারি বারা পর | লেই 


এপয়ো (উ ৮৯) চরণহানাৎ টৌদ্দগ করে মাত্রা আছে। কিন্তু পর্ব তা ৮|৬ করে না 
খেয়ছে বুলিয়া এহান পয়ারহান নাগই। মাত্রাবৃত্ত ছন্দহান। 
উ ৫৯০) মহাভারতর কথা | অমৃত সমান ৫ ৮4৬ 
উ (৯১) মেঘ আয়া হৃদিগৎ | আয় গিখানক ॥ ৮+৬ 

ই ধারা দিয়া তিঙা | মিটা দেনেডক॥  ৮+৬ 
গজর উদাহরণর এতাৎ (উ, ৯০, ৯১) পর্ব দুগ করে আছে। প্রথম পর্বৎ ৮গ মাত্রা 
(মহাভারতর কথা) বার দ্বিতীয় পর্বৎ ৬গ মাত্রা (অমৃত সমান) ওহানে এহান পয়ারহান 
অইল। উ (৯১)ৎ ১ম পর্ব 'মেঘ অয়া হৃদিগৎ* আট বার ২য় পর্বৎ “আয় গিথানক' 
ছয়মাত্রা। 
উ ৯২) বানাপেয়া কানা নেই | আনা আহানর ॥ 

ঠানা নাকরিয়া মোরে | পানাউ নাদর ॥ 

8০. 


উ (৯৩) বকুল বনর নুয়া | মলয়ায় আয়া ॥ 
মাঠিয়ার তোর গাল | খানি থায়া থায়া ॥ 


অমুক্তবর্ণল এসাদে কালা করে ৮+৬ মাত্রাল পয়ার ইকরানি য়াকরের, বার যুক্তবর্ণ 
দিয়া শেব্দমধ্যস্থ হস্ত সিলেবল্‌ ব্যবহার করিয়া) পয়াররে ঘন করানি য়াকরের। 


উ (৯৪) লঙ্গরর সঙ্গ পেয়া | মঙ্গলে আহের ॥ 
অঙ্গদ বাঙ্গেদে থায়া | দক্গরে ডাহের ॥ 
বন্কিমে করের অঙ্ক | মাঙ্কলে গুঞ্জিয়া ॥ 
মাঙ্কারার ঠস্কা চেই | বেস্কিৎ বহিয়া ॥ 
পাঙ্কাল ঠুময়। গঙ্গা | বুক্ক তুষ্প হিল ॥ 
অন্কুটরে পা্গ পেয়া | ঠন্ক দিল কিল ॥ 
মুর থংচিলে লেঙ্কা | তেক্কল অলয়া ॥ 
খল নাপেয়া য়ারি | ইমে আছি বয়া ॥ 


পয়াররমা সংস্কৃত শব্দ দিলে গল্ভীর অর- 
উ (৯৫) হিরণ্য দুঃখর মণি | পুণ্য বিরহর ॥ 
আরাকৌ গণ্ভীর করানি যাকরের, যুক্তবর্ণ আরাকৌ নিয়াম করে দিয়া । 


উ (৯৬) কি ছন্দর মন্তরহান | দুন্দুভি গল্ভীর ॥ 
কুদ্রর ডন্ররু আজি | অীর অস্থির ॥ 


পয়ারর মা যুক্তবর্ণ ব্যবহার সীমাগ রবীন্দ্রনাথে লেপকরে দেছে। 
উ (৯৭) দুর্দান্ত পাধিতযপূর্ণ | দুঃসাধা সিদ্ধান্ত | (রবীন্ত্রনাথ, হন্দ) 


রবীন্দ্রনাথর মতে এহান যুক্তবর্ণ ব্যবহার লয়ইলগা সীমাগ । পয়ারে যুক্তবর্ণ সহ্য করের 
ক্ষমতা এহানরে রবীন্দ্রনাথে পয়ারর শোষণশক্তি বুলেছে। 


যুক্তবর্ণ শোষণ করানির শক্তি এহান মাত্রাবৃত্তৎ নেই। 


পয়ার মূলতঃ স্বরাস্ত শব্দর ছন্দহান। লেরিক দিতে থিকরেকুরাই হসম্ত তারে স্বরান্ত 
উচ্চারণ করতারা। 


উ (৯৮) মহাভারতেরো কথা | অমৃত সমানো ॥ 
অর্থাৎ শব্দান্তস হসন্ত সিলেবৃল্‌ তারে স্বরাস্ত উচ্চারণ করতারা। 


অমূল্যধন মুখোপ্যাধ্যায়ে মাতেছে- “পয়ার ধীরলয়র ছন্দহান। পয়ারর রীতিল কোন 
কবিতা আহান পাকরতে অক্ষর ধ্বনির গজেউ ডিগল টোনা) সুর আগ আহের ৷ এরে 
ডিগল (টানা) সুর এগ পয়ারর বৈশিষ্ট্যহান। এরে টান (আচুল) এহানরে সংস্কৃতর 


৪১ 


'তান' শব্দ এগল অভিহিত করৌরি (ইংরেজিৎ ৬০0০, 0751.) | অক্ষরর 
ধ্বনির লগে এরে টান (আছুল) এহান তিলয়া থার, হাদি হাদিৎ অক্ষরর ধ্বনিরে 
জিঙের, যার স্পষ্ট শ্রুতিগোচর অক্ষর । (বাংলা ছন্দের মূলসৃ) 
মোহিতলাল মজুমদারেউ এরে টান (আচুল) এহান দেহুয়াছে_ 
উ (৯৯) অন্পূর্ণ উত্তরিলা-_ আ | গাঙ্গিণীর তীরে__ এ ॥ 
মি সুরর ফামহানাৎ ইমে চিন্ন স্বরূপ- 'আ' বার 'এ' বহুয়াছুতা। এরে সুর দ্বিয়গি যতি 
স্থানরমাই আছে- প্রথম উগৎ খানি য়াৎ, দ্বিতীয় উগৎ খানি নিয়াম (বাংলা কবিতার 
ছন্দ)। 
আমারতাউ লেরিক থিকরতে এসাদে হেক আগর আচুল আহান য়ৌকরতারা । 
মহাপয়ার 
পয়ারর প্রচলিত সাধারণ রূপহান অইলতাই চরণহানাৎ আট |ছয় করে মাত্রা থানা। 
এরে আটগ ছয়গ মাত্রা বিভাগর পয়ার এহানরে হস্ব প়ার বুলানি যাকরের | আধুনিক 
যুগে পয়ারর দীর্ঘ রূপ আহান নিকালাছি কবিয়ে। পয়লাকার পর্বগৎ আটগ মাত্রা বার 
পিছেকার পর্বগৎ দশগ মাত্রা, চরণ হানাৎ হাবিতাই ১৮গ মাত্রা। (এ বিষয়ে বিস্তারিত 
পরিশিষ্টর 'অক্ষরবৃত্ত ছন্দ' প্রবন্ধ উহানাৎ আছে) 
উ (১০০) নঙেই নংভল রাতি | মাদানর পহুরির পানি ৷ 

হাবিরাং মাণিয়ার | পুনর্জনয তোমার কাদাৎ ॥ 

আমার মাতিল কথা | লইনাছে | তিয়াস যৌরাঙ ॥ 

তোমারে দেহিক মুঙে | আমি বার আহিয়া এপেই ॥ 
মহাপয়ারর আরাক রূপ আহান অইলতাই পয়লা চরণে আট |দশ করে মাত্রা বার 
দ্বিতীয় চরণে ছয়গ মাত্রা। 
উ (১০১) বসন্ত ফুলর ধনু | আতে লয়া আহিলে গিরক ॥ 

নুকেয়া নাথাই ॥ 
রঙর আচালা সেচা | মায়াজাল এবাকা ছিড়ক ॥ 
আই মুঙে আই ॥ 

আট বার দশ মাত্রার চরণ এহানরে এবাকা আরাকৌ ডগল করিয়া আট | আট | ছয় 
করেও চরণ দিতারা। 
উ (১০২) হুনার আচালাহান | নুয়া বেলিহানে দিল | মায়াল বুনিয়া ॥ 

কুরুহান বুজে দিলা | পুলয়া হেইনৌ ফুল | নূপুর হুনিয়া 


দীর্ঘ ত্রিপদীৎ মাত্রা যোজনা পদ্ধতিহান অইলতাই ৮ |৮ | ১০ 


৪২ 


উ (১০৩) আহের আধারহান | হাকেদে বাহিয়া তাপ । 
আহির পানির ধারা অয়া 

তেরায় দেহার পথ | অনস্ত খঙেদে তারে । 
বিরহর বর্তিগল বয়া ॥ 


অক্ষরবৃত্ত ছন্দর মাত্রা লেহানি 8 সমস্যাহান 


অক্ষরবৃত্ত ছন্দর মাত্রা লেহানির পদ্ধতিহান আগেদে নিংকরলাতাই অক্ষরগণ্ অর্থাৎ 
দৃশ্যমান 'মে্য়কগণ্ [যুক্ত বার অযুক্ত) মাত্রা আহান। পয়ারর চরণহানাৎ ১৪গ অক্ষর 
(৮+৬) বা মেয়েক। ওঁহানে হসন্ত সিলেবলরে অন্য শব্দর লগে ভিলকরিয়া যুক্তবর্ণগ 
করিয়া অইলৌ ১৪গ অক্ষর বা মেয়েকে বেল্লা। উঁহানে- 

উ (১০৪) কররতা কিহান বীর | বেল্‌লে খুচ্ছু হাবি ॥ 

না ইকরিয়া এহানরে_ 

উ (১০৫) কর্তা কিহান বীর | বেল্লে খুচ্ছ হাবি ॥ 


এসাদে ইকরিয়া দৃশ্যমান ১৪গ অক্ষর বা মেয়েক হংকরলা । আসলে মাত্রা গণনার 
বৈজ্ঞানিক পদ্ধতি হান হারপেইলে (শব্দমধ্যস্থ হস্ত সিলেবৃন্‌ মাত্রা আগ, শবান্তস্থ 
হসন্ত সিলেব্ল্‌ দ্িমাত্রা) এসাদে পাংকালল যুক্তবর্ণ হংকরিয়া ১৪গ মেয়েক দেহুয়ানির 
প্রয়োজন নেই। ওুঁহানে করর্তা বা করর্তা যেসাদৌ ইকরিক ক- রর্‌- তা তিনগ মাত্রা, 
কি- হান_ তিনগ মাত্রা বীর্‌_ দুগ মাত্রা, ১ম পর্বৎ আটগ মাত্রা । ছ্বিতীয় পর্বৎ বেল্‌ মাত্রা 
আগ, লে মাত্রা আগ, খুচ- মাত্রা আগ, ঢু মাত্রা আগ, হা- মাত্রা আগ, বি- মাত্রা আগ, 
হাবিতাই মাত্রা ছয়গ। চরণ হানাৎ হাবিতাই (৮+৬) ১৪গ মাত্রা অইল। দৃশ্যমান 
মেয়েক যতগউ থায়া থাক। 
উ (১০৬) মিশ্র শ্রীগোবিন্দ গীতাহার্বন্ধ গৌতাহার্‌ প্রবন্ধ) 

আসামী ভাষাল কৈল ॥ (কইল) 

শাঙ্করী ভাস্করী টীকা চেয়া লৌরি (লউরি) 

বুলিয়া সাক্ষীহাস্থল ॥ (সাক্ষীহান থইল) 
কবি ধীরচন্্র চট্টোপাধ্যায় গিরকে অক্ষর সংখ্যার হিসাব্ল ছন্দহান (লঘু ত্রিপদী 
৬+৬+৮) দেহুয়ানি মনেয়া শব্দমধ্যস্থ হসত্ত সিলেবল্‌ উতারে যুক্তবর্ণ হংকরেদেছেতা। 
অক্ষরর হিসাব্ল তলর উদাহরণ ডে ১০৭) এহানর ছন্দপতন অনার কথা। কিন্তু 
কানহানরে সাক্ষী থয়া মাতে পারিয়ার এপেই ছন্দপতন নাছে। 


৪৩ 


উ (১০৭) টুম্করিয়া হাওয়া সিটা মাত হুনা কানা কিতা 

মাগানা কবিগ অয়া থানা ॥ 
এপেই 'ট্মৃকরিয়া' দৃশ্যমান পাচগ অক্ষর বা মেয়েক অইলেরগায়ো টুম্‌ শব্মধ্য্থ হস্ত 
সিলেব্ল্গ অনাই মাত্রা আগর মূল্য পাছে। 'হাওয়া'- র ওয়া দৃশ্যমান দুগ অক্ষর 
অইলৌ ওয়া আসলে মাত্রা আগ । ওঁহানে হা-ওয়া দ্বিমাত্রা। উঁহানে হাবিতাই পর্বহানাৎ 
আটগ করে মাত্রা । লয়নির পর্বণৎ্ ১০গ মাত্রা। 
কিন্তু কবিয়ে এহান সর্বদা যাকরতারাতা ? রবীন্্রনাথর কবিতা আহান উদ্ধৃত করিক_ 
উ (১০৮) গল্প লিখি একেকটি করে 
এপেই রবীন্দ্রনাথ “একেকটি'_ শব্দরে চারি মাত্রা ধরেছে। এন স্বরান্ত মাত্রা আগ, 
কেক্‌- এরে শব্দমধ্যস্থ হস্ত সিলেবুল্‌ এগরে দ্বি-মাত্রার মূল্য দেছে। 
উ (১০৯) আটগ মেয়েক দিয়া | পিছে ছয়গরে ॥ 
এপেই শব্দমধ্যন্থ হসত্ত সিলেবনৃ- "আট" বার “ছয়” এতারে দ্ধ ছিমাত্রার মূল্য নাদলে 
পয়ারর চৌদ্দ মাত্রা না সুয়র। 
পয়ারর মাত্রা লেহানিৎ আরাক প্রশ্ন আহান উঠের। অই বা এ *মাত্রা আহান না দুহান?' 
উ (১১০) উদয় দিগন্তে এ | শুভ্র শঙ্খ বাজে ॥ (পূরবী) 
এপেই “এ এরে অত্তিম রুদ্ধ (হসন্ত) সিলেব্ল্‌ এগরে দ্ধ মাত্রা ধরেছি। 
উ (১১১) ওই মুখে ওই চক্ষে | ওই হাসিটিতে ॥ মহয়া) 
এপেই ওই ইকরিয়া দ্িমাত্রা ধরেছে রবীন্দ্রনাথে। ৷ বাংলাৎ এ বার ওই সর্বদা পরস্পর 
বিকল্প হিসাবে ব্যবহৃত অর। ...তিনহান ফামেই (উ ১১১) ওই না ইকরিয়া এ 
ইকরানি য়াকরলইছ। ওহানাৎ অক্ষরসংখ্যা কমেইলৌ মাত্রাহানি না ঘটিল অইছ। 
প্রেবোধচন্দ্র সেন, হন্দ পরিক্রমা)। 
এহানর উত্তরে রবীন্দ্রনাথে মাতেছেতা_ “লেখকে (প্রবোধচন্দ্) মোর ডাঙর ফাকি 
আহান ধরেছে।” তা মাতেছেতা- “মি মনেইল ওঁসাদে আকপেই এ ইকরুরি, 
আকপেই বার ইকরুরিতা ওই, এসাদে উপায় আহানল পাঠকর আহিৎ ভ্রম সৃষ্টি করিয়া 
মেয়েকর বাটখারার চাতুরীৎ আকহান উচ্চারণরে ফাম হারপেয়া ঘিরকমর মূল্য দেছু।” 
ছেন্দ) লয়ইতেগা গিরকে মাতেছে “বাংলা উচ্চারণে স্বরর স্থেরবর্ণর) ধ্বনিহানরে 
আচুলিয়া অতি সহজে বাড়ানি কমানি য়াকরের আরো ছন্দৎ উহানর গৌরব বা লাঘবল 
আজি পেয়া দলাদলি নাছে।” (তদেব) আরাক আকপেই রবীন্দ্রনাথে মাতেছে_ “দি 
কর্তব্য বোধহান নিতান্তই খটকা লাগানি উচিত অর ওঁহান অইলে হাবি বালা কাব্যর 
পনেরো আনা লাইনর এবাকাই প্র্ফ সংশোধন করানিৎ বহানি থকইতই।” (তদেব) 


চু 


রবীন্দ্রনাথর মতহান- “বাংলা ভাষাৎ স্বরবর্ণর ধ্বনিমাত্রা বিকল্পৎ দীর্ঘ বার তুস্ব অর।” 
(দেব) 


বিুপ্রিয়া মণিপুরী ছন্দর ক্ষেত্রতৌ কথা এহানি প্রযোজ্য । আমার ভাষাতৌ এরে গুণ 
এহান আছে। “উরে চরগ যারগা' বার "ওরে উপেই চা'_এরে দ্বিয়ফামে ৪ স্বরবর্ণর 
উচ্চারণ দুহান, পয়লাকার ওঁ দীর্ঘ বার পিছেকার ও হুস্ব। 


'আটগ শিচ্চিল মানু আহেছি' বার 'আ- ট্গ হাৰি মানু আহেছি'। এপেই পয়লাকার 
আ-্ছুস্ব বার পিছেকার আ- দীর্ঘ । উচ্চারণর এরে প্রবণতা এহানরে ছন্দৎ ব্যবহার 
করানি য়াকরের। 


উ ০১২) আটগ মানু আয়া চানে | বহেছি ফালুৎ ॥ 
এপেই ডে ১১২) শব্দমধ্যস্থ হসন্ত সিলেবল্‌- 'আট' মাত্রা আগর মূল্য পাছে। 
উ (১১৩) আটগ মেয়েক দিয়া | পিছে ছয়পরে ॥ 


এপেই (উ ১১৩) আট্‌ - এরে শব্দমধ্যস্থ হসন্ত সিলেবৃল্‌ এগরে ছিমাত্রার মূল্য দেছি। 
রবীন্দ্রনাথর কবিতাৎ এসাদে উদাহরণগ মাহেই আছে। 


উ ০১১৪) বাতাসে দুলিছে যেন | শীর্ব সমেত ॥ 

এপেই শীর্‌ - শব্দমধ্যস্থ হস্ত সিলেব্ল্‌ এগ ছি মাত্রার সম্মান পাছে। 

উ (১১৫) সুখে দুখে উৎসবে | গান উঠে কলরবে ॥ 

এপেয়ো শব্দমধ্যস্থ হসন্ত সিলেবৃল্‌ উৎ - ছিমাত্রা অছে। 

বিসুপিয়া মণিপুরী কবিতাৎ শব্দমধ্যস্থ হস্ত সিলেবুল্‌ মাত্রা আগ বা দুগর মূল্য পার। 
উ (১১৬) ডিগল চুলগাছি তোর | কি মামর মায়া ॥ 

এপেই চুলগাছি' শব্দর চুল্‌- এরে শব্দমধ্যস্থ হসন্ত সিলেবুল্‌ এগরে মাত্রা আগ ধরেছি। 


উ (১১৭) চুলগাছি বুজে আছে | আদিম রাতির মাম | কই জনমর ॥ 
এপেই হুল্গাছি ৪ মাত্রা। চুল্‌ সিলেবলর “চু'র উচ্চারণ চু- উ। কই _ সিলেবলৌ 
দবিমাত্রা। 
উ (১১৮) এ হাক বাহিয়া আজি | আহিল আধার এরে। 
& মোর ঠই এগ বুজা দিয়া । 
তোর চুল পারা অয়া | ইঙ স্মৃতি থায় থায়া। 
শকদের হপনে বুরিয়া ॥ 
এপেইৎ (ি ১১৮) চুল্‌ বার ইঙ্‌ শব্দাত্স্থ হসত্ত সিলেবুল্গি বুলিয়া যেসাদৌ দ্িমাত্রা 
অইতই। 


৪৫ 


উ (১১৯) পৌহানে বৌহান আজি | অছেতা চঞ্চল | 

এপেই পৌ (পউ), বৌ (বউ) মাত্রা আগ করে লেহাছি। 

উ (১২০) পউহানে বউহান | অছেতা চঞ্চল ॥ 

এপেই (উ ১২০) পউ বার বউ দ্বিমাত্রার মূল্য পাছে। 

উ (১২১) আইতই হাওন হাকে | অলয়া বরন ॥ 

এপেই আই- দ্িমাত্রা, তই _ মাত্রা আগর মূল্য পাছে। 

উ (১২২) আইতেই আলয়া প্রিয় | কিসাদে হপনে॥ 

এপেয়ো আই - দ্বিমাত্রা, তেই- মাত্রা আগর মূল্য পাছে। সংস্কৃতৎ এ-কারর উচ্চারণ 
দীর্ঘ । কিন্তু বিষ্ুপ্রিয়া মণিপুরীৎ স্বরবর্ণ অ - বার এ- দ্বিয়গির উচ্চারণকাল সমান । তই 
_ সিলেবলরে মাত্রা আগ ধরানি য়াকরের। ওঁবাকা কবিয়ে তৈ - ইকরতারা মাত্রা আগ 
হারপুয়ানিরকা। তেই (এই) এহান আকসাটে ইকরিয়া দেহুয়ানির বর্ণ নেই বা অন্য 
কোন পদ্ধতিয়ো নেই। ইকরানির পদ্ধতি নেয়ইলৌ তই বার তেই সিলেবলর 
উচ্চারণকাল মান্না থাংতে দ্বিয়হানিরৌ মাত্রা আগ করে ধরানি যাকরতই । 'মেইথড' শব্দ 
এগ কবির অভিপ্রায় অনুযায়ী তিনগ বা চারিগ মাত্রা লেহানি সম্তব। 

উ (১২৩) আইতই হাওন হাকে | তোর বানাহান ॥ 

এপেই আইতই ও মাত্রা ধরেছি। উসাদে_ 

উ (১২৪) এতেই আধার হাকে | পূর্ণিমা জোনাক ॥ 

এঁ মাত্রা আগ লেহাছি। তেই ছ্রিমাত্রা । 

উ (১২৫) এতৈ মাম রাতিহান | তোর গালে ঙাল ॥ 

এখুরুম বার এতৈ _ র তৈ-একমাত্রা ধরেছি। 

উ (১২৬) এতেই প্রিয় এ আধারে | তি মোর মিঙাল & 

এতৈ-যেসাদে ছিমাত্রা লেহাছি উসাদে এতেই _ রেউ ছিমাত্রা ধরেছি। 

এতারে নিয়ম নাবুলিয়া ব্যতিক্রম বুলানি থকর। ছন্দহানরে বার ভাষার স্বাভাবিক 
উচ্চারণরে য়াকরানি থকর; পাঠকে পাকরতে উছুটন নাহেইবা ওঁসাদে অনা থকর। 
এহান সম্ভব অরতা ডাঙউর কবি আগর আতে বার পাংকালপা সাহিত্যৎ। কিন্তু নুয়া 
সাহিত্য আহানাৎ প্রচলিত রীতিল চলানি ওঁহানেই হবা অইব। 


৪৬ 


মুক্তক 


উ (১২৭) বসস্ত ! হেখাতুরাজ! পথে পথে তোর 
পারাহানি পড়েছিল চৈত্র মাদানর 
ছেয়াগৎ। গেরুয়া ফিরালহান হাকে 
'সালছিল গুরে দিয়া তোর গারিগর মাচু। 


এপেই গয়ার ছন্দহান যতি বার মিলর বন্ধনেত্ত মুক্তি পেইল হাইহান, কিন্ত পারেঙ 
হানাৎ ১৪ মাত্রার বন্ধন উঁহানতে থাগেলগা । এরে বন্ধন এহানাততৌ মুক্তি বিসারার 
কবিয়ে। এবাকার কৰিয়ে বিসারেয়া পেইল তার মুক্তিহান; ১৪ মাত্রার পারের 
বাধনহানাৎ্ত। আহিল ১৮ মাত্রার মহাপয়ার। লয়ইতেগা এরে পারের সীমাত্ত মুক্তি 
পেইল ছন্দ এহানরে নাঙ দিলাতা মুক্তক। এরে মুক্তক এহান সমিল বার অমিল 
দ্বিয়হানৌ অনা পারের । তিনো রীতির ছন্দল মুক্তক লেংকরানি সম্ভব 


সমিল যুক্তক জেক্ষরবৃত্ত) 

উ (১২৮) কিতা তোরে দেনা আজি ॥ 
মাদানে হমাজি ! 0 
লেহাও জারিৎ মায় পড়েছেগা আয্লা ॥ 
বকুলর তলে থায়া থায়া ॥ 
জঙের মাটিৎ ফুল আধারর পরে ৷ 
বিদায়র সুরগরে ॥ 
আহিগির পানিল তিঙার... 
বিরহ এহানে হৃদিপ বুজিয়া তারে পার- 


সমিল মুক্তকে অন্ত্যমিল আছে। 


অমিল যুক্তক(অক্ষরবৃত্ত) 

উ ১২৯) জোনাক মিঙালে ধছে রাতিহান ॥ 
বেড়েইল আয়া এরে মিয়া আছিল ঠই এগ, ॥ 
অনন্তর প্রেমহানে লেঙছে হৃদিৎ ॥ 
মিলন মাঠিয়া দিল হপনে হপনে ॥ 
কারে বিসারার মন, কারে চেয়া আজি 
শাতছে এ“মিঙালর বিশাল থাম্পাল এগ ॥ 
কারে শকনির সালে এ মাটির হাবিগি কণাৎ ॥ 
বিসারানি বাসানি আহান..॥ 
তা থাং আহের তাতে ॥ 
মিঙালর নুংশিগতে ইঙাল করিয়া 


৪৭ 


উ (১৩০) হে হাক! নীলুয়া হাক! দৃরেয়ে বাসেয়া ॥ 
ডাহর এ পৃথিবীরে & 
পৃথিবীয়ে তোর সালে ॥ 


খতুহান লেহে তেই | তঙাল ফিজেতে সাজে সাজে ॥ 
ডাহিরিতা তোরে । ॥ 


ঘিয়গির হৃদিগ তিলছেতাউ | তিলো নুয়ারেছ ॥ 

আছতা জনমহান | ডাহে ডাহে আগরে আগই ॥ 
উ (১৩১) যে নাছার ছন্দহানে তোর ॥ 

নাছের বিভুলা অয়া | এবিশ্ব সংসার ॥ 

খহ তেরা বেলি বার | জোনাক এহান ॥ 

খতুহানি, বরিষার | নীলুয়া বাদল ॥ 

বসন্তর কুড়িগ অলর | ফুল তোর তালে ॥ 

উহানাৎ নাছা দেনে | ঠই এগ, জনম এহান ॥ 


সমিল মুক্তক োত্রাবৃত্ত) 
উ (১৩২) অসীম আহির | পানিল লেংক | রিয়া [ 
জনম এহান | ছ্িআত বুজেয়৷ | নুংশিল দিলে | কিয়া! ॥ 
দূরেয়েদে মোরে | থইলে বহেয়া, | নাই ॥ 
কুরাংত তোর | হুনার হেক্ল | বাশিগ রহের | তাই ॥ 
আসাংপা বনে | ফুল ॥ 
চুমপুল চুম.| পুল 
শাতয়া নডিয়া | জঙিয়া পড়িল | পথে ৷ 
মাতেয়া গেলগা | কোন হপনর | গতে ॥ 


অমিল মুক্তক মোত্রাবৃত্ত) 
উ (১৩৩) থাম্পাল গিৎ | হুনার মিঙাল | অলয়া ইনাফি [হান ॥ 
নিকৃকরেরতা | আজি এ বিয়ান | পরে ॥ 
তোর বানাহান | মায়াহান অয়া | বাহের চারিয় | বেদে! 
নুংশি এহান | বুকেদে বেড়েয়া ॥ 
খুয়ার বিন্দু | রগুল সাজেয়া | বয়া ॥ 
মেইথঙে তোর | আছে নাই চেয়া | আজি ॥ 
পানি এহানাৎ | লিরি লিরি চউ 1 
ৌরাঙ অয়া | নাছের কল্ক | রিয়া ॥ 


৪৮ 


সমিল মুক্তক স্বেরবৃত্ত) 
উ (৩৪) নিকছৎক | ছুনা গিরক, | হু দিলেতাউ | কণগ, 
নুংশি হানাৎ | বুরেয়া তি | মুজুরলেতা | মনগ। 


অমিল মুক্তক স্বেরবৃত্ত) 
উ (১৩৫) তুলতুলাছে | রাতি তোরে ॥ 

কলা দিতৌ, | মধুর দিতৌ 

খানি বাসা, | আশাহান মোর | নাউ খুঙছে+ 

আহির গজে | পাহিয়াগ | বয়া আছে ॥ 

মনহান তি | দেহেছততা | দুহান মাতৌ! ॥ 

মোর হৃদিগৎ | হু বুজেছে, | জনমহানর | খণ হুজেছে ॥ 


৪৯ 


মুক্তি 

ছন্দর সুনির্দিষ্ট বার নিয়মিত চলন এহানরে অতিক্রম করিয়া নুয়া মুক্তি আহানর সন্ধান 
করতারা কৰিয়ে। উঁহানরে লাল বুলানি থক নেই। কিন্তু কিহানরে আমি মুক্তি বুলতাং? 
ছন্দরে সম্পূর্ণ অস্বীকার করিয়া গদ্যভাষাৎ নুয়া স্পন্দ আহান আনানির নাঙ মুক্তি? 
ছন্দোমুক্তির অর্থহান গদ্য? যেসাদে আমেরিকার কৰি ওয়াল্ট হুইটম্যানে করেছে । মুক্তি 
মানে বন্ধনেত্ত মুক্তি। ছন্দোমুক্তি মানে ছন্দর বন্ধনেখত কবিতার মুক্তি। বাক্স্পন্দ 
ইলয়া গদ্যর বেদে গতিহান অনা । গদ্যল কবিতা ইকরানি নাকরেরতা নাগই। তা 
বুলিয়া ছন্দর লয়ইলগা পরিণামহান গদ্য অনা নুয়ারের। ছন্দর মা বাকৃস্পন্দ আনানির 
প্রয়াস হান আজিকালিকার কবির সাধনাহান। আমার ছন্দচর্স এবাকাউ প্রাথমিক স্তরে 
আছে। এবাকাউ আমার কবিয়ে ছন্দৎ সিদ্ধ নায়া, ছন্দল ইকরানি হিন্পেয়া ছন্দর 
বিরোধিতা করতারা। সাধনা আহানাৎ সিদ্ধ নায়া শাস্ত্র বিরোধিতা করানি উঁহান 
সমর্থনযোগ্য নাগই। এবাকা পেয়া ছন্দর হাবি রীতি পদ্ধতিল পরীক্ষা করিয়া বিষ্রপ্রিয়া 
মণিপুরী কবিতার বিভিন্ন সম্ভাবনার পথেদে আমি গিয়া নুয়ারেছিগা । উহান নাছে পেয়া 
ছন্দোসাধনা বার ছন্দোমুক্তি সমান্তরাল পথগদে যানা পারের। কিন্তু বন্ধনর জটিলতা 
উহান শিল্পহান করে নুয়ারেছি পেয়া ছন্দশিথিলতারে মুক্তি বুলে নুয়ারিয়ার। 


ইংরেজি কবিতা মুক্তি বিসারেয়া ফ্রি ভার্সর নুয়া দেশ আহান পাছেগা। ফ্রি ভার্সে 
ছন্দশৃঙ্খলা নাথার, পর্ব বিভাগ নিয়মিত নাগই, সাধারণতঃ অন্ত্যমিলৌ নেই। ফ্রি ভার্সর 
রূপ আকহান নাগই, বিভিন্ন রীতির ফ্রি ভার্স আছে। ফ্রি ভার্স কথা এহান আহেছেতা 
ফরাসি ৮৪73 10976 -এত্ত। ফরাসিৎ ৬০19 1796765 বুলিয়া আরাক মুক্তছন্দ আহানৌ 
পেয়ার। ইংরেজিরমা ফ্রি ভার্সর আদি উদাহরণ আছেতা রাজা জেমসর বাইবেল 
অনুবাদে । ব্ল্যাক, আর্নন্ড গাছিয়ে ফ্রি ভার্সুল পরীক্ষা করেছি । হুইটম্যান, ইলিয়ট বার 
পাউন্তর কবিতাৎ ফ্রি ভার্সু শিলয়া আছে । উনবিংশ শতাব্দীহান লয়ইতেগা ফ্রা্সর 
সিশ্বলিস্ট কবিয়ে ফ্রি ভার্সুল কবিতা ইকরলা। তার আগে ইংরেজি বার ফরাসি 
কবিতাৎ ছন্দোবদ্ধনর ডিগল গৌরবময় ইতিহাস আছে । বিষ্ণুপ্রিয়া মণিপুরী কবিতাতৌ 
ফ্রি ভার্সর নাঙে, ছন্দোমুক্তির নাঞ্চে ছন্দোহীন কবিতা ইকরেছি এসাদে উদাহরণ আছে। 
বরং ছন্দর কবিতাৎতৌ ছন্দোহীন কবিতার উদাহরণে নিয়াম। হানে এবাকা আমি 
বন্ধনর সাধনা ওঁহান না এরাদিক । মুক্তির সাধনাহান আকসাটে চলক ক্ষতি নেই, কিন্তু 
ফর ভার্সর মোহৎ পড়িয়া ছন্দশিথিলতারে ফ্রি ভার্স না নিংকরিক। 


মুক্তি আহক ছন্দরমা, শৃঙ্খলারমা। ছন্দ স্থাচ্ছন্দ্যরমা এবাকা বিসারেইক মুক্তি। ছন্দ 
বিদ্রোহরমা নাগই । বিদ্রোহী ওতারে অক্ষম বুলিয়া নাচিনকা । আমার বাক্রীতি, আমার 
উচ্চারণ আমার হস্বদীর্ঘতারে মান্যতা দিয়া সৃষ্টি করিক নুয়া ছন্দোরীতি আহান। 
মুক্তির বয়স এবাকাউ নাহেছে আমারতা। এবাকা সংসার করানির কনাক বয়সহান 
আমার ছন্দর। ওঁ কথা ওঁহান না পাহুরিক। 


৫০ 


গরিশিষ্ট 
কবিতার ছন্দ প্রবেশিকা 


কবিতার ছন্দর মূল কথাহান নিয়মিত যতি। যতিহান নিয়ন্ত্রিত বার সুবিন্যস্ত অইলে 
ছন্দহান উৎপন্ন অর। '_খাইমুনি | তিতে | লেরিকৌ | নাউচার উনি বাক্য এহানর 
হাদির যতি বা বিশ্রামহানি নিয়মিত নাছে। ওঁহানল এহানারমা ছন্দ নেয়ছে। কিন্তু 
বাক্য এহানরে যদি আমি এসাদে যতি বেলেয়ার _ 'খাইমুনি | তিতে উনি | নাউ চার। 
লেরিকৌ' _লগে লগে পার্বত্য প্রোতশ্বিনীর সাদে ছন্দহান নাছানি অকরতই। কারণ, 
এপেই আমি যতি ওঁতারে নিয়মিত বার সুনিযনত্রিত করলাং। উঁহান্ল যতি এহানরে 
ছন্দর ঠইগ বুলানি যাকরের। ছন্দ এহান ধ্বনিশিল্পহান। ধ্বনিসৃষ্টি বার ধ্বনির বৈচিত্র্য 
উৎপাদন করানি ওঁহান ছন্দর তাৎপর্যহান। 
১. পক্পাক্‌ | শকো শকো | কামদুম | নাকুরি। 
পারেঙ এহান এসাদে ইকরানি য়াকরের_ 
ত) পক্পাক্‌ শকো শকো 
কামদুম নাকুরি। 

এসাদেউ ইকরানি য়াকরের_ 
ত) পক্পাক শকো শকো 

কামদুম নাকুরি। 
অথবা অন্য যে কোন আকসাদে পারেঙ এহান ইকরলেও কানহান্ল হুনূতে আমি কোন 
পরিবর্তন লক্ষ নাকরিয়ার। কবিতার ছন্দ কানহান্ল হুনানির জিনিসহান। আহিল 
দেহানিরহান নাগৈ। 
কনাকে আমি খাটলপাকক্‌ পাহিয়াগর ডাক এহানর লগে ছন্দ মিলেয়া কতি শব্দবিন্যাস 
রচনা করলাংতা! “খাটল পাকক্‌| চৌবার বাপক।' খাটল পাককর নিয়মিত ধ্বনির 
উচ্চারণ এহানরে বিশ্লেষণ করিয়া চেইক। 'খাটল'-বুলিয়া সামান্য বিশ্রাম আহান আছে, 
উতার পিছেদে “পাকক্‌” বুলিয়া পূর্ণবিশ্রাম। হাদির উচ্চারণবিরতি যেপেই আছে উহানর 
ঘিয়বারার ধ্বনির উচ্চারণর সময় ওঁহানি সমান। 'খাট্টল| পাক্কক্‌।' এপেই 
আগেকার উচ্চারণ হান ডিগল অইল রুলিয়া উচ্চারণসৌষম্যর সালেদে পিহেকার 
ধ্বনি উহানাৎ অতিরিক্ত ধ্বনি আগ আনিয়ার। 
(৪)  খাটল | পাকক্‌। চৌবার | বাপক ॥ 


এপেই চারিহান কথা আছে ওতারে বিশ্রাম দিয়া খেই খেই করে মাতিয়া দ্বিখুরুম পূর্ণ 
বিশ্রাম খ্ুহণ করিয়ার । কানহানে যাকরের। 


৫১ 


(৫)  খাটল | পাকক্‌। ঙাংবাতলর | বাপক ॥ 

এখুরুমতে তৃতীয় শব্দ ওঁগ উচ্চারণর সময়ৎ কানহান হারৌ নার। কানহানে মাতের 
'াতবাতলর' কথা ওঁহান খানি কমেয়া উচ্চারণ কর। আমি মাতিয়ার_ 
“ডাতবাতলর | বাপক।" হারপেয়ার এপেই ছন্দপতন অইল। উহানল কানহানে গ্রহণ 
নাকরলতা। 

আগেকার ৪নং উদাহরণর পয়লাকার পারেঙ উহান আরাকখানি বিশ্লেষণ করলে 
হারপেইতাগাই আরাকৌ সুক্তর বিরতি আকেইহান হাদিৎ আছে। 

(৬) খাঃটল | পাঃকক্‌। 

এপেই যতির ব্যবধান ওঁহান চেইলে হারপেইতাঙাই "খা" বুলিয়া যতি, উতার পিছেদে 
উল" বুলিয়া দীর্ঘতর যতি আহান আছে। ৪নং উদাহরণর চারিয়গি শব্দৎ এসাদে করে 
নিয়মিত হহুস্ব বার দীর্ঘ যতি পড়েছে। 


(৭)  বরনহান | পড়িল হাতে | হাতে 
কিসাদে ফুল | আছিল তোর | আতে ॥ 
(৮) মহারাজ তিতে | কি সাজ পিদিয়া | আহিলে ॥ 
(৯) সিজার জিলক | লেইমা গিদেই | 
কামে নিয়াম | হেইনিং ॥ 


(০)  পকপাক্‌ | শকো শকো | কামদুম | নাকুরি। 

ডিক ডিক | আহিলেতে | গুম গুম | বাকুরি | 
পারেঙহানি লয়ছেগা পেই পূর্ণ বিশ্রাম গ্রহণ করানির আগে, নিয়মিত সময়র ব্যবধানে 
যে বিশ্রামহানি আছে ওুঁতারে পর্ব আকেইহান বুলানি য়াকরের। ণনং বার ৮নং 
উদাহরণে তিনহান করে পর্ব। ৯নং উদাহরণে চারিহান পর্ব। কিন্তু তিনহান 
উদাহরণেউ লয়নির পর্ব ওঁহানির উচ্চারণকাল আগেকার পর্ব তার উচ্চারণকালেতত 
কম। ওহানল লয়নির পর্ব ওহানরে অপূর্ণপদী পর্ব বুলানি য়াকরের। এখুরুম পর্ব 
আকেইহানরে বিশ্লেষণ করিয়া চেইলে সুষ্্সতর যতি আকেইহান পেইতাঙাই। 
(০১) পক £পাক্‌ | শকো ঃ শকো | কাম ঃ দুম | নাকুরি। 
এসাদে পর্ব আকেইহানর হাদির যতি আকেইহানরে পরবাঙ্গ বুলানি য়াকরের। 


পর্ব আকেইহানাৎ পর্বাঙ্গ দুহান বা তিনহান থানা য়াকরের। ১০নং উদাহরণে পর্ব 
আকেইহানাৎ পর্বাঙ্গ দুহান করে আছে। 


০২) নুয়া £নুয়া ঃ ফুলে | মোর £ এলাহান | বানা $ বানা ঃ থছু | মি। 

এরে উদাহরণ এহানাৎ প্রথম পর্বৎ পর্বাঙ্গ তিনহান, দ্বিতীয় পর্বৎ দুহান বার তৃতীয় পর্বৎ 
তিনহান পর্বাঙ্গ আছে। 


(১৩) আছে ফুল | পনুরীর পারে | ছিড়িকগানে। 

ফুলডাল বানেয়া | অজারাং | দিক্গানে ॥ 
এপেই পারেং ছিয়হানির ছয়হান পর্বর উচ্চারণকাল আকেইহানর লগে আরাক আহানর 
উচ্চারণকাল সমান নাছে বুলিয়া এপেই ছন্দ নেয়ছে। যদিও পারে দ্বিয়হানির অক্ষর 
সংখ্যা সমান অছে। 


(0৪) মোর গরে | আজি বরনে 


গজর উদাহরণ এহানাততে পারেঙহানর প্রথম পর্ব বার দ্বিতীয় পর্বর উচ্চারণকাল সমান 
নাইলেরগায়ো হাবি প্রথম পর্বর উচ্চারণকাল সমান। ওঁসাদে হাবি পারেওর দ্বিতীয় পর্বর 
উচ্চারণকাল সমান । উহানে এপেই ছন্দহান পেয়ার ৷ 


কবিতার পর্ববিচার এহান হাবিত্ত মূল্যবান ।পর্বর সামঞ্জস্যৎ কবিতার ছন্দহান থার। 
পর্বর গজে কবিতার ছন্দর রূপহান নির্ভর করের। ৯ বার ১৩নং উদাহরণর 
পারেঙহানলেহে পূর্ণপদী পর্ব তিনগ করে বার অপূর্ণপদী পর্ব আকেইগি করে ব্যবহৃত 
অছে। অথচ উদাহরণ দ্িয়হানি পাকরলে হারপেয়ার সম্পূর্ণ তঙাল ছন্দ দুহানর পারে 
হানি। পারেঙহানির উচ্চারণভঙ্গী তিল নাছে। 


(১৫)  জিরানি এহান | কপাল হানাৎ | নেই॥ 
আর না চাউরি | দ্বিবারা দিসাং ॥ 
বুড়া কালে আজি | অয়া খানি সাং 
য়া থাইতৌ | কৃষ্ণর নাং ॥ 
আজিত্ত পুরি | তোমারতা তুমি | রাখিয়া পুড়িয়া | খেই £ 


গজর উদাহরণ এহানাৎ পইলাকার পারেঙে দুহান পূর্ণপদী বার আগে অপূর্ণপদী পর্ব। 
২, ওয় বার ৪র্থ পারেঙে দুহান করে পূর্ণপদী পর্ব বার ৫ম পারেঙে তিনহান পূর্ণপদী 
বার আহান অপূর্ণপদী পর্ব। অর্থাৎ হাবি পারেঞে পর্ব সংখ্যা সমান নাছে। সমান 
নাইলেউ গ্রত্যেকহান পর্বর উচ্চারণকাল সমান অছে বুলিয়া ছন্দর কোন ক্রুটি নেয়ছে। 
(১৬)  মালতীর $ ফুলে আজি | বরনে ॥ 

শাওনর ৪ এলা নুয়া | হপনে 

কঙালা ঃ কনাক ঃ কুড়ি | নঙেয়া ॥ 

নাছের ঃ মেঘালা সুরে | মাতেয়া ৷ 

এহানরে আমি এসাদেউ পর্ব ভাগ করানি পারিয়ার_ 


(১৭)  মালতীর £ ফুলে | আজি £ বরনে 

শাওনর £ এলা | নুয়া  হপনে ॥ 

কালা & কনাক | কুড়ি $ নেয়া ॥ 

নাছের £ মেঘালা | সুরে $ মাতেয়া ॥ 
এপেই কবিতাহানর কোন পরিবর্তন নাকরেছি। কিন্তু পর্বভাগ করানিহান তঙাল অছে 
বুলিয়া কবিতাহানর ছন্দরূপহানৌ তঙাল অছে। অবশ্য হাবি ফামে এসাদে স্বাধীনতা 
নেই। ১৫শ উদাহরণর পর্বভাগ করানির আর কোন নিয়ম নেই। এবাকা পেয়া আমি 
হারপেইলাং যে পর্ববিচার এহান ছন্দর মূল কথাহান। পর্ব আহানর দৈর্ঘ্য মৌয়ানির 
উপায় এহানরে মাত্রা বুলানি য়াকরের। সংস্কৃত বারো ইংরেজিৎ শব্দ আগর উচ্চারণ 
যেপেই যেসাদে বহেইলেও পরিবর্তন নার । কিন্তু আমার ঠারে_ 


(৮)  নিরাল হানাৎ | পিদাছিনু তোরে | রকতর সাদে | মোর | 
কবিতার সিন্দূর 1|(কবিতার সিন্‌ | দূর) 

(১৯)  অংতা হবা | টেতঠা হবা | কাপেছেতা নিথথি ॥ 
সিন্দূর পি | দিয়া গিদেই | টকি চেইরী | হিন্দী॥ 


(২০)  বেলিহান অছে তোর | নিরালে সিন্দূর । ॥ 


গজর উদাহরণ তিনোহানিৎ “সিন্দূর' কথা এহানর উচ্চারণ তিন রকম অছে। বার 
তিনহান পারেঙে 'সিন্দূর' কথা এহানার মাত্রাসংখ্যাউ সমান নেই। ১৮শ উদাহরণে 
সি+ন+দৃ+র চারিমাত্রা ধরেছি। অর্থাৎ, ধ্বনিহানাৎ মাত্রা আগ। 


১৯শ উদাহরণে স্বর বা (55118)16) আগৎ মাত্রা আগ ধরিয়া “সিন্+ দূর" দুগ স্বর বা 
(5/119919) অর্থাথ মাত্রা দুগ। বার ২০শ উদাহরণে দৃশ্যমান অক্ষরগৎ মাত্রাগ ধরিয়া 
সি+ন্দু+র তিনগ অক্ষরে মাত্রা তিনগ ধরেছি। (আসলে সিন্‌- শব্দমধ্যস্থ সিলেবৃল্গৎ 
মাত্রা আহান, দূর্‌ - শব্দাত্তস্থ সিলেব্ল্গৎ মাত্রা দুহান)। 

যে ছন্দহানাৎ ধ্বনিহানরে (51141) মাত্রা আগ ধরতারা উহানর নাঙ মাত্রাবৃত্ত 
ছন্দ। মাত্রাবৃত্ত ছন্দর মাত্রা লেহানি এহান খানি বিশদ আলোচনা করিক। ছন্দ জিনিস 
এহান আমি আহিল দেহিয়ারতা নাগৈ কানল হুনিয়ারতা । 'লক্ষমী' কথা এহানর উচ্চারণ 
বানান অনুযায়ী নায়া আমারাং অরতাই 'লকৃথী”। এপেই তিনহান ধ্বনি (5৮181916) বা 
তিন মাত্রা। আরাক নিয়মআহানল মাতানি য়াকরের যুক্ত বর্ণর আগেকার বর্ণ উগরে 
দ্বিমাত্রা ধরানি থকর (সংঘযুক্তাদ্যং স্বরং দীর্ঘং_ শ্রতবোধ)। “ক্ষীণ' কথা এহান দুইমাত্রা, 
কিয়া বুললে 'ক্ষ' এগো যুক্তবর্ণগ, উগর আগে কোন বর্ণ নেই। যুক্তবর্ণগৎ্ড একমাত্রা 
ধরানি থকর। লক্ষ্মী বুলতে 'ক্্মী” এগর আগেকার 'ল” উগৎ দুইমাত্রা ধরেছি। হেইনৌ 

কথা এহানাৎ চারিমাত্রা। 'নৌ' কথা এহানার ও-কার আসলে অ+উ অর্থাৎ যুগ্ম 
স্বরধ্বনি। 'এ' এগৌ যুগ্ম স্বরধ্বনি। অনুস্বার (৩) বার বিসর্ণযুক্ত €) বর্ণ এতারৌ 
দ্বিমাত্রা করে লেহানি থকর। ১ম উদাহরণে পর্বগৎ চারিমাত্রা করে আছে। ১৫শ 
উদাহরণে পারেঙ্হানিৎ৬ |৬]২, ৬৬, ৬৬, ৬1৬, ৬|৬|৬|২ এসাদে আছে। 
১১শ উদাহরণে ৪1818 |৩ এসাদে আছে। মাত্রাবৃত্ত ছন্দৎ মাত্রাসংখ্যা সমান থাইলে 
যুক্তবর্ণ আগর ফামে দুগ বিযুক্তবর্ণ ব্যবহার করানি য়াকরের। 


(২১)  যক্ষ রাজার | শিরাপে £ আমার | সময় লালর | বিরহর। 


২) কুবের রাজার | অভিশাপে £ হায় | সময় লালর | বিরহর। 


২২শ উদাহরণে ১ম পর্বৎ “যক্ষ“র সারুক কুবের ব্যবহার করেছি। বার ২য় পর্বৎ পর্বাজ 
(৪২) ৬, এসাদে ব্যবহার করেছি। পারেঙহানিৎ ছয় মাত্রার পর্ব ব্যবহার করেছি। 
এহানল এহানরে ছয় মাত্রার মাত্রাবৃতত ছন্দ বুলানি থকর। পারেঙহানাৎ হাবিতাই বাইশ 
হান মাত্রা আছে বুলিয়া বাইশ মাত্রার ছন্দ বুলানি কোন ক্রমেউ উচিত নেই। 
(৩)  দুঃখর রাতি | তেরাগর সাদে | গালয়া। 
আহিছ তি হায় | মোর লেইরার | ঘরে ॥ 
তুলসী পুর | বর্তিণ ধরি | য়াতি। 
কালা আহিগি | নঙেয়া ভাহিছ | মোরে ॥ 
(দেঃখর-উচ্চারণ দুক্খর) 
(২৪)  হেইনৌ ফুলে [ব্যাকুল বনর | অশোকর গাছে | কঙালা ডের | 
উৎসব আজি | আহক ॥ 


৫). হমাজি তি মোর | জনমর সহ | চরী] 
দ্বিয় আতে তিতে | বাধিস আলিং | গনে॥ 


৬). মোর মুক্তির | বাহারর সুরে ॥ 

মোর কিন্নর | মনর তালর ॥ 

অলকানন্দা | সালছে কুরাং 

এরে সমুদ্র | অন্ত অসূ | থির॥ 
২৩শ, ২৪শ, ২৫শ, বারো ২৬শ উদাহরণ হাবি ছন্দউ ছয় মাত্রারতা। ওঁহানল মূলেতে 
হাবি ছন্দোরীতি, আকহান। লক্ষ্যণীয় বিষয়হান, ছয়মাত্রার পর্ব আকেইগিৎ পর্বাঙগ 
৪+২5৬, ২+২+২-৬ অথবা ৩+৩-৬ এসাদে করে হংকরেছি। ছন্দর বৈচিত্র্য 
আনানিরকা মাত্রাসংখ্যার বৈচিত্র্য আননি থকর। বাকা মাত্রাবৃত্ত ছন্দর ছন্দোবৈচিত্রয 
খানি আলোচনা করানি য়াকরের। 


৫৫ 


চারিমাত্রার ছন্দ 
(২৭) খাই $মুনি | তিতে £ উনি | নাউ £চার |লেরি $ কৌ 


(২৮) পক ঃজক | বাছে £ বাছে | পাতা ঃ জাতা | রাখিয়া ॥ 
লিক £ লিক | নিকে ঃ য়াহে | ফুতি £ ফালি | পিদিয়া ॥ 


(২৯)  এহা £নিতে | কিহাঃ নিতে | আর £ তাউ | হুন 
খাল £ কর | বয়া $বয়া | লেরি $ কর | গুণ 
এপেই পর্বগৎ চারি মাত্রা করে। পর্বাঙ্গ আকেইগ মাত্রা দুহান করে। 


পাচ মাত্রার ছন্দ 
(৩০)  বসম্তর | বনরফুল | কুমেইহানে | সাজেছে ॥ 

পূর্ণিমার | জোনাকহান | পানির গজে | বাহেছে ॥ 
(৩১)  খুয়ায় তিঙা | পথর গজে ॥ 

পড়িয়া থার | সিংগারেই ॥ 

চারিয় বারা | বিছারেয়াও ॥ 

হুনার মাচু | প্রিয়াতে নেই 
(২)  জঙের পাতা | ফুলর বনে | রঙনেয়ছে | থাং॥ 

রকত্ল মি | ইকরৌরি | আজি নিজর | নাং 
এপেই পর্বগৎ পাচ মার্লা করে বার পর্বাঙ্গ ২+৩ অথবা ৩+২ এসাদে করে করেছি। ৭ম 
উদাহরণ ওহান পীচ মাত্রার কবিতাহান। ১৪শ উদাহরণর পারেঙহানাৎ পর্ব দুহান করে 
বার ১ম পর্বৎ চারি মাত্রা, ২য় পর্বৎ পাচ মাত্রা করে অয়া গেছেগা। 
ছয়মাত্রার ছন্দ আগেদে আলোচনা করে গেলাংগা। এবাকা সাত মাত্রার ছন্দর 
আলোচনা করিক। 


(৩৩) আছিলে £ বনে & বনে | বুলিয়া ঃ দিন $ রাতি ॥ 
পিদিয়া 8 বকুলর | খারৌ £ থম্‌ ॥ 
ক্তালা £ আহিহগি | নঙেয়া £ চাছিলেকো ॥ 
লাজেতে £ নগাছিলে | তি মেই ঃ থঙ] 
এপেই ৩য় বার ৪র্থ পারেঙর ২য় পর্বৎ অপূর্ণপদী পাটহান করে মাত্রা আছে। 


(৩৪)  বরনে বাদলেতে | হৃদয় চঞ্চল ॥ 
তি মোরে প্রেম দিলে | শ্রাবণে খুত্তল ॥ 
ব্যাকুল আহিগিরে | বুজেয়া দিলে ঘুম ॥ 
নিজরে পুড়ে পুড়ে | মৃত্যু কতি ঠুম 


৫৬ 


এপেই পারেগুহানাৎ পর্বদুহান করে; বার পর্বহান লেহে ৭ হান করে মাত্রা । 
এবাকা স্বরবৃত্ত ছন্রর আলোচনা করিক। স্বরবৃত্ ছন্দর মাত্রা লেহানির পদ্ধতিহান 
অইলতাই স্বর আগত অর্থাৎ 35114)16 আগ আকেইগ করে মাত্রা ধরানি। 
(৩৫) লুরি ৪ গটা | লয়া £ চেইতে | হাবি ঃ অছে | বক্‌সি 
বাজা ঃ রেখত | আনে ঃ দেছৎ | মাছ বু ঃলিয়া | মক্ছি। 
এগেই পয়লাকার পর্ব তিনহানাৎ চারিগ করে 5511916 অর্থাৎ চারিমাত্রা। শেষ পর্ব 
ওঁহানাৎ মাত্রা দুহান, অপূর্ণ । 
(৩৬) বাত নেয়ছে | হৌ নেয়ছে | নেয়ছেতা | খৌ॥ 
চাকামে হ | মেয়া আজি | দেখলু ইমার | দৌ 
জাঙাক গতে | হিনেইলগা | পড়লুকি জন্‌ | জালে । 
খালকরিয়া | কুল না পেয়ার | দ্িয়ণী জাল্‌ | মালে। 
'খাল্করিয়া" কথা এহানাৎ খাল্‌ + ক+রি+য়া এসাদে চারিগো স্বর (551191) বা মাত্র 
আছে। হি+ নেই+ল+গা এহানাতৌ চারিগ মাত্রা। 


স্বরৃত্তর বৈশি্্হান পর্ব আগত সর্বদা চারিগ করে মারা থাইতৈ। 


(৭) মারৈ £যাপাৎ | য়ৌক £রিয়া | হবা ৪করে ! বাজিং] 
বাজা ঃরেত | আন্গা ৪ লয়া | সিকি £ আগর | খাজিং 


(৩৮) বেংকি £আগ | আড়ির £ পানিৎ | 

তিনকু ৪ড়ি দিন |জিঙেয়া 
তিল্ক £রানি | নিজের £ পানি | 

তালু $ তাংপায় | হিনেয়া ॥ 
ডুম্বা ৪ আগৎ | চিক্ক$রিয়া | 

নিক্কা ঃ ফুটি | পিলে॥ 
গগ হরাতি | নাচে ঃলইতেই | 

যেবা ঃ কাউ ঘুম | জিলে ॥ 


(৩৯) লনীর £সাদে | কণা £লা বুক | স্মৃতির $ কাটাই | বিদিল। 
আধার $ অছে | আহি ঃ দ্বগীৎ | কিতার $ পানি | বুজিল 


(৪০) . জঙ্ধা £আহিল | তোর উ £ঠানে | ছেয়া ঃবেলে | য়া। 
নাহিল $ নাহিল | যেগর £কা তি | আছৎ $বাছে | য়া 


এবাকা আরাক ছন্দরূপ আহানর কথা আলোচনা করিক। আমি হাবিঁ হুনেছি। 
€১). অহাভারতের কথা | অমৃত সমান ॥ 


৫৭ 


এহানর মাত্রা লেহাছিতা অক্ষর গণিয়া। উহানল ছন্দ এহানর নাঙ মাতে পারিয়ার 
অক্ষরবৃত্ত ছন্দ । ৪১শ উদাহরণে পর্ব দুগ ৷ আগৎ ৮গ অক্ষর অর্থাৎ আট মাত্রা বার ২য় 
পর্বৎ ৬গ অক্ষর বা ছয় মাত্রা। 


এখুরুম পর্ব এতার পর্বাঙ্গ ভাগ করিয়া চেইলে এসাদে পেয়ার- 
(৪২) মহা £ ভার £ তের 8 কথা | অমূ ৪ ত সঃ মান ॥ 
অর্থাৎ মুলে এহান দুই মাত্রার রূপহান। 

(৪৩)  বিহ ঃরতি $ হরি £রিহ | সর $সবঃজন্তে 


(৪৪) জয় ঃ রূপ £সনা ঃ তন | ভট্ট ঃরঘু ৪নাথ॥ 
শ্রীজী ঃবগো ঃ পাল ঃ ভট্ট | দাস ঃ রঘু $ নাথ ॥ 


এপেই জিনিস আহান লক্ষ্য করানির বিষয়হান অইলতাই পারেঙ ছ্িয়হানির ২য় পর্ব 
উণিৎ 'সরস বসন্তে বার 'ভষ্ট রঘুনাথ' কথা এহানির যুক্তাক্ষর উগিরেউ মাত্রা 
আকেইহান করে ধরেছি। এপেই ১৮শ, ১৯শ বারো ২০শ উদাহরণ উহানি লক্ষ 
করিক। 


(৪৫)  অর্জনর বেয়কর | নাঙ যুধিষ্ঠির ॥ ৮+৬ 

(৪৬) দূর্যোধন রাজেশ্বর | দুর্মতি অস্থির ॥ ৮+৬ 

প্রত্যেকগ অক্ষররে মাত্রা আকেইহান করে ধরিয়া পারেঙহানাৎ চৌদ্দমাত্রা করে আছে। 
বার পর্বাঙ্গ আকেইগত দবিমাত্রা করে। কমৌ নাগৈ, নিয়ামৌ নাগৈ। হানল এহানরে 
চৌদদমাত্রার ছন্দ নাবুলিয়া দ্িমাত্রার রূপহান বুলানি থকর। কারণ দ্বিমাত্রা এহানরে 
বাড়ানি কমানি দ্বিয়হানৌ য়াকরের । 

(৪৭) তোর আহিগীর সাদে | করুণ অলছে ॥ 

এরে চৌদ্দমাত্রা এহানাৎ আমি আরাকৌ মাত্রা যোগ করে পারিয়ার। 

(৪৮) তোর আহিগীর সাদে | শান্ত আছে | করুণ অলছে ॥ 

এপেই ১৮ মাত্রা অইল। 

(৪৯) তোর আহিগীর সাদে | রাতির আধারহান | শান্ত অছে | করুণ অলছে ॥ 
এপেই ২৬ মাত্রা অইল। পর্বাহানি অছেতাই ৮+৮+৪+৬ এসাদে। কিন্তু প্রত্যেক 
পর্বাঙ্গৎ ছবিমাত্রা করে আছে। পারেঙহানাৎ পর্ব যেসাদৌ বাড়ানি য়াকরের কিন্তু পর্ব 
আকেইহানাৎ ২ অথবা ৪ অথবা ৬ অথবা ৮ অথবা ... এসাদে থানা লাগতৈ। 
[জীবনানন্দর 'আট বছর আগের একদিন'- কবিতাহান চেইক | 


৫৮ 


(৫০) আজি মোর | দুয়ারে শাতছে ফুল কিয়া ॥ 
খৌরাঙর | রঙল সাজিয়া 1 
চানে ] 
কিহান মাতের মোরে | কানে কানে; ॥ 
কার রথ ॥ 
লালয়া আহেছে কতি পথ! ॥ 
মৃদক্গর তান ॥ 
বুজিল ভুবন বার | মোর মনহান ॥ 
এপেই পর্ব আকেইগৎ নিয়ামে দশ বার কমে দুই পেয়া মাত্রা সংখ্যা আছে। এহানৌ 
অক্ষরবৃত্ত হান। 
৫১) অশোক মঞ্জরী হাবি সাজেছেতা লেইসাবি 
তোর সালে বসন্তর দিনে 
বাজের মধুর তান আর নাকরিনে মান 
আইনে এপেই পথ চিনে । 
এহানৌ দ্বিমাত্রার ছন্দহান, এহানৌ অক্ষরবৃত্তর রূপ আহান (পর্ব ৮+৮+১০)। 


অক্ষরবৃত্ত ছন্দ এহানর মূলে মাত্রা দুহানর তাল হান আছে। মাত্রবৃত্ররমাউ ছিমাত্রার 
পর্বাঙ্গ দুগ যোগ করিয়া চারি মাত্রার পর্বাঙ্গ করানি য্লাকরের 
(৫২). চেই ঃচেই | আচা ৪$নক | হই £মারো | লয় ঃছে॥ 

পহু $রীর | পানি $ হাবি | কিতা $ অয়া | তিডে ৪ ছে 

মেরা ৫ জাউ | খন & সেনা | বয়া কিয়া | আছো ৫ তা ॥ 

ভিঙা £ পানি | এছি £টাতে | ত্ুরা ৪ করে | বাছো ৪তা ॥ 
এপেইও দ্বিমাত্রার পর্বাঙ্গ দুহান (চেই+ চেই) যোগ করিয়া চারিমাত্রার পর্বহান 
হংকরেছি। উহানে ছন্দ দ্বিয়হানরমা বিভ্রান্তি অনা সন্তব। কিন্তু জিনিস আহান লক্ষ 
থইলে এ বিভ্রান্তি আহান দূরেই অইতৈ। 
(৫৩)  কুঞ্জপথ পূর্ণিমার | মিঙালে ঙালছে ॥ 

চঞ্চল চরণে তেই | অভিসারে এপথে আালছে ॥ 
এপেই পয়লাকার পারেঙে দুহান পর্ব। ১ম পর্বৎ ৮ মাত্রা, ২য় পর্বৎ ৬ মাত্রা। যদি 
পর্বহানি ভাগ করলে“এসাদে পেয়ার 
(6৪) কুঞ্জ পথ পূর্ণিমার | মিগা লে ঙাঃ লছে। 


অর্থাৎ এপেয়ো পর্বান্গহানাৎ দুগ করে মাত্রা আছে। অইলেরগায়ো ৫২ নং উদাহরণ 

উহান মাত্রাবৃত্তরহান বার ৫৩ নং উদাহরণ উঁহান অক্ষরবৃত্তরহান। কিয়াকা বুল্ে 

৫৩ নং -এ পর্বৎ মাত্রা সাজানির স্বাধীনতা ওঁহান অর্থাৎ ১ম পারেঙে ৮৬ বার ২য় 
৫৯ 


পারেঙে ৮+১০ এসাদে করে সাজানি উঁহান মাত্রাবৃততৎ সম্ভব নাগৈ। ৫২ নং উদাহরণে : 
পারেঙ চারিহানর পূর্ণপদী পর্ব হাবিগিৎ চারিগ করে মাত্রা আছে। ৫৩ নং উদাহরণ 
আমি এসাদে ইকরে পারিয়ার- ! 
(৫৫)  রাতিকার জোনাকর | মিঙালে ঙালছে 

কালা চরণে তেই | অভিসারে এপথে সালছে। 
এপেই পর্ব বিভাগ বার পর্বর মাত্রাসংখ্যা সমান থাইল। ছন্দর পরিবর্তন বা ছন্দপতন 
নাইল। অর্থাৎ যুক্তবর্ণগ যেসাদে মাত্রা আগ বিযুক্ত বর্ণগৌ উসাদে মাত্রা আগ । কিন্তু_ 
৫৬)  কুঞ্জরাজ | ধনসেনা | বয়া কিয়া | আছোতো ॥ 
এপেইতে ১ম পারেঙে ১ম পর্বৎ মেরাজাউর সারুক 'কুঞ্জরাজ' দেনাই ছন্দ পতন 
অইল। কারণ এপেই 'কুঞ্জ' তিন মাত্রা যুক্তবর্ণর আগেকার বর্ণগ “কু' মাত্রা দুহান। 
হানে ৫২ নং উদাহরণ নিশ্চিত মাত্রাবৃত্ত ছন্দহান। 
প্রবন্ধ এহানাৎ ছন্দর প্রাথমিক নিয়ম কতহান শিচ্চিল সহজ করে আলোচনা করলাং। 
ছন্দর মূল কথাহান কানহান। কানহানাৎ বাজানি পারলে মনহানাৎ আপ্পানেউ বাজতৈ। 
বার লক্ষ করানির জিনিসহান যেগৈ হবা কবিগ ওউগৈ ছন্দর হবা কবিতা ইকরে 
পারতৈ | অকবির আতে অইতৈতাই ছন্দর কসরৎ। 

জেম ণ সহই কণঅ- তুলা 

তিল-তুলিঅং অদ্ধ_ অদ্ধেণ। 

তেম ণ সহই সবণ- তুলা 

অবছন্দং ছন্দ ভঙ্গেণ। (প্রাকৃত পৈঙ্গলম্‌ ১। ১০) 

(ঞতিশ্রণতি, ১৩৭৭) 


৬০ . 


চারিমাত্রার মাত্রাবৃত্ত ছন্দ 


যে ছন্দহানাৎ ধ্বনিহানরে মাত্রা আহান ধরতারা ওঁহানরে মাত্রাবৃত্ত ছন্দ বুলতারা। 
মাত্রাবৃত্ত ছন্দর পর্ব আহানাৎ ৪ মাত্রা, ৫ মাত্রা, ৬ মাত্রা বা ৭ মাত্রা থানা য়াকরের। লক্ষ 
করানির বিষয়হান এলতাই পারেংহানাৎ কয়গ মাত্রা আছে ওঁহানল ছন্দহান নাগৈ। 
পর্ব কয়হান মাত্রা আছে ওঁহানল ছন্দরূপহান গঠন অর । 

(১)  বরনে বাদলে | গেলগা সময় | হান। 

(২) জয়ী | তুলসীর | পাতাখানি | ছিড়। 

পারেং দ্বিয়হানিতৌ ১৪ হান করে মাত্রা আছে। অথচ পাকরতে হারপেয়ার ছন্দগ তগাল 
অছে। ১ম উদাহ্রণে পর্বগৎ ছয়গ করে মাত্রা আছে ( বরনে বাদলে _ ৬ মাত্রা), ২য় 
উদাহরণে পর্বগৎ ৪ হান করে মাত্রা আছে (জরমতী ₹ ৪ মাত্রা)। উঁহানল ১ম উদাহরণ 
৬ মাত্রার মাত্রাবৃত্ত বার ২য় উদাহরণ চারিমাত্রার মাত্রাবৃত্ত। অবশ্য লমনির পর্বপ্রগিৎ 
পারেঙ দ্বিয়হানিতৌ দু'গ করে মাত্রা আছে। অর্থাৎ, আগেকার পর্বউগিগত মাত্রা কমছে। 
উহানল ওঁহানরে অপূর্ণপদী পর্ব বুলানি থকর। পারেঙর হাদিৎ এসাদে অপূর্ণপদী পর্ব 
নাবহের। 


(৩) আইনে এপেই | হমাজি 
কঙালা আতর | রাঙা ফুলগর | বানাহান মোরে | দে আজি। 


তয় উদাহরণর ১ম পারেডে ৯ মাত্রা বার ২য় পারেছে ২১ মাত্রা। এহানরেতে কয় মাত্রা 
বুলানিঃ পর্ব আকেইগিৎ ৬ হান করে মাত্রা আছে মাহেইতে এহানৌ ৬ মাত্রার ছন্দহান। 
পারেং ছিয়হানিতৌ লমনির অপূর্ণপদী পর্বওুঁগির মাত্রা সংখ্যা ৩। 


মাত্রাবৃত্ত ছন্দর মাত্রা লেহানির নিয়মহান আলোচনা করিক। “কলম” কথা এহানাৎ 
তিনহান ধ্বনি_ ক+ ল+ ম; উহানে ৩ মাত্রা। পরিচয় _ কথা এহানাৎ প+রি+৮4+য়_ 
৪মাত্রা। জয়মতী ₹ ৪মাত্রা। এপেই 5 ৩মাত্রা। "রে কথা এহানাৎ ৩ মাত্রা; কিয়া 
বুন্েতে “ও' এগ আসলে দু'গ স্বরবর্ণ অ+উ। ওঁহানল এগরে যুগাস্বরধবনি বুলতারা। 
উরে অ+উ+রে 5 ওমাত্রা। এ (অ+ই) _ ২ মাত্রা, গৌর ₹ ৩ মাত্রা, হিংসা 
ওমাত্রা। 'দুঃখ' কথা এহানর উচ্চারণ দু+ক+খ- ওমাত্রা। কু ওমাত্রা। কারণ 
যুক্তবর্ণঘর আগেকার বর্ণগঞ্ ২ মাত্রা ধরানি থকর কিন্ত যুক্তব্ণগত মাত্রা আহান ধরানি। 
কুপ্ত- শব্দর “ক্‌" এগ যুক্তবর্ণগর আগেকার বর্ণগ উহানল এগৎ ২ মাত্রা বার 'জ' এগৎ 
১-মাত্রা ধরানি। অর্থাৎ ক্রুয় বুল্লে ক্র+র- ২মাত্রা। কারণ যুক্তবর্ণগত ১মাত্রা বার 
পিছেকার বর্ণপতৌ ১মাত্রা ধরেছি। কিন্তু বিক্রয়' কথা এহানাৎ ৪ মাত্রা আছে। 'বি' এগ 
যুক্তবর্ণর আগেকার বর্ণগ ওঁহানল এগরে ২ মাত্রা ধরেছি। বি+ক্র+য়- ২১১5৪, 
অর্থাৎ সাধারণ নিযমহান এলতাই ধ্বনিহানাৎ মাত্রা আহান, যুগৃন্বরধ্বনিৎ দু'হান বার 
যুক্তব্ণর আগেকার বর্ণণৎ মাত্রা দুহান লেহেইলে উহানরে মাত্রাবৃত্ ছন্দ বুলতারা। 


৬১ 


এখুরুম মাত্রাবৃত্ত ছন্দর ৪ মাত্রার ছন্দ এহান আলোচনা করিক। ৪ মাত্রার ছন্দ এহান 
ক্ষিপ্র বার চঞ্চল। 


(8)  সাৎহান | ছাতারা॥  ৪+৩ 

কিয়া খার | কাকাড়া। ৪+৩ 

বেরাচেরা | নাকুরি। ৪+৩ 

খেইতেই | বাকুরি। ৪+৩ 
এপেই ১ম পর্বৎ ৪ মাত্রা, পিছেকার পর্বগৎ ৩ মাত্রা। ৫ম উদাহরণর পারেংহান লেহে 
১ম পর্বৎ ৪ বার ২য় পর্বৎ ৩ হান করে মাত্রা আছে। এখুরুম আরাক চারিহান করে 
মাত্রা যোগ করিক। 


৫)  সাতহান | অছে তোর | ছাতারা ॥ ৪+৪+৩ 
কিয়াখার | ধরে ধরে | কাকাড়া। ৪+৪+৩ 
কাদে কাদে | বেরাচেরা | নাকুরি ৪+৪+৩ 
খেইতেই | মোর আতে | বাকুরি। ৪+৪+৩ 


৫ম উদাহরণে ১ম পারেডে ৪ মাত্রার পর্ব আকেইগি নিয়াম অয়া মাত্রা সংখ্যা ৪+৪+৩ 
এসাদে করে এল । এখুরুম আরাকৌ চারিহান করে মাত্রা যোগ করিক। 


ডে) সাতহান | অছে তোর | অমাটিক | ছাতারা ॥ ৪+৪+৪+৩ 
কিয়া খার | ধরে ধরে | বুড়া বুড়া | কাকাড়া ॥ ৪+৪+৪+৩ 
কাদে কাদে | এবাকা তি | বেরাচেরা | নাকুরি॥ ৪+৪+৪+৩ 
খেইতেই | মোর আতে | জুত্করে | বাকুরি ॥ ৪+৪+৪+৩ 


৬ষ্ঠ উদাহরণে চারি পারেঙে চারিহান করে পর্ব। ওঁতার মাত্রা সংখ্যা এসাদে করে এল 
৪+8+8+৩। 


লক্ষ করানির বিষয়হান, পর্ব আকেইহান নিয়াম করে করে পারেঙহানি ডিগল করলেউ 
প্রত্যেক পর্বৎ ৪ হান করে মাত্রা আছে বুলিয়া ছন্দহান তঙাল নাছে। পর্বহানাৎ ৪ হান 
করে মাত্রা আছে বুলিয়া এহানরে চারিমাত্রার মাত্রাবৃত্ত ছন্দ বুলানি থকর। 


লক্ষ করে থাইবাং, গজর উদাহরণ এহানিৎ যুক্তবর্ণ ব্যবহার নাকরেছি। যুক্তবর্ণ ব্যবহার 
করলে ছন্দহানর চঞ্চলতাহান আরাকৌ নিয়াম অইতই। 


(৭)  কুঞ্জর | গরে অছে | এমাটিক | জঞ্জাল ॥ 
ডেই দুগ | আয়া আজি | করতারা |গঞ্চাল ॥ 
মাঞ্জিয়ে | মাতেরতা | বেলা দিয়া | যাগানে ॥ 
নাম লয়া | মাধুকুরী | করে করে | খাগানে ॥ 
পাজি মি | চেইলুতা | খেলহান | এহানেই ॥ 


৬২. 


অইতই | হাবি হবা। করতেই | যেহানেই ॥ 

মেঞ্জং | নিকুলেছে | কিহানতে | করানি ॥ 

গরে থাই | লেতে ইমে | জিংতাৎ | যরানি ॥ 

তাগ্াগ | চেয়া আজি | ভেক লছু | বুলনে ॥ 

কিয়া লাজা | পারতা তা |থতাহানা | খুলনে ॥ 

গজর | মন্দিরে | কু্জই | আছেপা ॥ 

খ্জনী | খুড়িরে তা | উপেই | পাছেগা ॥ 

চারিবেদে | আছি বয়া | কানা বার | খঞ্জ॥ 

সমালানি | হিনছেক | উতার | জঞ্জ॥ 

ইঞ্জাও | বুড়া আছে | দৌগরে | রাহিয়া ॥ 

সাংসাপা | নেয়ছেতা | মেপ্তর | নাহিয়া ৷ 

তিনজরা | পথগৎ | বছি যেতা | ভক্ত ॥ 

মাত্তারা | কুঞ্জর | মনহান | শক্ত 

খেঞ্জডে | মাতেরতা | দুয়াহান | নাচেয়ো ॥ 

কাদতই | উঁহান | খানি করে | বাসেয়ো ॥ 

পাঞ্জা খে : লেয়া আছি | শো দুগ | উপেই ॥ 

কিয়া থা | লিটকেয়া | আহিতারা | বৌনেই ॥ 

থায়া খায়া | কুপ্তই | দেরতাক | চিকারি ॥ 

তঞ্জাও | সেনা লাগা | হজকৌ | দ্বিকারি ॥ 

চাতা হুনা | গুজাগ | অছেতানা | নাছেতা ॥ 

নিরালর | নামসাগ | হবা য়া | আছেতা ॥ 
৭ম উদাহরণে পারেংহানি লমছেগা পর্বউগি কোন সময় ৪ মাত্রা, কোন সময় ৩ মাত্রা। 
যেপেই ৪ মাত্রা আছে উপেই পিছেকার পারেডৌ ৪ মাত্রা, বার যেপেইত ৩ মাত্রা 
ওউঁপেইত পিছেকার পারেস্ডৌী ৩ মাত্রা। এসাদে স্বাধীনতা অপূর্ণপদী পর্বগিৎ লনা 
য়াকরের। কিন্তু ১ম পারেঙে অপুর্ণপদী পর্বগিতৌ ওঁতা থানা থকর। 


এখুরুম চারিমাত্রার ছন্দ এহানর আরাক কতহান উদাহরণ চেইক_ 
(৮). চঞ্চল | বৌহানে | বনে বনে | নাছেছে॥ 
অশোকর | ডেঙে ডেডে] বসন্ত | আহেছে ॥ 
পর্িমা | জোনাকর | মিালর | হপনে ৷ 
মিলনর | এলাহান| বাজেরতা | গোপনে ॥ 
৮ম উদাহরণে ১ম পারেঙর ১ম পর্বৎ বার ২য় পারেঙর ওয় পর্বৎ যুক্তবর্ণ আছে। অর্থাৎ 
যুক্তবর্ণ ব্যবহার যেকোন পর্বৎ য়াকরের। 


৬৩ 


লক্ষ থনার বিষয়হান এঁলতাই যুক্তবর্ণর আগেকার বর্ণণরে মাত্রা দুহান ধরানি। ৩য় 
পারের ১ম পর্বৎ 'পূরণিমা' শব্দ ৪ মাত্রা । এপেইৎ পূর্ণিমার” দিলে ছন্দহান ভুল এতৈ। 


এখুরুম চারি মাত্রার দুগ পর্বল হংকরেছি ছন্দরূপ আহান চেইক-_ 
(৯). বনে বনে | তমালর ॥ 

নুয়া মেঘ | মাম অর 

মন্লার | সুরে সুরে ॥ 

কথাহানি | গুরে গুরে ॥ 

আনেদের | কি গোপন ॥ 

পৌহানে | ডাল মন এ ] 
৯ম উদাহরণে পারেংহান লেহে পর্ব দু'গ করে আছে। বার পর্বগৎ চারিহান করে মাত্রা 
আছে। ] 
(১০) কিয়া বয়া | আছ আজি || ক্ষত্রিয় | সম্ভান ॥ ৪+৪+৪+৪ 
- হাবিয়ে এ | কতা অয়া | বাধ বাধ | মনহান॥  ৪+৪+৪+৪ 
১০ম উদাহরণে ২য় পারেঙে যেসাদে করে পর্বভাগ করেছি আমি সাধারণতঃ উঁসাদে না : 
পাকরিয়ার। আমি পর্বর যতি উঁহান লোপ করিয়া পাকরিয়ার। 
(১১)  হাবিয়ে এ: কতা অয়া | বাধ বাধ | মনহান ॥ 


ছন্দ হিকানির শ্রেষ্ঠ উপায়হান কবিতার ছন্দহান থয়া লৌদিয়া পাকরানি। ওঁহান এলে 
কানহানাৎ বাজতৈ। ঢাক বাড়ানি, এলা দেনা যেসাদে হিকানি লাগের, কবিতার 
ব্যাকরণৌ গুঁসাদে না হিকলে কবিতা হিকানি নার । অকবিয়ে ছন্দ শুদ্ধ করানি নুয়ারতাই 
কিন্তু প্রকৃত কৰি তাই ছন্দহানরে ক্রীতদাসগর সাদে ব্যবহার করে পারতারা। 


(োঞ্চজন্য, ১৩৭৮ বাংলা) 


৬৪ 


স্বরবৃত্ত ছন্দ 
ভূমিকা 


বর্তমান লেখকর “কবিতার ছন্দ প্রবেশিকা" (প্রতিস্রাতি, ৪র্থ সংকলন) প্রবন্ধ শঁহানাৎ 
5811457 ছন্দ এহানর নাঙহান আছিলতা স্বরবৃত্ত ছন্দ । কিন্তু 59110)1৩ ছন্দরে স্বরবৃত 
ছন্দ বুলানি য়াকরের না নাকরের, এহানাৎ তর্কর অবকাশ আছে বার নাঙ এহান বর্তমান 
লেখকরতাউ অতৃত্তির কারণ। বাংলাৎ এহানরে ছড়ার ছন্দৌ বুলতারা। কিন্ত “ছড়ার 
ছন্দ' কথা এহান আমারাং মূলযহীন। কারণ আমারাং ছড়া বুলিয়া কোন বিশেষ ধরনর 
কবিতা নেই। বাংলার অনুকরণে কোন কোনগৈ শৌর কবিতারে “ছড়া' বুলতারা। কিন্ত 
হাবি শৌর কবিতা ছড়া নাগৈ। লোকসাহিত্যর কবিতাৎ বর্তমান ছন্দ এহানর প্রচলন 
নিয়াম বুলিয়া এহানরে 'লৌকিক ছন্দ" বুলতারা। কিন্তু লৌকিক ছন্ন বুললে ছন্দ এহানর 
উৎপত্বিগত নাঙহান অর, তার প্রকৃতির পরিচয় নাদের । শ্বাসাঘাতপ্রধান ছুন্দ বুললে 
ছন্দ এহানর প্রকৃতি আহান নির্দেশ করের হায়হান্‌ কিন্তু মূলে, ছন্দ এহান দিলেবলর 
গজে নির্ভরশীল হানে শ্বাসাঘাতপ্রধান ছন্দ বুলানি এহান তৃপ্ডিদায়ক 'নাগৈ। হাবি 
ছন্দবিজ্ঞানীয়েউ নাঙ এহানরে সর্বসম্মতিক্রমে গ্রহণ নাকরেছি। 'দলবৃত্ত' কথা এহানর 
দল শব্দ এগ তৎসমগ অইলেই পরিভাষাহান হিসাবে গন্ভীর নাগৈ। যেতাউ অক, 
উপযুক্ত পরিভাষার অভাবে আগে ব্যবহার করেছিলাং নাঙ হান (ত্বরবৃতত) ব্যবহৃত 
অইল। 


পরিভাষা প্রসঙ্গ 

58109 কথা এহানর কোন সর্বজনগরাহ্য পরিভাষা নেই। ধ্বন্যাঘাত, বর্ণনির্মাণ, 
ইত্যাদি বিভিন্ন পরিভাষা ব্যবহৃত অয়া বিভ্রান্তির সৃষ্টি করেছে। অক্ষর কথা এহানরে 
কোন কোন লেখকে সিলেব্ব্‌ অর্থৎ ব্যবহারর পক্ষপাতী | কারণ সংস্কৃতৎ অক্ষর কথা 
এহান বর্ণনিমান অর্থাৎ সিলেবলর প্রতিশন্দহান হিসাবে আছে। মণিঅর উইলিআমসর 
অভিধানে আছে_. অক্ষর_ ৪. $5118019, ৪ 1919, বাচস্পত্য অভিধানে আছেতা 
“অক্ষর বর্ণনিমমার্ণং বর্ণপ্যক্ষরং বিদু" অর্থাৎ অক্ষর কৃথা এহান বর্ণ বার বর্ণনির্মাণ 
($1থ/9) দিয়হান অর্থতৌ ব্যবহৃত অছে। অক্ষরাণামকারোস্মি গৌতা ১০1৩৩) বার 
ওমিত্যেকাক্ষরং ্রক্ষ গীতা ৮1৩৩) এপেই অক্ষর কথা এহান গয়লাকার খুরুম বর্ণ 
বার পিছেকার খুরুম সিলেব্ল্‌ হিসাবে ব্যবহৃত অছে। ছান্দোগ্য উপনিষদেউ অক্ষর 
কথা এহান সিলেব্‌ল্‌ অর্থৎ ব্যবহত অছে আদিরিতি দ্যক্ষরং প্রতিহার ইতি চতুরক্ষরম্‌ ॥ 
২1১০1২)। কিন্তু অক্ষর কথা এহানরে সিলেবলর প্রতিশব্দ হিসাবে এবাকা আর গ্রহণ 
করানি সম্ভব নাগৈ। কারণ উহান অইলে ডাঙর বিভ্রান্তি আহান অনার সন্তাবনা। সংস্কৃত 
ছন্দোগ্স্থৎ অক্ষর শব্দ এগরে বর্ণর প্রতিশব্দগ হিসাবে ব্যবহার করেছি। শ্র'তবোধ বার 
ছন্দোমঞ্জরী গ্রহদ্িয়হানিরতাউ মত আকহান। প্রাচীন শাস্্রকারে অক্ষর বারো বর্ণ 
কথাদিয়হানিয়ৌ শব্দাংশ (51১16) অর্থৎ ব্যবহার করেছি। উঁহানে সিলেব্ল্‌ কথা 


৬৫ 


এহানর বর্তমানে ব্যবহারযোগ্য প্রতিশব্দ প্রাচীন গ্রন্থত্ত বিসারেয়া পানা চিল। 'লেরিক্‌* 
কথা এহানর অক্ষর তিনগ _ লে.রি.ক. কিন্তু শ্রুতিবিভাগ বা সিলেবৃল্‌ দুগ-লে. রিক্‌। 
শ্রুতিবিভাগর অংশ আকেইহানরে কিতা বুলানি? অন্য প্রতিশব্দর অভাবে স্বর কথা 
এহান ব্যবহার করলাং। সিলেবিক ছন্দরে মাতলাংতাই স্বরবৃত্ত ছন্দ। কারণ শব্দাংশ 
আগত সাধারণতঃ স্বর আগ থার। 


মুক্তম্বর (00৪) 5৮119019) _ যে স্বরর পিছেদে আশ্রিত ব্যঞ্জন নাথার ওঁহানরে 
মুক্তম্বর বুলানি য়াকরের। যথাঃ লে.রিক_ কথা এহানর প্রথম সিলেবৃল্‌ লে- কথা 
এহানর পিছেদে কোন আশ্রিত ব্যঞ্জন নেই। এগ মুক্ত স্বরগ। 


রুদ্ধস্বর (01058051816) _ যে স্বরর পিছেদে আশ্রিত ব্যঞ্জন থার ওঁহানরে 
রুদ্ধস্বর বুলানি য়াকরের। যথা লে. রিক. _ কথা এহানর পিছেকার সিলেব্ল্‌ রিক্‌। 
এপেই ক্‌- এগ সিলেব্ল্গ লয়নির আশ্রিত ব্যঞ্জনগ । 


ছন্দ পরিচয় 
০)  কনাক পুরী | জেলা আয়া | এইলি হাকর | জোনাক ॥ 
তারামণির | ফুলর ডালে | গারিগো ডাক | ডাক ॥ 
(সেনারূপ সিংহ) 


(২) খাল পার | কা 
যেইতেগাতে | আকতা অয়া | আলৈতে ঠাং | ঠাং। 
(মদনমোহন মুখোপাধ্যায়) 


(৩) কাম হদেয়া | গরে আনার | পরহান এল | গেলগা। 
উতা পেয়া | নাহের আজি | কুরাং কিতা | অইলগা ॥ 
ন্দ্রবদন সিংহ) 


(8) হুনতে ইতাও | মাততু কিতা | মদন চিত্র | বিপদহান ॥ 
চর দুগরে | চরকরিয়া | মারল গাঙর | মানুর মান ॥ 


গজর চারিয়হান উদাহরণে পারেঙহান লেহে তিনগ পূর্ণপদী বার আগ অপূর্ণপদী পর্ব 
ব্যবহৃত অছে (ব্যতিক্রম ২য় উদাহরণর ১ম পারে ; উপেই আগ পূর্ণপদী বার আগ 
পপ আে)। হোক পর চাপ করে বিলে জহে। এহন বত 
। স্বরবৃত্ত ছন্দর কবিতাৎ সাধারণত পারেঙহানাৎ চারিহান পর্ব 
পবা আোগ বসি) সা সনের নধর মিলের 
থার। স্বর বা সিলেব্ল্‌ আগরে মাত্রা আহান ধরিয়া প্রত্যেক পর্বৎ চারিহান করে মাত্রা 
থাইতৈ। পারেঙহান লয়নির অপূর্ণপদী পর্ব ওঁতাৎ ১ম উদাহরণর ১ম পারেঙে দুগ স্বর 
()11816) বা মাত্রা, ২য় পারেঙে আকগ স্বর বা মাত্রা। ২য় উদাহরণে আকেইগ করে 
মাত্রা। ৩য় উদাহরণে দুগ করে মাত্রা। ৪র্থ উদাহরণে তিনগ করে মাত্রা। অর্থার্থ 
অপূর্ণপদী পর্বগৎ আহান, দুহান অথবা তিনহান স্বর বা সিলেবৃল্‌ থানা য়াকরের। 


চে 


পূর্ণপদী পর্বহান লেহে চারিগ করে স্বর বা মাত্রা থায়া ছন্দ এহানর সৌষম্য রক্ষা অর। 
পর্বহানলেহে দুহান করে পরার্গ থানা এহান ছন্দ এহানর বিশেষত্হান। 


(৫) কনাক £ পুরী |জেলা ৪অয়া | এইলি ৪ হাকর | জোনাক 
তারা £ মণির | ফুলর £ ডালে | গারি $ গো ডাক | ডাক। 


(৬). কিসাঃ দেমি | থাইতু £গরে | তারে ঃ নানে | হিয়া 

এমা ৪ টিক ডি | লইতে ৪ নাহের | হুনার 8 ঠইগো | কিয়া? 

চেন্দ্রবদন সিংহ) 

গজর উদাহরণ এহানি লক্ষ করলে দেহিয়ার প্রত্যেক পর্বৎ পর্বাঙ্গ দুহান করে আছে। 
বার পরবাঙ্গহান লেহে দুহান করে মাত্রা (স্বর বা সিলেব্ল্‌) অর্থাৎ ছন্দ এহানর লক্ষণহান 
অইলতাই স্বর (সিলেব্ল্‌) আগৎ একমাত্রা করে মাত্রা দুহান্ল পর্বাঙ্গ আহান বার পর্বাঙ্গ 
দুহান, অর্থাৎ চারিহান মাত্রাল পর্ব আহান গঠিত অর। ৫ম উদ্াহরণর ২য় পারের ৩য় 
পর্ব উহান লক্ষ করিক (গা+রি ৪ গো+ডাক্‌) 'গারিগো” শব্দ এগর পয়লাকার সিলেবৃল্‌ 
দুহানে পর্বাঙ্গ আহান অছে বার শব্দগর ৩য় সিলেবুল্‌ উগ ২য় পর্বাঙ্গৎ গেছেগা । ৬ষ্ট 
উদাহরণে পর্ব বিভাগ ওহান লক্ষ করিক-_ 

এমাটিক ডি | লইতে নাহের | হুনার ঠইগ | কিয়া॥ 
এরে পারেঙ এহানর ১ম পর্বৎ এ+মা+টিক্‌- এরে পূর্ণ শব্দ এগই তিনহান সিলেবৃল্‌ 
অরথাংতে পিছেকার শব্দগর (ডি+লৈ+তে) ১ম সিলেবুল্‌ (ডি) আনিয়া ১ম পর্বর 
চারিহান সিলেবৃন্‌ পূর্ণ অছে। শব্দ আগরে খেইকরিয়া দুহান পর্বৎ ব্যবহার করানি এহান 
অন্য ছন্দৎ নার। কিন্ত স্বরবৃত্ত ছন্দৎ যেহেতু পর্ব আহানাৎ চারিহান সিলেব্ল্‌ থানা থকর 
উহানল শব্দ আগরে বাগিয়া দুহান পর্বৎ ব্যবহার করানি য়াকরের। আরাকৌ উদাহরণ 
লক্ষ্য করিক_ 
(৭) বাত নে £য়ছে ! হৌনে ঃয়ছে | নেয় £ছেতা | ঘৌ॥ 

চাকা ৪ মেহ | মেয়া ৪ আজি| দেখলু ৫ ইমার | দৌ॥ 
(৮). পাকা £টি তান | দিয়া $ মরিল | আমার £মুগুর | নন্দ] 

হবা ঃ নেই দিন | পড়লে ঃ কপাল | আপৃপা £ নে অর | মন্দ ॥ 
গজর উদাহরণ এহানিতৌ পর্বহানাৎ চারিহান মাত্রা সুকরানির সালেদে শব্দ আকেইগি 
বাণিয়া দুহান পর্বৎ ব্যবহার করেছি। যথা £ 'চাকামে হ| মেয়া' বার 'পাকাটি তান্‌| 
দিয়া'। 
স্বরৃত্ত ছন্দর আরাক লক্ষণ আহান অইলতাই ছন্দ এহানর চলনহান নিয়াম ক্ষিপ্র। 
ক্ষিপ্রতা উঁহানর সালেদে ছন্দহানর শ্রুতিগুণহান নিয়াম অর। এবাকা ও ক্ষিপ্রতা 
উহানর কারণহান ব্যাখ্যা করিক- 


৬৭ 


(৯)  পেইমাতলে | কাম করিরী | চেইগা হাবি | চেইগা 

রাজ নেইতা | ডেইনি গাছি | কাম হিকোগা | ধেঁইগা 
গজর পারেও এহানির কোন কোন স্বর গজে পড়েছে জাতা এহান পিছেকার হাবি স্বর 
উতাততৌ স্পষ্ট য়া হুনিয়ার। এরে জাতা এহানর স্পষ্টতা বা বৃদ্ধি এহানরে শ্বাসাঘাত 
বা স্বরাঘাত বুলানি য়াকরের। যে যে স্বরর (5118016) গজে (৭ রেফ চিহ্ন এহান 
দেছি উপেই চেয়া শ্বাসাঘাত পড়েছে। উঁহানর সালেদে বাগ্যন্ত্র গতিহান ক্ষিপর অর। 
এরে শ্বাসাঘাত এহান এরে ছন্দর কবিতার ফামে ফামে, সাধারণতঃ রুদ্বস্বরর গজে 
পড়ের। মুক্তম্বরর গজে পড়লে স্বর তারে খানি দীর্ঘ করিয়া উচ্চারণ করানি থকর। 
বার রুদ্ধন্বরর গজে শ্বাসাঘাত পড়লে স্বর গুঁগর হুত্বীকরণ অর। এরে শ্বাসাঘাত 
এহানৌ ছন্দ এহানর বিশেষতৃহান। কোন কোন সময় লয়নির অপূর্ণপদী পর্ব গর : 
গজে ছন্দ এহানর শ্রুতিগুণহান নির্ভর করের। 
(১০)  চম্পাবতীর | কানে ঝম্‌কা | কতিতে ঝল্‌ | কার্‌ 

লেহাওর সাদে | আঙুলিগি | পানিরে খল্‌ | কার্‌॥ 
এপেই লয়নির অপূর্ণপদী পর্বঁহানিৎ সিলেব্ল্‌ আকেইগি করে (কার) আছে। 
অপূর্ণপদী পর্ব গঁহানির অমুক্তন্থর উগির গজে শ্বাসঘাত পড়েছে। 


(১)  লপুক বুজে | হাওন মাহার | বরন আহে | ছে] 
ধলেশ্বরীর |পার দ্বিয়গি | চপৃপ পাহে | ছে 
সেম্ধা আহিল | হাবি গদে | ইমাম মাম | য়া 
দৌঅর বর্তি | তুলসি পুঙে | লাগের ঙাল | য়া 


এপেই লয়নির অপূর্ণপদী পর্বর সিলেব্ল্‌ উঁগি (ছে,ছে,য়া,য়া) মুক্তম্বর অনাই সম্পূর্ণ 

পারেঙহানর ভরিহান উহানাৎ পড়েছেগা আরো ও অপূর্ণপদী পর্বপুঁতাই ভরিহান সম্পূর্ণ : 

ঙাকৃকরেছে পারা । ১০ম বার ১১শ উদাহরণ লয়নির অপূর্ণপদী পর্ব হানি সিলেবুল্‌ 
আকেইহানিরতা অইলেরগায়ো ১০ম উদাহরণে অমুক্তম্বর বার ১১শ উদাহরণে মুক্তস্বর : 
অনাই সুক্ষ তঙাল আহানর সৃষ্টি অছে। ওঁহানর কারণহান অইলতাই ১১শ উদাহরণর 

অপূর্ণপদী পর্ব তার গজে শ্বাসাঘাত পড়িয়া দীর্ঘকরণ ঘটেছে বুলিয়া ছুনতে তঙাল . 

লাগেরতা। ১০ম উদাহরণর অপূর্ণপদী পর্বৎ শ্বাসাঘাত পড়লেউ ওতারে দীর্ঘ করানির . 

প্রয়োজন নাছে। 

(১২). তাখেন £ চাউবীর | ফিজেৎ ঃ চেইতে | আহি £ অন্ধ | কার ॥ 
ইনা ঃ ফিহান | মাঙ £ ছে থাং | লাগিল $ তঞ্ধ | কার; ॥ 
মাহক্রা ঃ মাচুর | তল ঃফুতি | খেল্মা £ চিরৌ | আঙেই 
আজির $কাহে | উরা £নি'নাই | আইলা £নুয়া | জাঙেই ॥ 


এপেই ১ম পারের ১ম পর্বৎ তা+খেন্‌+ চাউ+ বীর্‌_- এরে চারিয়ণ সিলেবলরমা - 
খেন, চাউ, বীর্‌, এরে রুদ্ধ সিলেব্ল্‌ এগিৎ উচ্চারণর সময় শ্বাসাঘাত (90959) 
পড়েরথাংতে উচ্চারণ করানি খানি হিনর। কারণ সিলেব্ল্‌ আগৎ শ্বাসাঘাত পড়লে 
পিছেদে জুহানে খানি বিশ্রাম মাগের। কিন্তু এপেই কাদাকাদি তিনগ রুদ্ধস্বর থানাই ওঁ 
বিশ্রাম উহান সম্ভব নার বুলিয়া ুনতে নুঙেই না লাগের ৷ তাখেন চাউবীর ফামে “চাউবী 
তাখেন' বুলিয়া পাকরলে তঙালহান কানহানাৎ স্পষ্ট অইতৈ। 


(১৩) এলা কুসুম | চুমপুল চুমপুল | অয পর্তা | পথে (সেনারূপ সিংহ) 


এপেই ২য় পর্বৎ চুম্+ পুল্‌ +চুম্‌+ পুল্‌ এসাদে চারিগ অমুক্তস্বর আকপেই থানাই পর্ব 
এগ অন্যান্য পর্বত ভরি অছে পারা। 


পর্হানাৎ চারিগ সিলেব্ল্‌ বার পবার্দ আহানাৎ দুহান সিলেব্ল্‌ থানা ছন্দ এহানর 
বিশেষতৃহান। এখুরুম ছন্দ এহানর ব্যতিক্রম খানি লক্ষ্য করিয়া চেইক- 


(১৪) অঃ বইতল | হেমা £ তুতা | মানু ঃ গো না |মইচগো তি ॥ 
মরলে ৪ তিতে | বাহার ঃ তলর | কালা £ দৌগ | অইছকো তি ॥ 


(১৫) অবাই £হুনা | পড়লে £ তাতে | আই এ ঃ পেই আই | উঠাদিং ॥ 
দুহেই ঃ লেতা | না খাল $করি | পা 8 লেতে | অইলে সিং 


(১৬)  মৌঃনাহা | পুরী £ জেলেই ॥ 

সৌ ঃখকে |বহক £ লকেই॥ 

লৌসু $ মারা | গাওরা £ পুয়েই ॥ 

ঘর ফু ৪ কয়া | গাঙ। 

মেদনমোহন মুখোপাধ্যায়) 

১৪শ উদাহরণর ১ম পারেউর ১ম পর্ব তিনগ সিলেব্ল (অ+ বই+তল), ১৬শ 
উদ্াহরণর ১ম পারের ১ম পর্ব তিনগ (মৌ+ না+ হা), ২য় পারের ১ম পর্বৎ তিনগ 
সিলেব্ল্‌ (দৌ+খ+কে), অথচ এপেই কোন ফামেও হন্দপতন নাছে। এহানতে 
কিসাদে সম্ভব অইল? কারণ আমি আগেদে মাতিয়া গেছিগা স্বরবৃত্ত ছন্দ চারিহান মাত্রা 
বা চারিহান সিলেব্ল্‌ যেসাদেউ থানা থকর। ১৬শ উদাহরণ হান লক্ষ করিক। 
“গাতুরাপুয়েই' শব্দ এগৎ গা+ভু+রা+পু+য়েই এসাদে পাচহান সিলেবুল্‌ আছে থাংতে 
পর্ব আহানাৎ শন্দ এগ ব্যবহার করলে ছন্দপতন অর। যেহান কবির কানহানে স্বীকার 
নাকরের। উহানে শব্দ উগর সিলেব্ল্‌ আগ কমেয়া ইকরেছে গাও+রা+পু+য়েই। 
এসাদে চারিগ সিলেবুল্‌ হংকরিয়া ছন্দপতনেতত রক্ষা করেছে। 


(১৭)  তিিযা তুঙিয়া | বিট খিটিয়া | থুরথুরার আত | জাঙ। 
(মদনমোহন মুখোপাধ্যার) 


৬৯ 


এপেই ১ম পর্বৎ (তি+ডি+য়া+তু+ডি+য়া) ছয়হান সিলেব্ল্‌ আছে। পিছেকার 
পর্বহানাতৌ চারিগ সিলেব্ল্‌ থানাই ১ম পর্বর অতিরিক্ত দুহান সিলেব্ল্‌ ২য়পর্ব দেনা 
নাকরল। এপেই যদি আমি 'তিষ্যা তুঙ্যা" এসাদে উচ্চারণ নাকরিয়ার ওঁহান অইলে 
ছন্দপতন অইতৈ। অর্থাৎ ছয়হান সিলেবলরে চারিহান সিলেবৃল্‌ করে উচ্চারণ করানি 
লাগতৈ। 


গুহান অইলেতে ১৪শ বার ১৬শ উদাহরণর তিনমাত্রার পর্ব তারে কিসাদে ব্যাখ্যা 
করানি? ১৫শ উদাহরণর ১ম পর্বর (অবাই হুনা) অ ওগর উচ্চারণ বার ১৪শ 
উদাহরণর ১ম পর্বর (অ বইতল) অ-ওঁগর উচ্চারণ তুলনা করলে এহান পরিষ্কার 
অইতৈ। ১৪শ উদাহরণর অ_ উগৎ শ্বাসাঘাত বা (90655) পড়েছে। ওঁহানে অ_ 
ওগর উচ্চারণ দীর্ঘ য়া সিলেব্ল্‌ দুহানর কাম করেছে। কিন্তু পিছেকার 'অবাই হুনা*র 
অ-ওগ দীর্ঘ নাছে থাংতে এপেই সিলেবুল্‌ আহানর কাম করেছে। “মৌ নাহাঃ” 
“সৌখকে' বুলতে 'মৌ' “সৌ' কথা দ্বিয়হানিৎ শ্বাসাঘাত পড়িয়া মাত্রা দুহান করে অছে। 
কিন্তু লক্ষ করিক ১৬শ উদাহরণর 'সৌ সুমারা' বুলতে *সৌ' কথা এহানতে দীর্ঘ নাছে। 
পর্বহানাৎ সম্পূর্ণ চারিহান সিলেব্ল্‌ থানাই 'সৌ সুমারা'র সৌ কথা এহান একমাত্রার 
স্বাভাবিক উচ্চারণ অছে। 


০৮)  অংতাহবা | টেংঠা হবা | কাপেছেতা | নিংখি ॥ 
সিন্দূর পি | দিয়া গিদেই | টকী চেইরী | হিন্দী॥ 

(১৯)  গুক্লীং ফট | কিলিং কিলিং | ইরিং পারিং | খিরিং খিরিং ॥ 
খাংনা লাগি | ছুঃ ছুঃ ুঃ | টৌনাটিছে | জিরিং জিরিং॥ 


১৮শ উদাহরণর ২য় পারেঙর ১ম পর্বৎ সিন্+দূর্+পি এসাদে তিনগ সিলেব্‌ল্‌ অর্থাৎ 
তিনহান মাত্রা আছে। ১৯শ উদাহরণর ১ম পায্পের ১ম পর্বৎ ও+রলী+ফট্‌ বার ২য় 
পারের ২য় পর্বৎ ছুঃ+ ছুঃ +ছুঃ এসাদে তিনহান করে স্বর (সিলেব্ল্‌) বা মাত্রা আছে। 
অথচ ছন্দপতন অছে বুলানি থক নেই। ১৮শ উদাহরণর ২য় পারের ১ম পর্বর ১ম 
পৰা্গৎ কাদাকাদি দুগ রুদ্বস্থর (সিন্+দৃর্) থানাই পিছেকার অমুক্তন্বর দর্) গর দীর্ঘ 
উচ্চারণ অর। এসাদে ও+রীং +ফট্‌ বুলতে তিনগ রুদ্ধস্বর (010580 5/11916) অনাই 
পর্বহান ভরি অছে বুলিয়া ৪র্থ সিলেব্ল্গ দেনার প্রয়োজন নার। ছুঃ +ছুঃ+ছুঃ এরে 
তিনোগিরমাউ আগৎ শ্বাসাঘাত পড়িয়া দীর্ঘ অইলক পুরি ১ম বা ৩য় সিলেবলর যে 
কোন আগৈ সিলেব্ল্‌ দুহানর কাম করিয়া চারিমাত্রা অরগা। 


পরিশিষ্ট 

এ ছন্দ এহানাৎ লক্ষ করানির বিষয়হান অইলতাই শ্বাসাঘাত পড়িয়া, উচ্চারণ 
সংকূচিত-প্রসারিত আয়া ক্ষিপ্র চলন আহান্ল চলের বুলিয়া এ ছন্দ এহানাৎ কবিতার 
বক্তব্য হানাত্তৌ ছন্দর দাবীহানে নিয়াম। ওঁহানল যেতা কবিতাৎ অর্থগৌরবেতত 


৭০ 


ছন্দচাতুর্য হানে নিয়াম প্রয়োজনীয় অর্থ শৌর কবিতা, ফাগির কবিতার প্রধান বাহন 
এরে ছন্দ এহান। এহানর চলন এহান স্পষ্ট বার কানহানাৎ চালাক অয়া বাজের বুলিয়া 
লৌকিক কবিতা, যেতা থতাল রচিত অর, ওঁ কবিতারতা এরে ছন্দ এহান প্রধান 
অবলম্বন, ছন্দ এহানর সাধারণ রূপহান- সাধারণতঃ পারেওহানাৎ তিনহান পূর্ণপদী 
বার আহান অপূর্ণপদী পর্ব থার প্রত্যেক পূর্ণপদী পর্বৎ চারিহান স্বর বা সিলেবৃল্‌। 
প্রত্যেক পর্বৎ দুহান পর্বাঙ্গ থার। এবাকা পারেঙহানাৎ পর্বসংখ্যা সমান নাথয়াউ ছন্দ 
এহানরে ব্যবহার করতারা ৷ এসাদে অসম পর্ব ব্যবহার করেছি উদাহরণ এহানি লক্ষ 


(২০) শন্ধরাজো মামা! 
জনম এহান গেলগাতা তার ধর্ম কামা কামা। 
গারিগরমা সদাই আছে নামসা নুকুন কাঠি। 
শতনামহান জনম এহান খৌনু এগৎ গাঠি। 
দৌ হমাদের উবাকা তি মাছর য়ারি দিলে 


সভাবহানি নিয়ামতে চৌরিয়া,- 
মিয়াওর ঘরে চাহা পিনা; নুকুনকাঠি নেই। 
মামার জিপুত হাবিগিরে চেই! 
মানুর ডেকি নাগৈ 
মারে বেল্লেও হোটেলরমা নাহেইতারা আগৈ; 
বাছতারা মাঙ সেং, 
বিদেশ বাড়ি গেছিগাতাও গারিগরমা থছি জাতর জেং। 


গজর উদাহরণে হাবি পারেঙে পর্বসংখ্যা সমান নাছে। 
২১শ উদাহরণ এহানৌ ওসাদে অছে- 


(২১) আতর তারাৎ ফুলগ শাতর তোর 
মায়াহানৌ পেইলে বরনর 
শিলছে তোর তিঙা চুলে বাদলহানর পৌ 
আনের স্মৃতির বৌ। 
তুলতুলাছে গারিগরে বেড়েয়া থর এলা 
পিচুমগিতৌ ধনুকহানর খেলা। 


৭১ 


অক্ষরবৃত্ত ছন্দ 


১মপর্ব 
মেয়েক দিয়নে আট | পিছে দিয় ছয়। 
পয়ার ছন্দল হুনা | অই তুমি গই ॥ 
তিনর পিছেদে তিন | দুগ চারি অর। 
দুগ দিলে দিদিগরে | দেনাহে থকর ॥ 
জুড়া দিলে জুড়া দেনা | বেজুড়ে বেজুড়। 
ছন্দর সূত্রর কথা | কতিল মধুর ॥ 
অযুক্ত বর্ণর সাদে | যুক্তর মহিমা । 
ইজ্জু আয়া নুেয়র | নেই চানে সীমা ॥ 
দুগ তিনগ তিনগ | দেনা হবা নেই। 
এসাদে করিয়া অনা | মানুরাং লেই ॥ 
এতা কথা অবহেলা | তুমি নাকরিয়। 
তিনগ দুগ তিনগ | এসাদে না দিয় ॥ 


গজর পদ্য এহান পয়ারর ছন্দসূত্রহান বার উদাহরণহান। সাধারণতঃ পয়ারর 
পারেগুহানাৎ চৌদ্দমাত্রা থার। ১ম বার ২য় পারেঙে অন্ত্যমিল থার। কিন্তু পারেগহানর 
মাত্রা সংখ্যাল কবিতার ছন্দ অরতা নাগৈ। পর্বগৎ কই মাত্রা থার ওুঁতাল ছন্দহান। 
পয়ারর পারেঙহানাৎ পর্ব দুগ; ১ম পর্বৎ ৮গ মাত্রা বার ২য় পর্বৎ ৬গ মাত্রা। এসাদে 
করে চৌদ্দ মাত্রা এহান আসলে ৮ বার ৬ মাত্রার যোগফলহান। ১ম পর্বৎ ৮ মাত্রাউ 
যেনতেন প্রকারেণ বহানি নাগৈ । ৩+৩+২-৮ অথবা ৪+৪- ৮ অথবা ২+২+২+২- 
৮ এসাদে বহানি। ৫ম পারেঙে মাতেছি জুড়া অর্থাৎ জুড়া অক্ষরর শব্দ (২,৪) দিলে 
পিছেদৌ জুড়া অক্ষর শব্দ দেনা। পয়লা বেজুড় অক্ষরর শব্দ দিলে পিছেদেউ বেজুড় 
অক্ষর শব্দ দেনা । হানে ২+৩+৩-৮ করে অথবা ৩+২+৩ ₹৮ এসাদে দিলে ছন্দ 
পতন অইতৈ। এসাদে করে অক্ষর বহাছি আরো ৯ম বার ১২শ পারেঙে ওহানি ছন্দদুষ্ট 
অছে। পয়ারর ছন্দৎ যুক্তবর্ণ বার অযুক্তবর্ণর মাত্রা সংখ্যা সমান। 


মাটির গোপন কথা |ফুলর কেথকে। 
শাতয়া জঙিল বার | এ মাটির ডকে ॥ 


এপেই অযুক্তবর্ণল ৮+৬-১৪ করেছি। 


ৃত্তিকার সঙ্গোপন | বার্তাহান কারে। 
পুষ্পিত লারণ্য অয়া | দিল বারে বারে ॥ 


৭২ 


এপেই যুক্তবর্ণ ব্যবহার করিয়া ৮+৬- ১৪ করেছি। দ্বিয়হানৌ পয়ারে চলের ৷ আসলে 
মনেইল উসাদে করে পারেঙহানাৎ ১৪ মাত্রা বহেইলেই পয়ার নার। কারণ চৌদ্দগ 
অক্ষরে পূর্ণ যতি পড়ানি ওুঁহান পয়ারর আসল লক্ষণহান নাগৈ। ১ম পর্বৎ আটগ বার 
২য় পর্বৎ ছয়গ অক্ষর থানা ওঁহানই পয়ারর রূপহান। 

পাতায় & নুয়া ফুল | বেড়াছে ৪ মায়াহানে। ৭+৭5১৪ 

কিসাদে ঃ য়ারিহানি | দিতারা £ কানে কানে | ৭+৭-১৪ 
এপেইউ পারেও দ্িয়হানাৎ ১৪হান করে মাত্রা। কিন্তু মাত্রা তা ১ম পর্বৎ ৭ বার ২য় 
পর্বতৌ ৭ করে আছে। হানে এহানরে আমি গয়ার বুলে নুয়ারিয়ার। এসাদে 
ইকরলেতে- 

মায়াহানে নুয়াফুল | বেড়াছে পাতারে ৮+৬-১৪ 

সাজাছে যতন করে | কিতার আশারে ॥ ৮+৬০১৪ 
পারেওহানাৎ ৮+৬ করে মাত্রা থার। ওঁহান অইলে আমি এহানরে পয়ার বুলে 
পারিয়ার। কারণ ৭+৭ করে চৌদ্দ অইলেওঁ পারে ওুহানে যুক্তাক্ষরর ভরিহান জারে 
নুয়ারতই। যুক্তবর্ণ জারে পারানি গুঁহান পয়ারর শোষণ শক্তিহান। 

ফালুনে পুন্লাপ করে | বসন্তর রঙ। 

তেন্লাম সাজেয়া দিল | তোর মেইথঙ ॥ 


এপেই আট-ছয় যতি বেলানিয়ে যুক্তবর্ণর আঘাত সহ্য করে পারল। কিন্ত- 


পর্পবে নুয়াপুষ্প | করেছে আবেষ্টন। 

বুজেয়া দেছে অর্থ | পুল্লাপ করে বন | 
এপেইতে ৮ বার ৬ এ যতি নাপড়িল থাংতে পয়ারহান নাইল ওঁহানে পয়ারর 
শোষণশক্তির অভাবে যুক্তবর্ণর ভরহান দেনাই ছন্দহান নঙিয়া ছন্দোভঙ্গ অইলতা । 

নুয়া পুষ্প আবেষ্টন | করেছে পল্পবে । 

বুজেয়া পুল্লাপ করে | দেছে অর্ধ্য বনে ॥ 
এখুরুমতে ৮1৬ যতি পড়ানিয়ে পয়ার হান অইল উঁহানে ছন্দহানে যুক্তাক্ষর শোষণ 
করে পারল আরো ছন্দপতন নাইলতা। পয়ারর শোষণ শক্তিহান বুলেছিতা যুক্তবর্ণর 
আঘাত সহ্য করে পারানির ক্ষমতা উঁহানরে। পয়ারজাতর হাৰি ছন্দৎ এরে শোষণ 
শক্তি এহান আছে-বুলিয়া পয়ার ছন্দ এহানাৎ গান্তি্য নিয়াম। 
এখুরুম পয়ার জাতর ছন্দল লঘু ব্রিপদীর সৃত্রহান উল্লেখ করিয়া উদাহরণ দিক _ 

ছয়গছয়গ  বহানে ঠইগ 

দিয়া পিছে আটগরে। 


নত 


ত্রিপদী ছন্দর লদ্ঘু নিয়মরে 
ইকর যতন করে ॥ 


লঘু ব্রিপদীৎ পর্ব তিনহান থার- 
ছয়গ ছয়গ | বহানে ঠইগ | দিয়া পিছে আটগরে। 


১ম বার ২য় পর্ব ৬গ করে মাত্রা বার ৩য় পর্বৎ ৮ গ মাত্রা। পর্বগিৎ মাত্রা যোজনার 
পদ্ধতি পয়ারর অনুসারী । 
কথা ঠুম তার দিশা চুম আর 
কৌলি গালি কিতা নেই। ' 
জেলেই মুনীয়ে অধম গুণীয়ে 
লগে অছি তার চেই ॥ 
(গোপীমোহন সিংহ, “মহতর লক্ষণ") 


অথবা, 
মিশ্রশ্বীগোবিন্দ গীতাহার্রবন্ধ 
আসামী ভাষাল কৈল। 
শাঙ্করী ভাঙ্করী টীকা চেয়া লৌরী 
বুলিয়া সাক্ষীহান্হৈল৷ 
ধৌরচন্দ্র চট্টোপাধ্যায়) 


গজর উদ্ধৃতি এতা লঘু ব্রিপদীর উদাহরণ। প্রত্যেকহান উদাহরণ ৬+৬+৮ করে মাত্রা 
(অক্ষর) যোজনা করেছি। এখুরুম দীর্ঘ ত্রিপদীর সুত্রহানে উদাহরণহানে চেইক- 


গিথানক সরস্বতী তোর পদে থাক মতি 
ইকরিয়া ব্রিপদী ডিগল। 

আট আট দশ দিয়া মণিপুরী বিষ্ণুপ্রিয়া 
দীর্ঘছন্দ করেদে সরল ॥ 

এতা যেগ নাকরের নিয়মরে পাহুরের 
ঠাংচা থাচি জ্ঞান যেগ নেই। 

লেরিক জানিয়া কিতা পাকরক ভীমগীতা 
কবিগ অয়াও অর লেই ॥ 

সম্পাদকে তার পদ্য ফিরেয়া দিতই অদ্য 
মন্দভাগ্য নেই ছন্দজ্ঞান। 

বিষ্তুপ্রিয়া নায়ো পা ভুল ছন্দ কাব্য মাঙ 
আর্যবংশ ক্ষত্রিয় সন্তান ॥ 

পুড়ে পুড়ে হাওয়া সিটা মাত হুনা কানা কিতা 
মাগানা কবিগ অয়া থানা। 


৭৪ 


] 


বহেছ আমার মানু মি অধমে নাউ জানু 
এ জনমে নাছু মিতে কানা ॥ 
মহারাজা ভাগ্যচন্দ্র মাতেছিল - “হে ব্রজেন্্ 
হপনেদে দিলুতা আদেশ । 
বিষ্ুপ্রিয়া মণিপুরী টেপানাস্ত বুড়াবুড়ি 
ছন্দ পেয়া দুঃখ অকা শেষ ]” 
গজর দীর্ঘ ব্রিপদীর সুত্র বার রূপ এহানাৎ তিনগ করে পর্ব আছে। 
আট আট দশ দিয়া | মণিপুরী বিষুতরিয়া | দীর্ঘহন্দ করেদে সরল ॥ 


১ম বার ২য় পর্বৎ ৮গ করে মাত্রা বার ৩য় পর্বৎ ১০গ মাত্রা থার। পর্বৎ মাত্রা বা অক্ষর 
যোজনার পদ্ধতি পয়ারর রীতি অনুসারী ৷ 

আবহমান কালেত্ত পুরি এরে তিনহান ছন্দোবন্ধল কবিয়ে কবিতা ইকরিয়া আহিতারা ৷ 
কিন্তু পয়ার জাতর ছন্দর পৌনঃপুনিকতা এহান অর্থাৎ নিয়মিত যতি পড়ানি এহান 
আধুনিক কবিরে তৃত্তি দেনা নুয়ারল.। আধুনিক কবির আতে পয়ারর মুক্তি অইল। 


পাণ্ডব অর্জুন পার্থ* গাণ্তীবর গিরি* 

মহাবাহু;* * মণিপুর * মণিবুজা দেশে* 

বিজয় ফিরালহান* নঙেয়া আহিল;* 

পরাজয় কলঙ্কর গ্ানিহান বয়া*৯ঈ। 
এপেই পয়ারর চিরাচরিত রীতি অনুযায়ী ১৪ অক্ষরর পিছেদে যতিহান না পড়িয়া ভাব 
অনুযারী আরাক পারে আহানর হাদিৎ গিয়া (মহাবাহু-শব্দর পিছেদে) যতিহান 
পড়িলগা। অর্থ বিভাগ বার ছন্দোবিভাগ পরস্পর সমান নাছে। এপেই- 

পাণ্ডৰ অর্জুন পার্থ । গাণ্তীবর গিরি মহাবাহু ** 


এসাদে করে আঠার অক্ষরর পিছেদে গিয়া যতিহান পড়েছে পারেঙহানির পিছেদে 
অভ্ত্যমিল আছে না নেয়ছে উহানল ছন্দহান অছেতা নাগৈ। কারণ কবিতার অন্ত্যমিল 
থানা এহান ছন্দত্ত তঙাল কলা কৌশল আহান। 

মৈবগুর ধ্বনি তোর* আমারে হজাক 

করে দিল;** গীতিস্থামী! ** আয়া দিলে ডাক* 

কলম্কয় নঙা মুর তুলানির সালে* 

আটেল হেজিত আমি আছিলাং কালে। ** 


এপেই পারে হানির পিছেদে অন্যযমিল থাইলেও প্রাচীন রীতির পয়ারহান নাগৈ; কারণ 
১৪ অক্ষরর পিছেদে যতি না গড়িয়া পারেঙহান আরাকৌ ডিগল আয়া প্রবাহিত অয়া 
গেছেগা। 


৭৫ 


পয়ারর এরে প্রবহমানতা এহানে ছন্দ এহানর নুয়া নুয়া দিগন্তরে উদ্ভাসিত করে দিল। 
কবির মুঙে নুয়া নুয়া সম্ভাবনার পথ নিকুলিল। 

পাগুব অর্জুন পার্থ | গান্তীবর গিরি মহাবাহু ॥ 
পয়ারর পারেহানরে ৮ |৬ এসাদে পর্বৎ বিভক্ত নাকরিয়া ৮ |১০ করে ডিগল করানি 
য়াকরল। 


ফাুনর কুঞ্জবনে | কুণডাবলী অছেতা হজাক; ॥ 
কম্পিত মালতী ডেঙে | হে অতিথি! আয়া দিলে ডাক। ॥ 


এখুরুম পারেঙহানরে আরাকৌ ডিগল করিয়া ৮ |৮ |৬ মাত্রা বহানি যাকরল। 


লাজে রাঙা অছে আজি | অশোকর নুয়াপাতা | কঙালা মণ্ুরী, 
বৌহানে বেড়েয়া থয়া | মাতের- 'গারিগ তোর | পাতালো নাগুরি'। 


পারেঙ বার স্তবকে বৈচিত্র্য সৃষ্টি করানি সম্ভব অইল। 
১ম পারেডে ৮ | ১০ বার ২য় পারেঙে ৬ মাত্রা দেনার উদাহরণ_ 


মৃত্যুর তীর্থর পথে | পদযাত্রা অকরিয়া চেই; ॥ 
দুর্বলর সাদে ॥ 

নিক্াকার লেহে আর | মরে মরে থায়া কানা নেই ॥ 
নেয়য়া লেহাদে 

হে বীর! আইনে মুঙে | হজাক করেদে হাবিহান ॥ 
কঠিন আঘাতে ॥ 

মৈবঙর ধ্বনি আন | আন বন্ হুংকার রব এ 
নেই কিয়াকাতে? ॥ 


কৰি চন্দ্রবদন সিংহই বিষ্ুপ্রিয়া মণিপুরী ছন্দরে নানা পরীক্ষা নিরীক্ষাল সমৃদ্ধ করিয়া 
গেছেগা। এপেই বর্তমান ছন্দোরীতি এহানল রচিত তার স্তবক আহান উদ্ধৃত করিক- 


৮ 

হাবি আক্তা অয়া ॥ ৬ 

কাকেই মুডেদ কারো | ৮ 
জয়ধ্বনি দিয়া ॥ ৬ 

ফিরাল ধরিয়া ॥ ৬ 

গারি ঝাকারেয়া উঠো | ৮ 
বলী থয়া মনে; ॥ ঙ 

ভারত ইমার কাম | ৮ 
করো হাবিহানে ॥ ৬ 
খুতাখুতি নায়া ॥ ঙ৬ 


(ফাও, ৪র্থ বর্ষ ৬ষ্ঠ - ৮ম সংখ্যা) 


৭৬ 


এহান আসলে এরে রূপ এহান _ 


আহো আজি কনাকশৌ | হাৰি আক্তা য়া ॥ ৮+৬-১৪ 
কাকেই মুঙেদে কারো | জয়ধ্বনি দিয়া ॥ ৮+৬০১৪ 
ফিরাল ধরিয়া ০+৬-৬ 
গারি ঝাকারেয়া উঠো | বলী থয়া মনে ৮+৬- ১৪ 
ভারত ইমার কাম | করো হাবি হানে ॥ ৮+৬-১৪ 
খুতাখুতি নায়া ॥ ০+৬৬ 


কৰি গোগীমোহন সিংহই ছন্দ এহানরে নিঙ্নলিখিত ভাবে ব্যবহার করেছে- 
আহেদে নে গুরু  তিহে কল্পতরু 
যুগে যুগে আয়া পাপ মাঙ্করিয়া 
উদ্ধার করলে তোর সৃষ্টি (হে) 


পর্বহানাৎ ৬গ করে অক্ষর ব্যবহার করিয়া অন্তিম পর্বগৎ ১০গ অক্ষর দেছে। 
পয়ারজাতর ছন্দ এহানর আরাক বৈশিষ্ট্য আহান অইলতাই পারেওহানার পর্বগিৎ 
মাত্রাসংব্যা সমান নাইলেউ চলের। দুই অথবা দুইয়র গুণিতক যে কোন সংখ্যার 
(২,৪,৬,৮,১০) অক্ষরসমন্টিল পর্ব গঠন করানি যাকরের। 


কুঞ্জপথ | পূর্ণিমার মিঙালে গালছে ॥ ৪ +১০ 
চঞ্খল চরণে তেই | অভিসারে এপথে সালছে ॥ ৮+১০ 


১ম পারেঙে ১ম পর্বৎ ৪গ বার ২য় পর্বৎ ১০গ অক্ষর আছে। অর্থাৎ ১ম পর্ব দগিৎ অক্ষর 
সংখ্যা সমান নাছে। এরে পথ এগ ইলয়া ইকরানি য়াকরল- 


পৃথিবীর আনন্দর বাণী ছেয়ায় সিালে মায়া রচনা করিয়া 
মোর হুর ঠইগৎ তার দান দিয়া 
মাতেয়া গেছেগা ইচুদিন! 
হাবিগদে পাছু তার চিন 
এরে মুগ্ধ আহি দ্বগি ধয়া দিল অমৃত নির্বরে, 
মোর আতে ধরে ধরে 
ডাহেছিল নাচিনু পথেদে 
হপন-রথেদে। 
»... মিতে 
গ্রতিদান দিতে দিতে 
পাহুরিয়া বিরুলা অলয়া 
আতর বীণাগ আজি কুরাঙ আহেছু থয়া ; 
নেই সুর এবাকা মোরাং 
তোর সুর হুনিয়া এপেই বয়া থাং। 


রগ 


এরে কবিতা এহানাৎ ১ম ওঁহান দীর্ঘতম পারেঙহান। টম ওঁহান হুম্বতম পারেঙহান। 
এরে কবিতা এহানর ছন্দোলিপি করলে দেখতাঙাই দুই বার দুইয়র গুণিতক দশ পেয়া 
অক্ষর সংখ্যা ব্যবহার করেছি পর্ব আকেইহানাৎ। বার দুইয়র গুণিতকর বিভিন্ন দৈর্ঘার 
পর্ব ব্যবহার করিয়া পারেঙহানি হংকরেছি। পারেঙহান লয়ইতেগা অন্ত্যমিল ব্যবহার 
করেছি। এসাদে সমিল অসম দৈর্ঘ্যর পারেঙ ব্যবহার করেছি পয়ারজাতর কবিতা 
আরাক আহান চেইক-- 


মাটির গোপন কথা । ৮+০ 
হাবি আকুলতা । ০+৬ 
ফুল অয়া শাতছিল | এরে বনে বনে-॥ ৮+৬ 
দুরেই পথর বাণী_ | লাগেছিল মনে, ॥ ৮+৬ 
গারিগদে ॥ ০+৪ 
কালা পাতায় বার | নুয়া লতে ॥ ৮+৪ 
কানে ॥ ০+২ 
কি সুর কিগই জানে ॥ ৮+০ 
বারে বারে আয়া ॥ ০+৬ 
মাতাছিল ইচুদিন থায়া ॥ ৮+০ 


মিল দিয়া অথবা নাদিয়া এসাদে অসম দৈঘার পর্ব দিয়া পারেঙ ইকরানি য়াকরের পয়ার 
জাতর ছন্দল। পর্বৎ অক্ষর যোজনা সর্বদা পয়ারর অনুগামী অইতই। পয়লা সূত্রহানাৎ 
পর্বৎ অক্ষর যোজনার যে নিয়মহানির উল্লেখ করেছিলাং ওঁহানির ব্যতিক্রম করলে 
ছন্দপতন অইতই। গজর উদাহরণ এহানাৎ শিচ্চিল নাগৈ পয়ার জাতর ছন্দৎ অক্ষর 
যোজনার রীতি যেপেই লঙ্ঘন করেছি ওঁপেই ছন্দদুষ্ট অছে। কারণ, এরে ছন্দ এহান 
অক্ষরর গজে নির্ভরশীল অইলেরগায়ো অক্ষর সংখ্যার সমতার গজে নাগৈ। পর্বগঠনর 
রীতির গজে নির্ভর করের। পর্বগৎ অক্ষর যোজনার নিয়মর ব্যতিক্রম অইলে ছন্দপতন 
অইতৈ। বিষ্ণুপ্রিয়া মণিপুরী কবিতাৎ পয়ার জাতর ছন্দ ব্যবহার করেছি উতাত্ত 
ছন্দদুষ্টতার উদাহরণ বাহুল্য নিংকরিয়া নাদলাং। লক্ষ করানির বিষয়হান বর্তমান 
আলোচনা এহানর প্রথম সূত্র ওঁহানাৎ যে যে ছন্দদুষ্টতার উদাহরণ উল্লেখ করেছি 
(২+৩+৩ বার ৩+২+৩) ওতা যেপেই ব্যবহার করলৌ ছন্দপতন অইতৈ। গজর 
উদ্ধৃতি এহানাৎ -কথা গোপন মাটির" অথবা “মাটির কথা গোপন' বুললে ছন্দপতন 
অইতৈ। পয়ারজাতর ছন্দর আরাক গুণ আহান অইলতাই যতি হান ভাবর অনুযায়ী 
অনায় কথ্যছন্দর নাটকীয়তা আনানি য়াকরের। পয়াররীতির অসমদৈর্ঘ্যর পারেঙ 
ব্যবহার করিয়া কাব্যনাটকে ছন্দ এহানর বহুল ব্যবহার আছে। ওঁহানর উদাহরণ 
আহান দেনা য়াকরের। 
৭৮ 


] 


বন্বাহন £ মি বন্রবাহন ৬০ 


চিত্রাদা, গন্ধর্বর সিজা, ১০+০ 
তেই ইমা মোর। ০+৬ 
হে বীর পাণুব পার্থ ৮+০ 
ইচুদিন তোর কীর্তি] হুনেছিলু কানে! ॥ ৮+৬ 
আহিল দেহিং আজি। ৮+০ 
অবলার বল থতাহান ; ১০ 
বীরর পাঙ্কালহান| জুহানাৎ নাখার অর্জুন । ৮+১০ 
অর্জনঃ সাধু! সাধু! ২+২ 
গাহীব ধনুর গিরি | অরজনর মুডে ৮৬ 
যুদ্ধর সালেদে তিতে | উবা অয়া ৮+৪ 
বীরত্বর পরিচয় দিলে! ৮+০ 
তোরে মোর সাধুবাদ । ৮+০ 
যজ্ঞর গরাগ আন ; ৮+০ 
কালা ফুলর সাদে | কনাক কিশোর! ৮+৬ 
মালকর উরে বয়া | যজ্ঞর কুমেই চানা ৮+৮ 
দিলুতা বার্তন। ০+৬ 
বজ্রবাহন £ চিত্রাঙ্গদা ইমার পুতকে ১০ 
ধরেছে গরাগ দেনা! | ঠইগ নাদিয়া? ৮7৬ 
অসম্ভব হে অর্জুন! ৮+০ 
জীবন এহানে বার | গরাগ তোরাং ৮+৬ 
দেনার সন্কল্প মোর। ৮ 
কিন্ত আজি কনাকর আতে ১০ 
কুরুক্ষেত্র সমর বিজয়ী | চতুর পাব! ১০+৬ 
পাণুবর কীর্তিনাশা | এরে মণিপুরে ৮+৬ 
বীরত্বর প্রবল পাঙ্কালে। ৮ 


বিজয়ী নিরালে আজি | কলক্কর সাকা লাগাদিঙ ॥ ৮+১০ 


এরে ছন্দরীতি এহান কথ্য উচ্চারণর কাদাকাদি, কারণ পর্বণর যে কোন ফামে ২,৪, ৬, 
৮ বা ১০ মাত্রার পিছেদে যতি বহানি যাকরের বার পর্বর মাত্রা সংখ্যাউ সমান নাগৈ। 
ওঁহানে নাটকর ছন্হান হিসাবে ছন্দ এহান চলিয়া আহেছে। ওঁতার গজে যুক্তবর্ণর 
আঘাত সহ্য করানি পারের বুলিয়া গান্তীর্য রক্ষা করানি সম্ভব বার সংস্কৃত শব্দর ব্যবহার 
করিয়া ছন্দ এহানরে আরাকৌ শক্তিশালী করানি য়াকরের। 


গজর আলোচনা এহানাৎ নুয়া শিক্ষার্থীর সালেদে সহজ নিয়ম কতহান ইকরলাং। কিন্ত্ 
অন্ষরর গজে পৃথিবীর কোন ভাষার ছন্দৌ নির্ভর নাকরের। বিষ্ুধিয়া মণিপুরী ভাষাহান 
৭৯ 


রোমান অক্ষরল ইকরলেতে মাত্রা কিসাদে লেহেইতাগ্ডাই? কোন ছান্দসিকেউ অক্ষরল 

মাত্রা লেহানি এহান স্বীকার নাকরতারা। ছন্দ এহানাৎ মাত্রা লেহানির অন্য পদ্ধতি আছে 

বার উঁহানর নানান বিতর্ক আছে। 

বর্তমান আলোচনাৎ কোন বিতর্কর উল্লেখ নাকরলাং। ভবিষ্যতে বিতর্ক হানর বিস্তৃত 

আলোচনা করতাগাই। কিন্তু এবাকা উতাল আলোচনা করলে প্রাথমিক শিক্ষার্থীয়ে খানি 

অসুবিধাৎ পড়তাই আরো উঁহানাত্ত বিরত থাইলাং। 
(প্রতিশ্রদতি, কার্তিক ১৩৮০ বাংলা) 

৫ 
অক্ষরবৃত্ত ছন্দর বিতর্ক আহান 

“মিঙালে সাজেয়া দিলে | এ বি্ানে কোন কথা হানি 

আধার আহিৎ দিলে | আনিয়া কিসাদে নুয়া বাণী ॥ 

মালতীর ভেঙে ভেঙে | কি এলা বানেয়া 

বাগেদিলে ঘুমহান কুড়িরে জানেয়া 

কিসাদে রচিয়া সুর | তোর লগে কথাও মাতানি & 

হুনার কুপাঙ বুজে | তোর সালে আনেছু বকুল 

তি আয়া নিজর আতে | বানাপেয়া আগ দুগ তুল 

তোর মাটিকর দান | মোরাং নেয়ছে 

তোর সাজে আর হাবি | কতিও লেয়ছে 

তি নিজে না মিলা দিলে | তোর সুরে কিসাদে মিলানি ।” 
এহান তথাকথিত অক্ষরবৃত্ত রীতিল রচনা করেছি এলাহান। ১ম, ২য়, ৫ম, উষ্ট, ৭ম, 
১০ম পারেঙে ৮+১০, বার ওয়, ৪র্থ, ৮ম, ৯ম পারেঙে ৮+৬ করে অক্ষর আছে। 
গণিতর হিসাবে ভুল নেয়ছে। কারণ ২ অথবা ২য়র গুণিতক অক্ষরসংখ্যা থানা উহান 
অক্ষরবৃত্তর নিয়মহান। গুঁসাদে অক্ষরল হিসাব করলে_ 


মাতানি মনাছু কথা পাহুরেছু হাবি” 
পয়ারর পারেঙহান। 
চঞ্চল বসন্ত বনে আহিলে অতিথি” 
এহানৌ পয়ারর পারেঙহান। কারণ পারেঙ দ্িয়হানাতৌ ১৪গ করে অক্ষর আছে। 


কিন্তু সমস্যাহান উপস্থিত অর কারণহান অক্ষরর সংজ্ঞা উহান নির্দিষ্ট নাগৈ। কিগরে 
অক্ষরগ বুলিয়ারতা ? 'খুত্তল'_ কথা এহানাৎ দৃশ্যমান ৪গ অক্ষর, খুস্তল- ইকরলে ৩গ 
অক্ষর, বার রোমান মেয়েক্ল 17111. ইকরলে ৭গ অক্ষর ওঁসাদে অইলেতে 
১৪গ অক্ষর বুলতে কিহান হারপেইতাঙাই। তৎসম শব্দ ইকরানির পদ্ধতি নির্দিষ্ট । কিন্তু 
তত্তব বা বিষ্ুপরিয়া মণিপুরী শব্দ আগ লেখকর ইচ্ছাহানল বানানহান নির্দিষ্ট অর। 
উঁপেই সমস্যাহান ডাঙর অর। এরে সমস্যা এহানাণ্ত মুক্তির পথগ কুরাং বিসারানি ? 
পুরানা যুক্তিআহান উত্থাপন করিয়া মাতানি য়াকরের, কানল হুনিয়া হিসাব করানির পথ 
আগ বিসারানি। অক্ষর কথা এহান ব্যবহার না করিয়া, সিলেব্ল হিসাব করলে পথগ 
সহজ অর। চঞ্চল" কথা এহানাৎ তিনগ অক্ষর আছে নারুলিয়া (চন্- চল) দুগ সিলেব্ল্‌ 
আছে বুলিক। ওঁহান অইলে 07/1301781, চঞ্চল অথবা চন্চল যেসাদৌ ইকরিক 
৩গ সিলেব্ল্‌ পেইতাঙাই। ব, সন্, ত,_ বসন্ত, 3%5418- অক্ষর নাগৈ, সিলেবৃল্‌ 
তিনগ আছে। খুতল- শব্দৎ দুগ সিলেবৃল্‌ পেয়ার । 

মুক্ত সিলেবৃল্‌ (০০৪7 $১09)19) বা স্বরান্ত সিলেবুল্‌ মাত্রা আহান, অমুক্ত সিলেব্ল্‌ 
(91996035149) বা হসন্ত সিলেব্ল্‌ শব্দগর হাদিৎ থাইলে মাত্রা আহান, বার শব্দগ 
লয়ইতেগা থাইলে মাত্রা দুহান লেহানি। 

খুত্তল আনিয়া আজি পূর্ণ করে বরণ করক 
এপেই খুৎ- মাত্রা আহান, তল্‌- মাত্রা দুহান, পুর- মাত্রা আহান, রণ- মাত্রা দুহান, 
রক্‌- মাত্রা দুহান। এসাদে করে সিলেবলর হিসাব করলে হসন্তমধ্য শব্দর সমস্যাতত 


মুক্তি পানা য়াকরের। অক্ষর লেহানির অসুবিধা উঁহান এসাদে করে দূরেই করানি 
য়াকরের। 


লেহাও খুতল লছে পুন্নিং বুজিয়া 
অথবা, 
লেহাও খুস্তল লছে পুন্নিং বুজিয়া 


ছ্িয়হানো ইকরানি য়াকরের। দৃশ্যমান অক্ষর সংখ্যার অসামঞ্জস্য থাইলেউ কবি আটে 
দ্বিধাহীন অনা পারের । 


অংতা লাক্তা সাক্তা চেয়া হারপাছে গিরকে 
তুক্তা খউরা মুক্তা সিং আছে টাটি ভকে ॥ 


ইকরাতা না- 


অংতা লাক্তা সাক্তা চেয়া হার্পাছে গিরকে 
তুক্তা খৌরা মুক্তা সিং আছে টাটি ভকে 


খালকরিয়া সমস্যায় নাপড়তই । হাবি সমস্যার সমাধান অইতই। 


হুত্বমৈউ অইতইতা ? হসন্তমধ্য শব্দরে ডাঙর ডার ছন্দবোধসম্পন্ন কবিয়ে যেবাকা 
মাত্রা দুহান ধরতারা বাকা আমি আরাক নুয়া সমস্যা আহানাৎ পড়িয়ার। কবি : 
চন্্রবদন সিংহই- 

কনাক কগালা গারি | মন তুল্তুলা ॥ 


বুলিয়া ইকরলে কিহান মাতানি? ছন্দ ভুল করেছে! না স্বাধীনতা নেছেগাতা! তুল্তুলার 
তুল্‌_- এগ আলাদা তাল শব্দগ না তুল্তুলা শব্দর হসত্তমধ্য সিলেব্ল্গ! অথবা _ 


আহো হাবি কনাকশৌ হাবি আক্তা অয়া (চন্্রবদন) 


কনাকশৌ- কইগ শব্দ? 'কনাক- শৌ' দুগ শব্দ, না কনাকশৌ আক্গ শব্দ? প্রশ্ন হান : 
থাইল মাহেইতে কবি আগৈ শব্দ আগ অথবা দুগ ধরিয়া সুযোগ হান লইতই। 
মায়ার্ঘরে থায়া তত্তুরে ভাবিয়া (ধীরচন্দ্র) 

সুযোগহান আছে বুলিয়া কবিয়ে এপেই "মায়ার ঘরে” কথা এহানরে শব্দ আগ হিসাবে 
ব্যবহার করেছে। এহানরে চরম দৃষ্টান্তহান বুলিয়া গ্রহণ করানি য়াকরের। 


প্রবন্ধহান অকরতে উদ্ধৃত করেছি এলা উঁহানর ৪র্থ পারেঙে আছে 'ুমহান' শব্দ গর 
ঘুম সিলেবুল্‌ গরে মাত্রা দুহান ধরেছি। ব্যাকরণর নিয়ম অনুযায়ী প্রত্যয়গরে তঙাল 
শব্দ আগ ধরে নুয়ারিয়ার। অর্থাৎ 'ঘুমহান” শব্দ দুগ নাগৈ শব্দ আগ। ওঁহান অইলেতে 
শব্দগর হাদির অমুক্ত সিলেবৃল্গরে মাত্রা আহান ধরানির নিয়ম হান ঠিক নাথাইল। 


১। ফুলেত্ত নুয়া ফুলে গেলগা বুলিয়া। 

২। খুততল আননে আজি, আন নুয়া পৌ। 

৩ । অউরে আহিল রাতি আধারে বাহিয়া। 

৪ । উরে তোর মায়াহান শিলছে বনেদে। 
এসাদে পারে এতারে কিতা বুলতাং ? গোজামিল! 'ফুলেত্ত' বুলতে শব্দর হাদির 
হসত্ত সিলেব্ল্‌ ওগ অর্থাৎ অমুক্ত স্বর 'লেৎ'_ মাত্রা দুহান। পিছেকার পারেডে *খু-_ 
মাত্রা আহান । “অউরে' মাত্রা তিনহান, কিন্তু উরে মাত্রা দুহান। এসাদে করে কোন 
নিয়মর অনুব্তী নায়া কবিগর সুবিধা অনুযায়ী 'সংকুচিত-প্রসারিত' উচ্চারণর নির্দেশ 
দিয়া ইকরলে ও স্বেচ্ছাচারিতা উঁহানরে স্থলনহান বুলতাং না নিরঙ্কুশ কবিগর 
স্বাধীনতাহান বুলিয়া স্বীকার করতাৎং ! স্বাধীনতাহান বুলিয়া যাকরলে ওঁ স্বাধীনতা 
উহানর সীমাগ থাইতইতা ! কবিগর স্বাধীনতা হান অকবিগর বিশৃঙ্খলার কৈফতহান 
অইতই। অর্থাৎ ছন্দহান অনিয়মর উৎপাত আহান- নিরূপিত নাগৈ ব্যক্তিগতহান বুলিয়া 
নিংকরাৎ পড়িয়ার। আপাত অনিয়ম আহানর হাদিত্ত নিয়ম আহান বিসারেয়া পানা 
ওঁহান বৈজ্ঞানিক আগর; বৈয়াকরণ আগর; ছান্দসিক আগর দায়িতৃহান। 


কবি আগই কানহান সাক্ষী থয়া মাতই কথা ওুঁহান ছান্দসিকে কিসাদে য়াকরতাইতা ! 
কানহানাৎ নুংশি লাগলে- হুনতে নুডেই লাগলে ওহানরে শুদ্ধহান, চুমহান বুলিয়া গ্রহণ 
করানি থকর। ছন্দর নিয়ম ওহান কৰি আগৈ সৃষ্টি করেছেহান, উঁহান কবিগর 
শাসনহান। উপেই কবিগর কথাহানেই লয়ইলগা কথাহান। 


শব্দগর হাদির হসন্ত বর্ণ উগরে মাত্রা আগ লেহানি মনেইলে কবিগই খেইকরিয়া 
দেহেইতই ফলেতত) । কিন্তু ওঁহান মাত্রা দুগ লেহানি মনেইলে বর্ণগি যুক্ত করিয়া 
দেহেইতই ফ্লেত্ত)। কবিগর অভিরুচিহান, কবিগর কামনাহান হারপেয়৷ পাঠকগৈ 
উসাদে পাকরতই। অর্থাৎ পাঠকগৈ কবির অভিপ্রায়হানরে অনুসরণ করানি। 


ছান্দসিকর গ্রশ্নহান উঁহান অইলেতে, নিয়ম আহান শৃঙ্খলা আহান নাথার, কবির 
কানহানে পাঠকর কানহানে আকতা নাইলে হাবি সময় পাঠকরে লাল বুলানি ওঁহান 
সুবিচারহান নাগৈ। গুতার গজে, এসাদে ছন্দর স্থাভাবিক উচ্চারণ পদ্ধতির, কথ্যরীতির 

গজে অত্যাচার করতে হাবি পাঠকে য়াকরতাই বুলানি ওহান দুরাশাহান। ছন্দর 
নিরূপিত নিয়ম হান না মানের কবি ওঁগ অক্ষমগ, বার পাঠকরাং অন্যায় দাবী আহান 
করেরতা। এহানরে হাবিসময় ছন্দপতনর নিদর্শন বুলিয়া গ্রহণ করানি থকর। এরে 
বিতর্ক এহানাৎ কারে য়াকরতাং কবিগরে না ছান্দসিকগরে। ব্যাকরণর চিরাছি সমান 
মসৃণ তক্তা, না কবিগর সামঞ্জস্যহীন পাতা লত ডেঙপাল ফুল্ল বুজেছে গাছজার £ কবি 
আগর পক্ষপাত কবি আগর প্রতি । কিন্ত উ কবি উগৈ নিজে নিজর কবিকৃতির জবাব 
দিতই উপেইতে ছান্দসিকগ নাই ! উপেই তর্কৎ নাগিয়া পাঠকরে সাক্ষীথনা ? ছান্দসিক 
ওগত্ত জিঙে ছন্দর হবা বোদ্ধা পাঠক আরতা আছিতা ? 


কৰি বার ছান্দসিকর এরে বিরোধ এহানরে আমি কৰি আগর ছন্দসতর্ক পদক্ষেপ হানি 
বুলে পারিয়ার। অর্থাৎ ছান্দসিকর নিয়মেত্ত মুক্তি আহান। শিল্পী আগর স্বেচ্ছাচার 
উঁহান সময় সময়ে ধিকৃত অইলেরগায়ো ভবিষ্যতর নুয়া পথ আগর ইঙ্গিতহান বুলিয়া 
গ্রহণ করে পারিয়ার। ধীরচন্দ্র চট্টোপাধ্যায়র অতি সংক্ষিপ্ত গীতার মঙ্গলাচরণ উহান, 
চন্দ্রবদন সিংহর কবিতাবলীৎ, গোগীমোহন সিংহর কবিতাৎ এসাদে বিশুদ্ধ ছন্দর 
নিয়মেত্ত ব্যতিক্রম তারে অর্ধমনস্ক স্থলন বুলিয়া না নিংকরিয়া অক্ষরবৃত্ত ছন্দর নুয়া 
পথ আগ, নুয়া মিঙাল আহান বুলিয়া গ্রহণ করে পারিয়ার। তানুর ছন্দ তা সতর্ক, 
মনস্ক, অনুশীলন বুলিয়া খালকরিয়া ওঁ ইঙ্গিত উগ য়াকরলে সম্ভবতঃ নুয়া দিগন্ত আহান 
উদ্ভাসিত অইতই; বিষ্ুপ্রিয়া মণিপুরী ছন্দর জন্মান্তর আহান অইতই। 

এপেই সামান্য পরিশিষ্ট আহান যোগ করানি য়াকরব। বিষুপিয়া মণিপুরী অক্ষরবৃত্ত 
ছন্দর নিরূপিত রূপ উহান এবাকাউ হবাকরে প্রতিষ্ঠিত নাছে। অর্থাৎ বাংলাৎ যেসাদে 
ছন্দ বুলতে পয়ার ত্রিপদী বুলিয়া হারপেইলা ওঁসাদে অবস্থা ওুঁহান আমারাং নাহেছে। 
উহানে এবাকা আমারতা নিয়ম আহানর অধীনে থানা নিয়াম দরকার। 

দক্ষ কবি আগৈ চুলর থংহানর গজে আটিয়া যানা পারের । হান হাবিয়ে নুয়ারতাই। 
অপটু শিল্পী আগৈ স্বাধীনতা নিলেগা উহান অরাজকতাৎ পর্যবাসিত অনার সম্ভাবনা 
নিয়াম। 

অভ্ত্যমিল 


আমার ভাষাৎ বার আমার পরিচিত অন্যান্য ভাষাৎ পদ্যর অন্ত্যমিল (17310)6) এহান 
পদ্যর স্বাভাবিক অঙ্গহান। কিন্তু সংস্কৃতৎ সাধারণতঃ অন্ত্যমিল নাথার। অন্ত্যামিল 
এহানরে অস্তযানুপ্রাস বুলিয়া তঙাল শব্দালংকারহান হিসাবে নির্দেশ করেছি। অন্ত্যমিল 
এহান ধ্বনি সৃষ্টির উপায় আহান। 

কালা চুলে 

রাঙা ফুলে 

হপনর রঙ । 
এপেই আহিল দেহিয়ারতা তিনহান পারে আছে। ১ম বার ২য় পারের লয়নির শব্দগি 
চুলে বার “ফুলে” মিল বা শ্রুতিসাম্য আছে। কিন্তু এহান আসলে অন্তযমিল বা 
অন্ত্যানুপ্রাস নাগৈ। কারণ এপেই হুত্বুমেতে পারেঙ আক্হান আছে বুলিয়া ছন্দহানে 
মাতের। পারেওহান বাগিয়া ইকরিয়া মধ্যমিল শঁহানি পাঠকর আহিগৎ বেলাদেছিতা। 

কালা চুলে রাঙা ফুলে হপনর রঙ। 

আহিগিৎ আছে বুজে এমাটিক মঙ ॥ 
এখুরুমতে পারেঙ (পরক্তি বা চরণ) দুহান অইল। চরণ দ্বিয়হান লয়নির “রঙ' বারো 
“মঙ' শব্দদিয়গির মিল বা শ্রুতিসাম্য আছে। এহানরে আমি অ্ত্যমিল ৰা অস্যানুপ্রাস 
বুলে পারিয়ার। 


ইমা ইমা তোর মহিমা কিতা মাত্তু শৌগ মি। গৌতিস্বায়ী) 


এরে পারেও এহানাতৌ মিল যেহানি আছে (নি্নরেখ শব্দণ্ঁগি লক্ষ্য করিক) ওহানি মধ্য 
মিলহানি। 


কবিতাৎ মধ্যমিল দেনা বাধ্যতামূলক নাগৈ। কিন্তু অন্ত্যমিল ব্যবহার করানি এহান 
সাধারণ বিধিহান। বার নিয়ম কতহান পালন করানি লাগের। অবশ্য আজিকালি 
অন্ত্যমিল বর্জন করানির দৃষ্টান্তো নিয়াম অয়া আছে। 

আয় তিতে মোর হাওনে ধলেশ্বরী । 

তোর তিঙা চুলে সমুদ্র হাতহান। 

তোর আহিগিৎ হাওনর মেঘমালা, 

তোর গার্িগৌ মিালে হিরনায়, 

জনমে জনমে তিতে মোর খৌরাউ, 

দিয় আতল তি কলকর আয়ুহান। 


গজর কবিতাংশ এহান ৬ মাত্রার মাত্রাবৃত্তহান (৬+৬+২)। নিখুত ছন্দর কবিতাহান 
অইলেরগায়ো অত্ত্যমিল বর্জন করেছি। এসাদে মিলবর্জনর দৃষ্টান্ত আমার ভাষাৎ বার 

অন্যান্য ভাষাৎ আছে। অবশ্য সাধারণ নিয়মহান কবিতাৎ অন্ত্যমিল থানা থকর। বার 
অন্ত্যমিল দেনার পারদর্শিতা অর্জন করিয়া পিছেদে মিল বর্জন করানি থকর। 


আমার ঠারর পৌরেই কিতাৎ, লৌকিক কবিতাৎ অন্ত্যমিল বার মধ্যমিলর দৃষ্টান্ত নিয়াম 
অয়া আছে। তলর পৌরেই এহানির অন্ত্যমিল লক্ষ করিক- 


সেই দেখলে সেই. | মেই দেখলে মেই ॥ 
থতাই মাথক. | কামে আলথক ॥ 
দেখলে গিদেই | নাদেখলে দশেই 1 
শৌতে শৌ | পাথারি গাঙর দৌ। 


পৌরেইরমা মধ্যমিলর দৃষ্টান্তৌ আছে। তলর পৌরেই এহানিৎ মধ্যমিলর প্রবণতা উঁহান 
দেহিয়ার। 


খানি পুরানা কবিতাৎ মধ্য বার অন্ত্যমিলর উদাহরণ এসাদে আছে- 

আহান নাগৈ দুহান নাগৈ জ্বালার গজে জলা । 

এতা হাবি জ্বালাততে মরানিয়ে বালা ॥ (এলা) 

কুটুমর মাজে মামাক 

জিলক দিয়া পেইল জাঙাক 

হুনাক পূর্ণিমার জোনাক। 

জিপুত নাতি নাতল হাবি কনাক কনাক ॥ 

(আমুসেনা সিংহ) 

এবাকাতে পাঠকে অন্ত্যমিল বিষয় এহান হারপাথাইবাং। কবিতার অন্ত্যমিল অইলতাই 
কবিতার চরণহানির লয়ছেগা শব্দ উগির শ্রুতিসাম্য বা মিল ওঁহান। 


খাল পারর | কাঙ, 
যেইতেগাতে | আকতা অয়া | আলইতে ঠাং | ঠাং। 
(মদনমোহন মুখোপাধ্যায়) 

লক্ষ্য করিয়া চেইক ১ম বার ২য় পারের লয়ইলগা শব্দ্রগি সিলেবুল্‌ (51896) 
আকেইগির শব্দগি (কাঙ্ড, ঠাং)। শব্দ দ্বিয়গির ১ম বর্ণর স্বরধ্বনি (আ) বার ২য় বর্ণর 
ব্যর্জন ধ্বনির (ও) শ্রুতিসাম্য আছে। 

আলাপক আগরতা কইহান ঠেং। 

খুমকর কিয়া থাড চার রেং রেং ॥ 
এপেই প্রথম পারেঙর শেষ শব্দগ (ঠেং) বার ২য় পারের শেষ শব্দগ (রেং) সিলেবৃল্‌ 
আগরগ । শব্দগির ১ম স্বরধবনি (এ) বার ২য় ব্যঞ্জনধ্বনির (৩) শ্রুতিসাম্য আছে। অর্থাৎ 
শেষ শব্দগ সিলেব্ল্‌ আকেইগিরগি অইলে শব্দগর ১ম স্বর বার ২য় ব্যঞ্জনর সম্পূর্ণ 
শ্রতিসায্য থানা থকর ৷ 
এখুরুম সিলেবুল্‌ আগর আরাক অন্ত্যমিল জাত আহানর দৃষ্টান্ত । 


গেদাই মাতের গেদি চা। 

রাধনু মেঠেল এহান খা 
এগেইয়ো লয়নির শব্দ উগি (চা, খা) সিলেব্ল্‌ আকেইগির শব্দগি। এপেইতে 
ব্যঞ্জনবর্ণণির (ছু, খ) মিল নাদিয়া স্বরধ্বনি উহানির (আ) শিচ্চিল মিল দেছি। 


সিলেব্ল্‌ আগর অন্ত্যমিল দেনার সাধারণ নিয়মহান অইলতাই _ 
কে) অস্ত্য সিলেব্ল্‌ উগ হসন্তগ অইলে (ঠেং_ রেং) স্বরবর্ণ বার পিছেকার ব্যঞ্জনবর্ণ 
(আশ্রিত ব্য্জনবর্ণ) উগির মিল দেনা । 
যথাঃ এং এং। 
খে) অন্ত সিলেব্ল্গ স্বরান্তগ অইলে (চা-খা) লয়ইলগা স্বর ওঁগিরতা শিচ্চিল মিলাদেনা। 
যথাঃ আ- আ। 
কৃষ্ণর আতে তিনগ লারৌ। 
পিদেছেতা দুগাহু খারৌ ॥ 
গজর উদাহরণ এহানর অস্ত্যশব্দগির সিলেবৃ্‌ সংখ্যা দুগ (লা_ রৌ বার খা-রৌ) ১ম 
সিলেবলর স্বরধ্বনি (আ) বার পিছেকার সিলেব্ল্গর স্বর ব্যঞ্জনধ্বনির (রৌ) মিল 
আছে। এতারে পূর্ণ মিল বুলানি থক। 
মারৈ মাপাং য়ৌকরিয়া হবা করে বাজিং, 
বাজারেত্ত আনগা লয়া সিকি আগর খাজিং ৷ 


৮৭ 


এহানৌ সিলেব্ল্‌ দুহানর অন্ত্যমিল। এপেই ১ম সিলেবলর স্বরধ্বনি (আ) বার 
পিছেকার সিলেবলর যথাক্রমে ব্যঞ্জন (জ্‌) স্বর হে) ব্যঙ্জন (৫) ধ্বনির মিল আছে। 


মেংশেল চেয়া চেয়া লক্ষ্মী 
মাদানেদে অইরিতা ঙক্ষি। 


এপেই ১ম সিলেবলর স্বরধ্বনি (অ) বার যথাক্রমে পিছেকার সিলেবলর ব্যঞ্জন (ক্ষ) 
বার স্বরধবনির (ই) মিল আছে। 


গুয়া খেইলে য়ৌকরিয়া নিয়াম করে তুক্তা 
মরে ধরিল আরো তিতে পড়লে তাকো বুক্তা। 


এপেইও ১ম সিলেবলর স্বরধবনি (উ) বার যথাক্রমে পিছেকার ব্যঞ্জন (জে) বার 
স্বরধ্বনির (আ) মিল আছে। 
এখুরুম দুগ সিলেবলর মিল আহান লক্ষ করিয়া চেইক- 


মোর কপালে আছেতা মরণ, 
মিকুপ আহান নাপাছু জিরন। 


এপেইতে অন্তযশন্দগিৎ দুণ করে সিলেব্ল্‌ আছে। ২য় সিলেবলে 'রণ্‌ উঁহানর মিল 
আছে কিন্তু ১ম সিলেবলে 3 পারেে মে) অ স্বরধ্বনি পিছেকার পারের স্বরধ্বনিহান 
(জে) ই। অর্থাৎ ১ম সিলেবলর স্বরধ্বনির সাম্য নেয়ছে। উঁহান্ল এহানরে দুর্বল বা 
অপূর্ণ মিল বুলানি থকর। 
কবিতাৎ মধ্যমিলে এসাদে দুর্বলতা কোন কোন ফামে দেনা যাকরলেউ অন্ত্যমিল কোন 
সময়ৌ এসাদে অনা উচিত নেই। 

পছ্ুরি পারর মালতী জারর কঙালা পাতার সাদে। 
এপেই পারর -জারর- শুদ্ধ মধ্যমিল। কিন্তু জারর - পাতার - দুর্বল মধ্যমিল। 

কৌণি করের উলি জৌলি খেয়া চৌলি বাত। 
এপ্ইেতে মধ্যমিলর কোন দুর্বলতা নেই। 
লয়ছে_খামছে, প্রাণ-মন, নগা-ডাঙা, দেখল-দিল, এতা দুর্বল মিলর উদাহরণ । 
মধ্যমিলে কোন সময় চল্লেরগায়ো অস্ত্যমিলে এসাদে এতা বর্জন করানি থকর। অবশ্য 
এসাদে মিলর দৃষ্টান্ত কোন কোন সময় ডাঙর কবিরাস্ডৌ পেয়ার । 


মোর কপালে আহক মরণ 
লয়ইতেগা পেইংগা চরণ । 


৮৮ 


এহানাৎ ১ম দিলেবলর স্থরধ্বনি (অ) বার পিছেকার যথাক্রমে ব্যঞ্জন (বৃ) স্বর (অ) বার 
ব্যজন (ন্‌) ধ্বনি মিল আছে বুলিয়া এহানরে সিলেব্ল্‌ দুগর পূর্ণমিলর উদাহরণ বুলানি 
থকর। 

যেতা আছে নেলকম হাবি দিলু পৃল্লাপ, 

চামৃফুতে চিনিখানি দিয়াদিহ হেইরাপ। 
এহান সিলেবুল্‌ দুগর অপূর্ণ মিলহান। 

লক্ষীয়ে কাকালিৎ বাদেছেতা সুরানি 

হৌরকে উঁহান মনারতা গুরানি। 
এপেই লয়নির শব্দঁগিরতা সিলেবৃল্‌ তিনহান। ১ম সিলেবলর স্বরধ্বনি ডে), ২য় 
সিলেবলর স্বরব্যঞ্জান (রা) বার ৩য় সিলেবলর স্বরব্যর্জন (নি) যথাক্রমে মিলেছে । 
উহানল এহানরে তিন সিলেবলর পূর্ণমিল বুলানি থকর। 

খাম্বাতলে বিয়ার দিনে আনেছিলতা খুচাপি। 

কুরাত থাং বিছারেয়া খলেই আহান গুচুপি ॥ 
এপেই অন্ত্যশব্দগরতা সিলেব্ল্‌ তিনহান। কিন্তু ১ম সিলেবলর স্বরধ্বনি পারে 
দ্বিয়হানাৎ তাল (খ+উ,ঙ+আ), ২য় সিলেবলে ও তঙাল (চ+আ, চ+উ) মাত্রা ৩য় 
সিলেবলে স্বরব্যঞ্জন ধ্বনি মিলেছেতা। এহানতে তিন সিলেবলর অশুদ্ধ মিলর নিদর্শন। 

খাদ্ধাতলে বিয়ার দিনে আনেছিলতা খুচাপি। 

কইনাগতে নাপেইলগা পেইল আগ হিনৃচাপি ॥ 
এপেইতে ১ম সিলেবলে (খু বারো হিন) না মিলেছে। কিন্তু ২য় বার ৩য় সিলেবলে 
শ্রুতিসাম্য আছে। তিনগ সিলেবলরমা লয়নির দ্বিয়গি চোপি) শিচ্চিল মিলেছে। 
এহানরে তিন সিলেবলর অপূর্ণ মিল বুলে পারিয়ার। 

খাম্বাতলে বিয়ার দিনে আনেছিলতা খুচাগি। 

কইনা ওঁগৈ রাধানিরকা দ্বিকৃকুড়িগ উকাপি ॥ 
এপেইতে ১ম সিলেবলর স্বরধ্বনি (উ), ২য় দিলেবলর স্বরধ্বনি (জা) বার ওয় 
সিলেবলর স্বরব্যজনর শ্রুতিসাম্য আছে। অইলৌ এহানরে পূর্ণমিলর উদাহরণ বুলে 
নুয়ারিয়ার। 

মোর মাতে ইচুদিন খেয়া হবা চাকচা 

বুড়া কালে আজি তিতে কররতা লাকচা। 
এহানতে পূর্ণ মিলর উদাহরণহান। 


সাধারণতঃ লক্ষ করানি থকর মিলহান সম্পূর্ণ সম্পর্কহীন শব্দ দুগর অপ্রত্যাশিত 
শ্রুতিসাম্য অনা উচিৎ ওুঁহান। অর্থাৎ পিছেকার পারেঙহানাৎ কি শব্গগল মিল দেছি 


৮৯ 


হান পারেওঙহান লয়নির আগে পাঠকে কল্পনাউ করে নুয়ারানি। অস্ত্যমিল অপ্রত্যাশিত 
অনা, উহানাৎ অন্ত্যমিলর সার্থকতাহান । 


অংতা হবা টেংঠা হবা কাপেছেতা নিংথি। 
সিন্দূর পিদিয়া গিদেই টকি চেইরি হিন্দী ॥ 
গজর উদাহরণে আছে অন্তমিল হানি দুগ অপ্রত্যাশিত শব্দল দেছি। 

বাবুসিং খুড়া আজি একাদশী করিয়া । 

ষড়াগ মালয়া আছে মাংকলে পড়িয়া ॥ 

কামড় আহান ভাত মুঙে তুমি দেইগা ৷ 

প্রসাদী করলে পিছে তুমিয়ো খেইগা ॥ 

মাদানেদে নুয়া করে চারা এলকরিয়া। 

পুণ্য কামেইতই একাদশী ধরিয়া ॥ 


গজর উদাহরণ এহানাৎ হাৰি পূর্ণমিল। মিলর মা কোন ক্রুটি নেই। ওঁতাউ এতারে হবা 
মিলর উদাহরণ বুলে নুয়ারিয়ার। এসাদে ক্রিয়া পদর মিল এতা হবা কবিয়ে বর্জন 
করতারা। ক্রিয়াপদর মিল এতা অক্ষমর মিল। 


আমার ভাষাৎ প্রায় কবিয়ে সহজ অ্তযমিল আহান পাছি। গ-বার হান- প্রত্যয় এতা 
যে কোন শব্দর লগে মিল দেনা য়াকরের । ওুঁহানে প্রায় কবিয়ে এতা প্রত্যয়ল মিল 
দিতারা। 


হাগহানাদে কতিতে হবা জোনাকহান। 
মিঙালহানে বুজেছে এরে পৃথিবীহান ॥ 
বিয়ানপরে মুঙেদে চেয়ো শাচাকগ | 
চারিয়বেদে মলয়া বৌ দিতইগ ॥৷ 


এতা দুর্বল বার অশুদ্ধ মিলর নিকৃষ্ট উদাহরণ। এতা যে কোন কৰি আগর পক্ষে বর্জন 
করানি উচিত৷ (গ- বার হান- প্রত্যয় সম্পর্কে গজর বক্তব্য এহানরকা মি কবি 
সেনীরূপ সিংহরাং খণী)। গ- বার হান- প্রত্যয়ল মিল দেনাহান অইলে আগেকার 
শব্দ গর লগে শ্রুতিসাম্য থাইলে দেনা য়াকরের। 

নঙার পুতক অঙা উপ সাকতা চেইতে মাক্কুগ। 

চরিত থিহান কিতা মাত্তু হাবির গজর ডাক্কুগ ॥ 

চরকরেছিল গেলগা কালি পিয়নকর বক্চাহান। 

লেম্পা লকেইর টেমূপাকে তার ফুটা দিল খকচাহান ॥ 
এপেই গ- বার হান- প্রত্যয়ল মিল দিলেরগায়ো আগেকার দুগ সিলেবলর ( মাক্কু- 
ডাক্কু, বকচা-খকচা) পূর্ণমিল থানাই মিলহান দুর্বল নাছে। বরং এহানরে পূর্ণমিলর 
উদাহরণহান বুলানি থক। 


৯০ 


গাটর পানি দেখলে যাতের পুণ্যবতী গঙ্গাহান, 

ভক্তহাবি তারে চেয়া করতারাতা য়াম বাখান। 

মরলে লগে নাযারগাতা হুনা মণি মুক্তা, 

ভক্তহাবি মাৎতারাতা পড়লাংতাক রুক্তা ॥ 

রূপা পইসা মোরাং য়া কামেই তুমি পুণ্য 

চেইতে চেইতে তক্তহাবি অইলাতাতে শূন্য । 
এপেই পইলাকার পারের 'গঙ্গাহান' শব্দর লগে ২য় পারেউর 'বাখান' শব্দ মিল দেছি। 
অন্যান্য মিল উঁহানিতে পূর্ণ মিলহানি। এসাদে করে হান প্রত্যয়াত্ত শব্দর লগে-আন 
ভাগান্ত শব্দ মিল দিলে মিলহান সাকৃতি না লাগের। যদিয়ো মিলহানতে দুর্বল অছে। 

চংদে চৎদে খেলতেগা চা শৌগ পড়িল উঠানে । 

পাংগ সায়া বয়া না থাই, খানিক করে উঠা নে ॥ 

তিয়ো বার কিতার কা থাং অকরলেতা নাছানি। 

উপুর ফুতি নিকালেয়া দেনে উত্তা না ছানি ॥ 

বেলিহানাৎ আডেই এহান খানিক করে মেলাদে। 

মাদান পরে উরিয়া তি যেইবেগাতা মেলাদে 1 

পন্ুরিগর পারে আছে ছিড়গা তা মালতী । 

ডাল গিঠিয়া পিদগা উতা, অন্সরাগ মাল তি ॥ 


গজর উদাহরণ এহান আসলে যমক অলঙ্কারর নিদর্শন হান, মিলর নিদর্শনহান নাগই। 
শব্দ আগ ছিখুরুম ব্যবহৃত অয়া দূহান অর্থ প্রকাশ করলে উহানরে যমক অলঙ্কার 
বুলতারা। এপেই প্রথম বার দ্বিতীয় চরণে লয়ইলগা শব্দগি_ উঠানে। প্রথম চরণে 
উঠ্ঠানে অর্থ- উঠানহানাৎ, দ্বিতীয় চরণে উঠা নে অর্থ_ তুলেদে। ৩য় চরণে নাছানি অর্থ 
নৃত্য করানি, ৪র্থ চরণে না ছানি অর্থ_ অপরিষ্কার নাকরি। ৫ম চরণে মেলাদে অর্থ_ 
সালকরেদে, ৩ষ্ঠ চরণে মেলাদে অর্থ_- মেলার ওগদে। ৭ম চরণে মালতী-ফুলজাত 
আহান, ৮ম চরণে মাল তি অর্থ- ওগ পারা অ তি। যমক হাস্যরস, কৌতুক সৃষ্টি 
করানির কামে লাগের। প্রকৃত কৰিতাৎ যমকর উপযোগিতা নেই। যমক এহান 
অমাটিক হবা অলঙ্কারহান নাগই। 


কবিয়ে বিভিন্ন আকৃতির স্তবক সৃষ্টি করিয়া বিভিন্ন ফামে অন্ত্যমিল দিয়া বৈচিত্র সৃষ্ট 


দুঃখ আহিল তোর পৌহান অয়া ॥ 
চিনলু হমাজি মোরে মাতেইবতাই ॥ 


৯১ 


এপেই ২য় বার ৪র্থ চরণে মিল আছে। 


সেন্দা আহিল চারিবারা হাপদিয়া ॥ | 
পশ্চিম হাকে পুছে দিয়া না রঙ ॥ 
আধারহানাৎ গালইলতা ঝলকিয়া ॥ 
হে ভীষণ তোর এ বিশাল মেইথঙ ॥ 


এপেই ১ম-৩য় বার ২য়-৪র্থ চরণে অন্ত্যমিল আছে। 


আকদিন বেলিটিকে অয়া প্রজাপতি 
ফুলে ফুলে বুলে বুলে থাইতৌ কতি। 
হুনা রঙী বেলিহানে দিতই মিঙাল 
হুলছি কঙালা পাতা 
অয়া মি উতার কাদা 
বানা পেইতৌ ফুল শকো দিয়া গাল ॥ 


এপেই ১ম-২য়ৎ মিল ৩য়-৬ষ্ঠৎ মিল বার ৪র্থ_ ৫মে মিল উঁহান সমান বর্ণরহান 
নাগই, বর্ণ আগর বর্ণ দুগ । এসাদে মিল হাদি হাদিৎ দেনা য়াকরের । 


এতা হাবি কথা থায়াও হমাজি কথা মাতানিতে নার। 

বুকগর কথা বুকেদে পুলয়া কাদিয়া কাদিয়া থার ॥ 
লাহুলে শাতয়া ফুলগি জঙের 
লাজহানে মোর আহিগি নঙের 

ফুলডাল আতে ধরিয়াও তারে দেনা নারলু মি আর ॥ 


এপেই ১ম, ২য়, বার ৫ম চরণে মিল বার ৩য়-৪র্থ চরণে মিল আছে। 


বরনে চরণে ধ্বনি নুয়া নৃপুরে। 
ডালেছে কঙালা এলা মেঘালা সুরে ॥ 
কিসাদে গেছেগা রথ 

লালয়া মুঙর পথ 

মামহানে চারিবারা আছিল গুরে। 
পথ এগ আছিলতা আধারে বুরে ॥ 


এপেই ১ম, ২য়, ৫ম বার ৬ষ্ঠ পারেঙে মিল আছে, ৩য় বার পর্থ পারেঙে মিল আছে। 


কিহানাদে মোরে কুংগ জিংতাই! 
দ্বিদিনে দ্বিদিনে আঙালুরিহান, 
মিকুপ হানাৎ দ্বিগাহালি ধান- 
মানুয়ে আমারে করলা বাখান 
আমার গারিৎ নেয়ছে জনমে 
নুয়ারা পানির দাই ॥ 


৯২ 


এপেই ১ম বার ৬ষ্ঠ পারেঙে মিল আছে, ২য়, ৩য় বার ৪র্থ পারেছে মিল আছে। ৫ম 
চরণ গুঁহান অনা কোন চরণর লগে মিল নাদেছি। 

কবিয়ে এসাদে নানান ধরনর, নানান আকৃতির স্তবক ইকরিয়া মিলর বৈচিত্র্য সৃষ্টি 
করতারা। এহানৌ কবিগরাং খেলা জাত আহান, নিজরে নিজে করতারা পরীক্ষা জাত 
আহান। ছন্দমিলর বন্ধনরমা থায়া শিল্পরস সৃষ্টি করানির চেষ্টা আহান। 


এখুরুম মধ্য বার অন্ত্যমিলর কবিতা আহান চেইক। 


দাদারকাতে আদা আছে ইমার কাতে ডিমা কই। 
মই আহেছে নাবই যাগা দ্বিলপ পারা জিঙা খই ॥ 
জুড়া আহান মুড়া আছিল কুরাং উতা মাউছে। 

গতি নেইতা অতিথ এহান, আঙাঙতে নাউ সাঙছে ॥ 
জিয়া জিপুত নেই পিয়া লিফাক হানাৎ ডাছেগা। 
নেইপা লকেইর মেইপা আগ খেইপা অয়া আছেগা ॥ 
আবক সিজার কাপক নায়া কিতার পালি করানি। 
খুলা উপ লেরিক উলা কতিলতে বরানি ॥ 

চূড়ামণি খুড়ার বাপক ধলা বুড়ার অংতা চেই। 
মানুর মিহান চেইতে বিহান কিহান করের হাটন নেই । 
সালইলিতা মালইনুতে পালই গাছি ছিড়ানিৎ । 
জালক উগর মালক উগ সিংতা কথা বিরানিৎ ৷ 
সেনাই থছে তেনাহানি নেনা মনার মেরাইতে। 
নীল খানি ঠিলছেতা এতার বেরা চেরাইতে ॥ 

বরর লগে পরর মানু গরর তাতে নাহেছি। 

এতাই বার ডাঙর সায়া গাঙরতা না ভাহেছি ॥ 
সুমে খাছি খুম্গ পারা কুম্গ কালা লগরগ। 

তাঙা লকেইর জাঙাকগনা কিগ আগ থকরগ ॥ 
দামাল উগর মামাক আগই নাগই মানু পাছেগা। 
ঘটগতে নেই সিউইতেগা কটগ খেয়াও নাছেগা ॥ 
শরাৎ আহান করাৎ গিয়া মরাৎ পড়লা সাকেইগি। 
দাপাহানৌ থাপাখালি জবর অছি আকেইগি ॥ 

গরে বয়াঁ দিনহান আছে নাছে গোপাল ইসাংগ। 
ঘৌঁপু উগ দুগর তুল নাগই মান্না মিচাংক ॥ 

আনা আহান কানা নাছে সেবারিগ পাছিগা। 

চেয়া খেয়া থেডইতেগা হবাক স খাছিগা ॥ 


৯৩ 


রাজার জিপুৎ পানা অয়া মানা করলা দুয়ারগ । 
আকগ আছিল বাঘগ পারা ভাবক বারপুয়ারগ! 
তারে চেয়। উউইলাতা সুন্তর উতা খানিতে । 
মাতের_ “কামহান সাম না করি কইতে ঘটর পানিতে ॥ 
অকরেছ গেটি খেলা, জেঠিমারে আংকরো। 
লাহুলাদে বাহুল নায়ো, তাংখাহানি নাংকরো ॥ 
জানু এহান মানুর মুঙে কিসাদেতে মাতানি। 
হারপাদেকা দেহিয়া মোর গীতা কিতা আতানি 
বলী অছং অজা আজি সলি মলি কিতাউ নেই। 
যাতে বেলা হাতেক করে মাতেক আহান দিতাউ নেই ॥” 
দলর মানু নেয়া আজি বলর বাপক কলছে। 
এমাটিকর বেকা এগই মেকা বাতগ অলছে ॥ 
হালাক উগই গালারতাতে ডিলইল পালা বরানি। 
উনা নাছে মানু এগই মৌনা সৌনি করানি ॥ 
দরা অছে বরাচাউবা আহির পানি ফুটি নেই। 
এলা এতা হেলা করের লগে প্রেমর ফুতি নেই ॥ 
পিছে খেয়া বাজা নেয়া নুগেই নাছি জাডেইহান। 
হুনার জ্বালা দুনা অছে চুন। নায়া আগেইহান ॥ 
দারিৎ বয়া য়ারি দিতে ডাকর বারি অকরলা। 

লৌ হুনিয়া বৌয়েই উতাই তানুর শৌগি খকরলা ॥ 
তাঙ বুলতে পাঙগ সায়া লাউইলেতা কিয়া থাং। 
মিতে ইমে হজক পিয়া য়ারি দিয়া দিয়া থাং॥ 


ছন্দ বার মিল কৰি আগর উপকরণ । এতা ব্যবহার নাকরতারা কবিয়েউ দ্ি়হানর 
দক্ষতা অর্জন করতারা। নাজানিয়া নাগই, জানিয়া বর্জন করানি থক ৷ এতা নাজানি উগ 
ব্যর্থ কবিগ। 


ছন্দমিলর চমৎকারিতৃল কৰিগ মাহেই বিখ্যাত অয়া আছি। ছন্দ মিলল রস সৃষ্টি 
করানি সন্ভব। কবি আগই নানান পরীক্ষা নিরীক্ষাল নিজরে প্রমাণ করের । ছন্দ মিলর 
দক্ষতা থাইলে নানান রসর কবিতা ইকরে পারের । নাজানে গগরাং ছন্দ মিল ডাঙর 
বাধা আহান। জানে উগরাং সৌন্দর্য সৃষ্টির উপায় আহান। 


গোণী আগরাৎ ফালুর মানুয়ে নারগ বার তালহান দ্বিযহানৌ দাবী করতারা। 
কবিউগরাডৌ ওঁহান দাবী করতারা। 


প্রেতিশ্রণতি, আশ্বিন- ১৩৭৮) 


৯৪ 


খরন্থপঞ্জী 


মুখোপাধ্যার, অমূল্যধন $ বাংলা ছন্দের মূলসূত্র 
ঠাকুর, রবীন্দ্রনাথ ছন্দ 
সেন, প্রবোধচন্দ্র ঃ ছন্দ পরিক্রমা 

£ নৃতন ছন্দ পরিক্রমা 

ঃ বাংলা ছন্দের রূপকার রবীন্দ্রনাথ 

£ বাংলা ছন্দচিত্তার ক্রমবিকাশ 
মজুমদার, মোহিতলাল £ বাংলা কবিতার ছন্দ 
কলিকাতা বিশ্ববিদ্যালয় £ বাংলা ছন্দ সমীক্ষা 
দত্ত, সত্যেন্্রনাথ £ ছন্দ সরস্বতী 
ঘোষ, শঙ্খ £ ছন্দের বারান্দা 
তেওয়ারী, রামবহাল $ রবীন্দ্রনাথ ও পূর্বাঞ্চলীয় চার ভাষার ছন্দ 
রক্ষিত, বীরেন্দ্রলাথ ঃ বাংলা ও অসনীয়া ছন্দের এক্য ও বৈচিত্র্য 
কালিদাস ঃ শ্রুতবোধ 


গঙ্গাদাস ঃ ছন্দোমঞ্জরী। 


৯৫ 


নানান নুয়ারা পানির ছিন লাংলাৎ পড়িয়াউ এ বৃদ্ধ 
বয়সে নিরলসভাবে ইকরিয়া যারগা বি্ুপরিয়া 
মণিপুরী সাহিত্যর ভান্ারগো বুজ্দিল- বরা করানির 
সালে। 


